url
stringlengths 15
6.61k
| text
stringlengths 104
197k
|
|---|---|
https://www.hkcnews.com/article/27233/%E6%B8%85%E6%BD%94%E5%B7%A5-%E5%85%AC%E5%BB%81-%E6%AD%A6%E6%BC%A2%E8%82%BA%E7%82%8E-27233/%E8%AA%B0%E9%83%BD%E6%AF%94%E3%80%8C%E6%AD%A3%E8%8B%A6%E3%80%8D%E5%A5%BD
|
有時睇得新聞多講清潔工友，自己都係想親身去聽吓睇吓佢地真正嘅狀況係點，正所謂手足成日講：「你親眼見倒嘅就係真相，唔使fact check！」。本住求真嘅態度，都一直落去監察住工友嘅情況，希望第一手明白多啲佢哋嘅需要。清潔工友固然係高風險嘅工作，但我自己就覺得公厠工友喺佢地當中係最高危嘅。點解？你諗吓，每日要去清潔一個處理香港人排泄物嘅地方，長期與細菌為伴，濕氣同氣凝膠都充斥住喺成個空間，喺嗰度長期工作嘅工友簡直係烈士，有種搵命搏嘅感覺。
負責公共洗手間清潔工作嘅譚叔（化名）打理得厠所井井有條，一入去已經聞到啱啱清潔嘅漂白水同清潔劑嘅味道，洗手間嘅內籠燈光鮮明，未見到有絲毫發霉嘅黑點同異樣嘅怪味，問工友係唔係啱啱清潔完，譚叔就媚媚道來：
「哇！譚叔你嘅服務真係拍得住酒店商場嗰啲標準喎。」我十分欣賞咁講。
「譚叔咁你自己喺呢度做咗咁耐，而家疫情咁嚴重，你驚唔驚會有感染嘅風險呀？」我急住問佢。
不過你唔好話喎，我覺得我負責得呢度我一定要做好佢喎，呢個係公眾責任嚟，尤其係呢啲時間就更加要著緊去做到足呀，我係有呢個責任做好佢嘛。
聽譚叔講到呢度我即時好似見倒譚叔個頭好似發光咁有個光環喺度，好有嗰種神聖嘅氣場，可能你會話洗厠所啫使吾使咁認真呀！我喺到諗呢種咪我哋成日講嘅使命感囉，呢種我為人人嘅社會責任我喺譚叔嘅身上感受到，名乎其實嘅做好份工佢。
諗番今次疫情下，施政者點樣喺自己身處嘅崗位，繼續用佢地引以自豪又僵化嘅行政系統去運作，處理封關同檢疫嘅問題上錯漏百出，歪理無稽嘅形式與部署，一時令市民啼笑皆非，一時又令我哋憤怒難過，面對疫情好似失去方寸咁。對比起工友，雖然工種與階層嘅差別，職能與責任嘅不同，但其實兩者同樣係需要盡自己能力，喺自身嘅崗位做好抗疫防疫嘅本分，我見到嘅譚叔佢唔單止做好自己嘅本分，而且喺態度上有好高尚嘅情操，佢冇因為自身嘅職業而輕視自己嘅責任，冇漠視使用者嘅安危，反之佢充分表現出嗰份對社會責任嘅委身同投入。
相反，工友同管理工友嘅政府部門相比，政府對工友嘅待遇就真係太唔完善，冇幫佢哋喺工作上做好防疫措施嘅預備，連警察嘅裝備都好過工友，但係其實清潔同醫護嘅工作，感染風險一樣咁高危，最諷刺嘅係工友要去到隔離嘅地方清潔，連保護衣都冇，就好似帶佢地去送死一樣。
譚叔呢份工作嘅情操，實在俾嗰啲又唔係為香港人著想、又唔做好自己嘅本份做好聆聽民意嘅工作、夾硬做一啲對社會產生不良影響嘅事情、同埋一味就係要擦鞋討好別人嘅施政者，佢嘅公民素質好過呢班人千萬倍，香港呢個地方最需要嘅就係譚叔呢類咁為人著想，充滿同理心嘅人，而唔係嗰啲假仁假義，自私偽善嘅掌權者，用香港嚟去滿足達成佢地極權管治嘅慾望。
|
http://wengu.tartarie.com/wg/?l=Shijing&lang=fr&no=60&no=69&no=165&lang=fr
|
伐木丁丁、鳥鳴嚶嚶。
出自幽谷、遷于喬木。
嚶其鳴矣、求其友聲。
相彼鳥矣、猶求友聲。
神之聽之、終和且平。
伐木許許、釃酒有藇。
既有肥羜、以速諸父。
寧適不來、微我弗顧。
於粲洒掃、陳饋八簋。
既有肥牡、以速諸舅。
寧適不來、微我有咎。
伐木于阪、釃酒有衍。
籩豆有踐、兄弟無遠。
民之失德、乾餱以愆。
有酒湑我、無酒酤我。
迨我暇矣、飲此湑矣。
|
https://maxxmas.com/2016/03/18/%E5%8E%9F%E4%BE%86%E8%87%AA%E5%B7%B1%E5%81%9A%E7%9F%BD%E9%87%9D%E7%97%9B%E5%88%B0%E9%A3%9B%E8%B5%B7/
|
入正題…今次想分享既係自己買返屋企做既矽針。
其實一直以黎我自己都係去美容院做, 之前話買返屋企做, 次次都係幫爸爸做架！不過見到出黎個效果同我去美容院做都係差唔多！所以今次襯住幫完媽咪做 (冇錯！我都幫媽咪做架！）自己又夠期 (最好隔14日做一次) 但未打去美容院 book, 所以就第一次自己幫自己做啦！
嘩～～！！
於是就用「按壓」既方式, 咁先冇咁痛, 而且亦都可以按耐D。
按完就係咁啦！超紅呀！同有一次係美容院做完差唔多，不過亦都係只有果一次….同埋自己做呢一次係咁紅咋！唔知下次自己做又會唔會咁紅呢？我相信都係會，因為呢隻矽針真係好勁呀！
第三日都仲係幾紅下，洗面都仲係好痛。
第四日上午都冇咩特別, 係仍然有少少痛。到下午就發現原來自己甩皮!! 仲要係去完街返屋企先發現, 好樣衰呀……
唔好意思攝影技術不好…較光左…! 總之影呢D相係唔會執相又唔會用美顏, 所以都係真實圖。
另外，我知道有啲人做完矽針係會爆瘡！果啲係你本身皮膚有污糟嘢，矽針會幫你排出嚟！
通常做矽針之前，如果我塊面已經有啲暗粒，或者一啲疑似就嚟爆出嚟嘅暗瘡物體，做完就會真係爆出嚟架啦！
不過又會熟得比較快。
因為矽針可以加速新陳代謝！同你更新啲皮膚！
2019年Update一下先：
一直都有用屋企人做矽針，佢話做左咁耐，覺得自己面上既斑斑都淡左！面色好左仲白淨左！
真的嗎？？？不如你地做完話我知！睇下多唔多人KEEP住做真係會白左？
|
https://hommehk.com/pogba_transfer_request_juventus_real-madrid/
|
據 Manchester Evening News 報導，全心全意尋求離隊嘅普巴將於明日歸隊訓練時正式提交離隊申請。
普巴2016年回歸曼聯時曾揚言要帶領球隊重返輝煌，但看來短短三年間已經放棄。作為英超最受歡迎球隊之一，曼聯去季成績可算是非常難看，除再一次無緣歐聯外，主場屢被球迷柴台都成普巴尋求離開嘅主因。
無可否認普巴絕對有成為世上最佳中場之一嘅能力，但其場外態度及高調性格都並不受球迷歡迎。紅魔去季為支持普巴辭退摩連奴，但不到數月呢位法國國腳就於公開場合向施丹示好，表示「為皇馬效力為所有球員夢想」，此事實在難以令魔迷及董事會再保呢位性格巨星。
據知現時對普巴有意嘅球隊暫時有祖雲達斯及皇家馬德里兩支豪門。普巴本人對加盟兩支勁旅都有非常大興趣，但比較之下就較希望可以重返都靈，與一眾舊隊友故劍重逢，並與C朗合作。
就曼聯而言，雖然蘇斯克查極力希望球隊留住普巴，但管理層已不再視普巴為「不可或缺」嘅球員。紅魔方面希望以1.5億歐元現金出售呢位中場，但祖記、皇馬都希望以球員+現金方式減少支出。
昨日已報導皇馬已為普巴開出一份「巴爾+8000萬歐元」嘅報價，而今日就有祖記報價消息流出。消息指祖雲達斯已經為普巴開出一份「戴巴拿+7000萬歐元」嘅報價，而有需要時更可以將阿歷士辛度及馬杜迪加入交易之中，力求擊退皇馬回購心頭好。
現時曼聯正考慮雙方報價，但由於紅魔目前主力都希望可以收回現金，故最終可能無法達成協議，魔迷絕對有再忍受普巴一年嘅機會。
|
https://www.orientalsunday.hk/channel-may/%E6%A2%85%E6%A0%B9%E5%BE%A1%E7%94%A8%E5%8C%96%E5%A6%9D%E5%B8%ABtips-%E7%94%A8%E8%82%9A%E7%9A%AE%E8%AA%BF%E7%B2%89%E5%BA%95%E8%89%B2%E6%9C%80%E6%BA%96%EF%BC%81/350654/
|
自從Meghan Markle成為咗英國哈里王子老婆、薩塞克斯公爵夫人後，由頭到腳都係全球女人嘅扮靚指標。
佢大婚當日驚為天人嘅妝容至今仍為人津津樂道，連帶佢嘅御用化妝師Daniel Martin都一炮而紅。皇室成員嘅妝容梗係一絲不枸，最近Martin就出嚟，公開教大家幾招。
點樣可以唔溶妝？Martin偏好水底補濕配水性底妝，貪佢keep得夠耐。用油性護膚品加水性底霜，幾個鐘後個妝溶梗。
Get your hands dirty——咪用化妝掃喇，Martin話，用手上粉底，塊面會多一層光澤同生氣㗎！ 3.肚皮對粉底色調最準！「我可以睇吓你個肚嗎？」每次幫客化妝，Martin真係咁問。唔對肚皮，你都可以對心口，通常心口紅過塊面，最緊要match返。
4.Martin唔會用閃粉底打光位，影相時太閃喇！佢會用balm點喺輪廓最突出位置。 5.總括嚟講，淡妝好過濃妝，更易應付不同場合，唔會經過一日之後走晒樣。與其搽厚粉，不如用遮瑕膏溝補濕，有足夠遮瑕度，又可透返本身嘅皮膚出嚟。
|
https://fitz.hk/sports/hiking/%E5%A4%A7%E9%99%B8%E8%87%AA%E7%94%B1%E8%A1%8C%E7%B5%95%E8%B7%A1-%E6%96%B0%E6%9C%8D%E5%8B%99-%E5%8F%B0%E7%81%A3%E7%99%BB%E5%B1%B1%E7%94%B3%E8%AB%8B%E6%95%B4%E5%90%88%E6%9C%8D%E5%8B%99%E7%B6%B2/
|
飽受內地自由行旅客困擾嘅香港人，聽到台灣一下子少咗60%、70%旅客，當然趁人少咗玩番夠。
不過要去台灣登山，台灣要保護林區及山區，登山活動受到嚴格監管。要進入山區、保護或林區，旅遊都要預先申請相關許可證 (統稱登山申請)。不過呢啲申請涉及多個部門，台灣民眾固然感到麻煩，海外旅客更加無從入手。
最近，台灣當局整合多個部門嘅登山申請，製作一個單一入口嘅「台灣登山申請整合服務網」，將林務局、警政署、營建署等相關單位登山申請等資訊，正式上線。
呢個登山綜合網站，除咗有齊幾個登山申請嘅人口外，亦提供登山路線查詢、申請查詢，以及申請表下載，仲有中英文網頁，方便海外人士申請。
不過記住，申請熱門登山路線或山上住宿，要留意限額情況，同埋申請需時，計劃行程前必定要留意。
|
https://www.openrice.com/zh/hongkong/dish/%E9%BE%8D%E7%9A%87%E6%B3%A1%E9%A3%AF-%E9%A3%B2%E8%8C%B6-d375352
|
都有段時間冇去飲茶喇，有啲掛住中式點心，朋友介紹下黎左呢間餐廳。呢度既點心多數係三件上，岩哂三人行。
裝修格局算中高級，環境舒服唔會逼，放既多數係方枱，唔係傳統個隻圓枱。
坐低揀飲咩茶，揀左紅棗，幾好飲，真係放左算大粒既紅棗，加既係茶包唔係茶葉。
叫左幾款小份既小菜，有醉雞、茄子同皮蛋豆腐，每樣都唔錯。
醉雞肉質幾好但略嫌酒味唔夠濃。茄子甜道夠唔會過稔冇咩油，good。皮蛋豆腐味道都夾，原本覺得皮蛋碎得濟，但食落變左唔會太搶豆腐味，留番啲清新感。
吉川奶子咁其實姐係綠茶味奶皇包，夠熱做到流心就好食。
佢流心，所以佢好食。
透明波波黎喇，其實係蝦餃，但係有金箔唔透明，所以個名有待改善。但講番味道佢係皮薄餡靚，係好食既。
最後係龍皇泡飯，幾好食，魚肉唔係粉既，做到泡飯唔係湯飯，姐係飯質餸料偏爽口脆身，配埋個湯口感同味道都幾好，個湯係甜既唔會覺鹹。不過份糧唔係好多，係平時茶樓炒飯個啲一半左右。
整體計係幾好，唔介意食lunch過百可試！
|
https://fitz.hk/sports/running/%E5%85%89%E5%A4%A9%E5%8C%96%E6%97%A5-7-1%E5%9B%9E%E6%AD%B8%E6%89%93%E5%8A%AB%E9%9D%92%E5%85%AC%E4%B9%8B%E6%97%85/
|
青公啊。。。青公啊。。。
好耐之前，見好多跑友都會去青公練LSD、Tempo之類。而我都有諗過跑一次青公，睇下係咪真係一個咁好練功既地方。但本人實在太過懶，唔想坐車去咁遠跑，所以就遲遲冇去到。有天忽發奇想，覺得與其坐8、9蚊巴士去，淨係跑荃灣段至屯門段咁短時間，有D蝕。咁不如就玩大D，黎一個７１回歸全青公去爽丫丫下。
我最愛熱到溶既天氣跑步，見到天陰真係有少少不悅同失望。。。 跑完荃灣段終於到左跑友夢想大道 – 真。青公！
我呢家諗返都覺得自己唔係跑緊青公，而係在青山兜緊圈。。。。
唔係跑呢段路，我真係廿年都唔入黎屯門一次，感覺好新鮮，好似大鄉里出城咁。連妙法寺都未見過，仲走去問人呢座乜家科黎。個阿嬋好驚咁答我，可能佢以為我係偷渡落黎都唔定。 到最後潭尾段到古洞段，如果大家唔係食飽飯冇野做，都唔好跑呢度，因為。。
極多貨櫃車，塵多不特止，仲需要瞻前顧後，迫住你做大師父。
條路好長、好悶、冇風景，除左車就係車，跑到想訓咁滯。好彩係元朗買左兩包Gel醒醒神，唔係我連力都冇。
新田段好多水貨佬截綠的，極煩。
基本上呢度要跑下停下，好似玩ONLINE GAME LAG機咁CHOK CHOK 下。個頭成日周圍望，忙過你返工覆E-MAIL，跑完第二日條頸好攰，我懷疑都係因為擰得太密。
千辛萬苦，終於跑到終點 – 古洞段。大家見到我個樣都已經半死咁滯。。。 如果大家好似我咁，喜歡自虐、乾煎、做人體吸塵機，可以跑一次全青公。。。但免得過我都唔會再跑潭尾到古洞段，因為真係悶到發瘋。
打劫完青公，佢成副身家得$56。哈! 原來佢都係死窮鬼黎！！跑完我渣渣淋返去搵周公捉棋好了！
|
https://www.edigest.hk/article/39472/%E6%A8%93%E5%B8%82/%E6%9C%88%E5%85%A515000%E8%A6%81%E7%A7%9F%E6%A8%93-%E5%85%AC%E5%B1%8B%E5%AF%8C%E6%88%B6%E9%83%BD%E8%B2%B7%E5%94%94%E5%88%B0%E6%A8%93/
|
公屋富戶政策上年10月1日已經生效，筆者同家人一直都過住樸素節儉嘅生活，心諗同「富戶」理應扯不上任何關係，於是一直都無留意個政策實際內容係啲咩。
直至最近，屋企人同我講，原來我哋屋企竟然係富戶，如果今年4月審查過唔到，就要遷出現有公屋單位。
咁我知道咗之後，即刻上網睇睇呢條例究竟係咩料子！原來三人家庭資產超224萬元就叫富戶，換轉喺其他地方，224萬元可以叫做好使好用，但呢度係香港！呢224萬都係我同屋企人工作多年嚟死慳死抵兼投資有少許回報嘅成果。如果我哋一家人被踢出公屋，用呢224萬最多都係買到一個150－200呎單位，點住三個人！
退一步，反正層公屋都要畀返人，抽綠表又如何？抽中雖然可以豁免壓力測試，但係個單位係清水樓，裝修費都一筆，仲交管理費！最大問題係香港樓價日日升，供私人樓都叫有得享受升幅回報，綠表居屋冇得出租，升值只是紙上富貴，唔關我事，咁我點解唔住返公屋。
好啦我當呢224萬元畀做首期去私人市場，想買個400呎單位已經唔洗諗，因為實用面積350呎多少少已經叫價接近400萬，以我人工＄15,000嚟計，連壓力測試都過唔到！剩低唯一解決方法就係父母除我名，自己出去租又好，搵朋友屈蛇又好，瞓街都好…總之就要自己死掂佢啦。
喺香港想向上流真係好難，當你儲到少少錢果陣，仲要畀人逼出去租屋燒曬你筆錢，你話心唔心嗡！如果唔係一下子中六合彩，都無乜機會可以住到一個居住面積合理少少嘅地方。
|
https://www.toofullforfood.com/2019/10/22/%E3%80%90%E7%8E%87%E5%85%88%E8%A9%A6%E6%B1%B4%E4%BA%AC%E8%8C%B6%E5%AF%AE%E4%B8%AD%E7%92%B0%E6%97%97%E8%89%A6%E5%BA%97-%E6%A6%BB%E6%A6%BB%E7%B1%B3%E8%8C%B6%E5%BA%A7%E6%AD%8E%E6%89%8B%E6%B2%96%E7%B2%BE/
|
去蘭桂坊竟然唔係飲酒，而係品茶？澳門人氣嘅汴京茶寮最近終於登陸香港，喺中環蘭桂坊附近開旗艦店呀！呢度唔同澳門嘅外賣式茶飲店，新店佔地2,000呎，客人可以喺店內Chill住咁慢慢歎茶。除咗有近40款茶飲俾你揀，香港仲有茶漬飯同各款和風茶點，其中佢哋自家製嘅特濃抹茶雪糕就最有驚喜。新店嚟緊更會開辦唔同嘅品茶工作坊，啱晒鍾意飲茶嘅朋友仔啦！
店主嘅茶道造詣都毋庸置疑，佢已經去日本考獲所有茶道證書，所以店內嘅品茶會、茶道課都係由佢負責。佢亦想透過開設汴京茶寮，令更多人接觸到茶道文化。全店以日式簡約茶室設計，環境開揚寬敞，而且早晚嘅陳設都唔同㗎！朝早店內以一列木質枱櫈嘅Cafe形式俾客人坐喺度歎茶；到夜晚8點後就會全部轉成榻榻米嘅形式，有品茶會俾客人品嚐更上等嘅茶種。
凍飲嘅八女煎茶(HKD52)透過冰鎮過程為茶降溫，茶葉經過三泡令冰茶唔會因為冷凍而變淡，入口順滑而富茶香，夏天飲佢就透心涼喇。而且呢款茶葉比較嫩綠，係店主直接向農夫購買，可以確保到茶葉嘅質量。
除咗清茶之外，鮮奶系列都好受歡迎㗎。以茶粉加鮮奶沖成，令茶味更濃厚。左邊嘅星野抹茶鮮奶(HKD52)都係用八女茶製成，入口厚滑，抹茶味突出。而右邊嘅焙茶鮮奶(HKD52)就用咗靜岡焙茶粉沖成，茶味冇抹茶味咁強烈，但就多一份烘焙後嘅香氣。而且呢度嘅茶粉分量足，所以鮮奶系列有沉澱效果都係正常嘅。
想體驗吓抹茶可以有幾濃，就要食呢杯特濃抹茶雪糕(HKD54)喇。自家製嘅抹茶雪糕都有加入八女茶粉，食落同抹茶鮮奶個味道差唔多，但抹茶味就更濃郁！質地有啲似雪葩，口感非常獨特，抹茶控必食呀！
午餐有幾款唔同嘅茶漬飯套餐(HKD98-158)供應，呢款茶漬飯Set C(HKD158)就有一碗茶漬飯、兩款配菜、茶凍同茶飲。是日配菜係每日唔同嘅，而當日嘅築前煮同乾煮大根呢兩款都好啱小編口味！以牛蒡、蒟蒻整成嘅築前煮聞起嚟已經有濃濃嘅牛蒡味，全部食材都煮得軟腍，食落感覺好溫暖；乾煮大根就用咗唔同種類嘅蘿蔔削成絲再煮，非常入味。
茶漬飯有4種口味俾你揀，今次就試咗高菜白魚味，其他就係高菜櫻花蝦、雞肉碎同三文魚碎口味。成碗分量都唔少，食落清新有魚香。仲有配咗茶凍做飯後甜品，呢款就帶有桂花香同淡淡嘅玫瑰香，質地Q彈仲係低糖添，入口唔覺甜膩，食多兩粒都唔會滯。
店內仲有唔少日本直送嘅和風茶點，呢款日式迷你飯糰(HKD28)係用Superfood整成，有椰子加雜穀(左上)、螺旋藻加莧草(右上)、巴西紫莓(左下)同大麻籽加藜麥(右下)4款口味，係OL健康清新之選。
趕時間都可以買樽裝嘅冷泡茶Grab & Go，水月煎茶(HKD48/左)同正山小種(HKD44/右)呢兩款高質嘅冷泡茶都係用直接同農夫買嘅茶葉沖製㗎。
|
https://words.hk/faiman/view/415/%E6%B5%B7%E6%9E%AF%E7%9F%B3%E7%88%9B%EF%BC%8C%E5%94%AF%E6%9C%89%E7%9C%9F%E6%83%85
|
我地成日都覺得有Ｄ野好有紀念價值。
例如：小學日記，功課，有用堂既筆記，孩時玩具，以至到係情信，收到既各種各樣禮物，紀念冊，各種無無謂謂既野等等。但係時間對呢Ｄ野，其實都好涼薄，只要時間夠長，紀念價值就會不知不覺咁樣降至去零。又或者唔好將Ｄ責任推晒落時間度。其實個大腦既細胞，亦都對過往種種既芝麻綠豆既小事，一日又一日咁樣愈黎愈唔上心。於是紀念價值既野，到最後只係變成：雜物。
而雜物到最後當然就係會變成垃圾。
如果要真係搵番某樣野，先至記得番某年某月發生既事然後要觸動果一下，咁或者可唔可以咁講：其實都唔係真係咁刻骨銘心唶。更何況儲埋儲埋又唔會用既，每次搬屋都係從一個屋企既黑箱搬去另外一個，直頭係確確切切既黑箱作業，依家香港又已經寸金尺土，又唔係好似郁Ｄ西方國家咁有個ＢＡＬＣＯＮＹ或者屋頂將狗屎垃圾野任裝。既然係咁，又何必呢？
我個人經驗係舊有電腦既文或者相都會做晒ＢＡＣＫＵＰ。但搞搞下發覺原來唔ＢＡＣＫ－ＵＰ，咩都無得ＣＨＥＣＫ番轉頭，個人係唔會有任何損失。只有咁樣做，先會真正做到ＢＹＧＯＮＥＳ ＡＲＥ ＢＹＧＯＮＥＳ。做人真係唔需要成日去回望住過去。就好似清明重陽咁，間唔中做下咪算囉。做人都係最緊要過到自己果關唶。你自己ＰＵＳＨ自己，就會發現其實空間仲有好多。
或者你睇到呢度，都仍然會覺得唔係呢有Ｄ野真係點樣都唔會捨得丟走哩。或者轉下另一個場景，可能易Ｄ：譬如你係活係世界大戰既年代，你一係就要走難，一係就要因為飛機轟炸而走入防空洞，所有既身外物都隨時因為幾個炸彈而消失。就算唔係戰亂時代，如果你依家係佛羅里達，一個暴風就足以將你所有既珍藏毀於一旦。
紀念品都係相對的。打得仗，就唔會有人欣賞花瓶古玩。而鬧饑荒，再名貴既珍寶首飾，隨時都係換到一兩斗米。而有時更諷刺既係，想懷緬又唔真係約番舊親朋，何必以死物黎假托自己既虛偽。我依家屋企入面真係無咩唔要得（。。。除左塔嫂之外，除左塔嫂之外，除左塔嫂之外）。
所有物質最後都會腐朽破滅，就只有情誼不死。當然你係咪用心去守，呢個又係下一個課題鳥。
|
https://www.vjgamer.com.hk/articles/2021/01/14/75110/80107-spring-lantern-festival-review
|
今年LEGO 中國節日主題產品 80106 Story of Nian 年的故事 就有啲強差人意，而我都表示過今年嘅重點應該喺 80107 Spring Lantern Festival 新春元宵燈會身上，喺極高期望下完成嘅 80107，係咪又如你我一樣咁出色兼抵玩？唔講咁多，立即開箱。
80106 中就有隻獨家牛頭人仔，80107 就有呢隻鬧元宵人仔。
總共11部份，仲有 32×32 以及 16×32 兩塊底板，兼且一張貼紙都冇！
兩本說明書各負責一塊底板，適合情侶或親子一齊消磨時間用。
掛喺燈籠下嘅燈謎語句，用特別印刷嘅膠片表示，非常用心。
7 + 1 隻 Minifigures，同 80106 一樣，喺人仔服裝設計上有唔少進步。
最靚嘅莫過於嗰情侶人仔，遠睇身上 2021 LOGO 仲有啲似 「LOVE」。元宵節有住「中國情人節」呢個別稱，所以呢對 Minifigures 有住特別意義。
兩個細路又係出色，仲幫手宣傳埋上年登場嘅 LEGO Monkey Kid 悟空小俠。
「鬧元宵」人仔背後印住燈籠同湯圓；唔好漏左揸相機位哥哥仔，難得件冷衫手臂有印刷，所以今次 80107 啲 Minifigures 絕不馬虎。
80107 Spring Lantern Festival 新春元宵燈會場景由兩部份組成，拼砌流程上非常相似，先整理好地型、落標記、再建構場景中嘅主要擺設，最後外牆部份作結，全部夾埋大約 4-5 個鐘內可以完成。
用咁多不同顏色組件，除左方便玩家唔會咁易砌錯之外，有設計師透露過，會喺產品中特登收埋一啲組件令玩家方便改裝之用，所以唔好以為太多雜色組件用唔晒先放落去啊！
唔洗過千蚊有個咁四正嘅場景，仲要係罕有嘅東方亭園景色。
隻”紅牛花燈”內藏燈件，貼晒題真係有個賞花燈啊！
燈謎用長短膠片表示，真係做到「揭」燈謎嘅效果，非常用心！
場景上好多部份都非常出色，但最深刻嘅地方一定係襯托喺旁邊嘅小竹林。用件、配色、砌法、結構絕對係一流以上，底座用 ball-joint 接合，比玩家製造少少傾斜角度，強化竹枝間縱橫交錯嘅層次。
80107 Spring Lantern Festival 新春元宵燈會不論價錢、用件、設計甚至 Minifigures 部份，係成個LEGO 中國節日主題產品中最出色嘅一件產品。2021 啱啱先開始，80107 已經位列我今年「 10 大 Best Buy LEGO 產品」之一。就算過左農曆新年，將成個場景中所有過年裝飾拆除，就可以配合街景大屋擺放，並且成為一個街角小花園。除左擺放空間問題外，我都諗唔到有咩藉口叫 Fans 唔好入手。
|
https://www.hkbuschannel.com/2020/05/buswindow/
|
一場武漢肺炎瘟疫 (生化戰爭) ，令到唔少人關注 (擔心) 巴士密封車窗引伸嘅衛生同安全問題，有巴士公司可能因為咁，「試裝」通風式車窗。但近期 (直至剛過去嘅星期三) 零確診 / 零本地感染，巴士公司可能因為咁就將窗鎖上，變成梗窗。有人認為繼續容許「開窗」會導致容易流失冷氣，同意巴士公司嘅做法，亦當然有持相反意見。開定唔開，或者話鎖定唔鎖，點做好呢？
唔鎖，的確可以讓乘客隨時可以開啟，然後確會容易流失冷氣。但不如諗吓一個問題：小巴大部份係「趟窗」，司機或車主亦無將車窗上鎖，但自從1983年冷氣小巴出現之後，有無見到小巴乘客打開個窗？
無錯，可能因為小巴司機會問候乘客娘親，所以無人敢挑戰小巴佬嘅權威，但實際上有幾多乘客，唔計呢期瘟疫肆虐，响「冷氣開放」嘅時候真係有意欲去打開隻窗？
似乎擔心有乘客隨時會打開窗而流失冷氣，係有少少多餘。但巴士公司決定「鎖窗」，仲會唔會有其他考慮？
第三，開得窗，可以熄得冷氣，就算唔講乜嘢環保，一定有人嗌「冬天熄冷氣」，然後就必定對幾時熄、幾多度熄……. 拗餐飽。你知啦，香港人熱又投訴凍又投訴，唔 SET 定個日子或者講明溫度，啲投訴CASE 好難拆㗎嘛。
雖然，假設真係「冬天熄冷氣」但唔減價，全年計算巴士公司節省咗一定比例嘅燃料支出從而能減輕加價壓力，但呢條數有排計，計完之後條街無乜人識睇，就算報館、電視台啲記者、編輯都未必識睇；即使識睇，都未必、或者唔想攞咁多版面攤條數出嚟俾人睇，因為無得再俾版面啲政客 (棍) 同啲磚家繼續鬧嘛。
既然係咁，比著我哋是但一個做巴士公司嘅CEO，都情願俾人鬧「做公關SHOW」都鎖返佢算數。
講白啲，開定唔開、鎖定唔鎖，終極原因根本唔係巴士公司嘅問題，而係來自普羅市民同政客(棍)。如果唔係，當年中巴啲 DA、LA、VA 嘅「英國式車窗」唔駛換晒做梗玻璃啦！
九巴「冷馬」復開窗？ 已經變返做「梗窗」！
|
https://emiliawyk.com/2018/03/21/%E6%88%91%E5%B8%8C%E6%9C%9Big-%E4%B8%8A%E5%A4%9Ad-%E6%A0%B8%E7%AA%81%E5%98%85%E7%85%A7%E7%89%87/
|
我希望IG 上多d 核突嘅照片、多d 「唔靚」嘅臉孔、多d 賤肉橫飛、多d over左嘅低檔次嘅露肉、多d不恰當嘅性感，等大家明白，我地唔需要假裝完美、堆砌美麗，都可以活得好好。
呢個世代同以前好唔同，我地嘅生活離不開手機，更離不開社交網絡。科技嘅普及，讓我地中門大開，容許資訊無孔不入地佔據我地嘅生活。同時，社交平台資訊繁多，以照片為重嘅平台更加係鼓勵膚淺嘅judgment，scroll 下個profile，用30秒嘅時間，就能夠讓人自以為能夠標籤、了解、判斷一個人。
年輕人每日睇住手機，被一個個近乎完美嘅形象衝擊包圍，潛移默化地，主流審美所推崇嘅美，好似變成唯一能被接受嘅形象。身型差少少、肥少少、平庸少少，只要exist喺社交平台而又somehow引起到部分人嘅注意，呼吸都會係錯。記得有一次入戲院睇西片，鏡頭影住一個肥肥地嘅黑人跑過黎，旁邊嘅香港觀眾已經即刻喺度騎騎笑，但人地嘅角色設定、故事背景情節，根本毫無搞笑嘅成分。香港人就係習慣左，肥嘅人，唔靚嘅人，就只能做丑角，做開心果，做配菜，肥人醜人嘅愛情只能係搞笑、性格只能係負面、工作能力只能夠係低下。
種種嘅因素，令伴著科技成長嘅我地對人苛刻左，更加令我地對自己苛刻左好多：自從我開始寫身體政治嘅嘢，已經有不下300個讀者PM，同我分享佢地如何憎恨自己嘅身體，如何同厭食症等搏鬥。
其實，好多人都無意識到，我地網上接觸到90%嘅資訊，都係假嘅: 照片中嘅主角悉心化妝、造型，之後擺出最好睇嘅姿勢，最適合嘅角度，再經過不同軟體修圖，呈現最完美嘅一面。即使天生麗質嘅model美人們，佢地依然都會修圖，亦會有鬆懈嘅時候，只係無比我地見到，而且，佢地喺IG 上面不斷展示完美嘅外表，其實係整個團隊嘅成果，亦係佢地嘅工作一部分，一般人根本唔需要因比較而感到壓力。
講咁多，唔係叫大家杯葛美麗嘅人事物。No。展示美麗很好。有自信去表現自己很好。欣賞他人嘅美都很好。重點係，我地呢d 平庸嘅人，如何可以喺呢個世代，不被矇騙、不陷於自卑自毀之中，甚至，能夠學習擁有自信、擁有快樂。
我認為，除左好好充實自己，令自己有外表以外嘅優勢，我地更加可以令IG 呢d 平台，開始出現各種不完美嘅角度照、醜陋嘅身體、尷尬扭曲嘅面容、沒格調嘅暴露……透過呢種表達方式，我地可以嘗試拓闊大家嘅審美，令大家習慣平庸，甚至習慣醜陋。因為真實嘅我地，就係時美時醜、時而鬆懈時打扮，無理由每日都只能夠被「完美」嘅影像逼迫我地。 #平庸無罪 ，希望我同你都可以對自己寬容一點，過得輕鬆一點。
點解我要特登扭曲身體展示個肥腩出黎？
肥得滯嘅肥婆，仲有咩資格宣揚身體自主？
上一個 Previous post: 美麗就是資本 － 違失的初心？
下一步 Next post: 陰蒂與G點 －女性可如何達至高潮？
|
https://onlineshopmy.com/%E7%B6%B2%E8%B3%BCadidas%E9%81%8E%E7%99%BE%E6%AC%BE%E6%9C%8D%E8%A3%9D%E9%9E%8B%E6%AC%BE%E4%BD%8E%E8%87%B3%E5%8D%8A%E5%83%B9%EF%BC%8B%E5%85%8D%E8%B2%BB%E7%9B%B4%E9%81%8B%E9%A6%99%E6%B8%AF-%E6%BE%B3/
|
夏季又來到，係時候買返啲運動服裝驅動自己做運動啦！Adidas 出產嘅鞋款定服裝都一直好受歡迎，唔單止外型時尚而且著落非常舒適！做運動時著上身更加起勁！而家 Adidas 係 ASOS 做緊半價，超過百款服裝鞋類都有折！仲唔快啲把握機會入貨？
而家夏天室內冷氣開到咁行，更係要有件冷氣褸旁身啦！呢款半價嘅Adidas 風褸非常易襯，黑色為主調，正面更印有小小嘅 adidas logo，背面更以線條勾勒劃分不同設計，夠曬型格！
夠曬 Signature 嘅 Superstar款式！可以話係每個人adidas嘅入門款！基本上所有穿搭都可以陪襯到，無論係boyish 牛仔褲定文青風長裙，簡單一對 Superstar 就可以出街，唔洗再花時間陪襯！
全黑嘅球鞋最容易打理，而且襯 edgy/grunge嘅造型非常陪襯！而且低跟嘅設計能夠突出腳裸，令雙腿望落更加纖瘦！橡膠底嘅球鞋著落更加輕便舒服，非常適合夏天穿著！
如果搵緊對低調簡潔嘅小白鞋，呢款 Continental 80 就啱曬你！製造物料輕盈之餘，白鞋設計以兩行紅藍線條結尾，乾脆俐落！而且能夠提升運動氣質，著來做運動啱曬！
溫馨提示▶️買滿HK$350就可以免費送貨啦！
|
http://www.cmusichart.com/discuz/viewthread.php?tid=18209&extra=page%3D1
|
2020非共和榜榜主頒獎禮區現已開放：
13 ne 見或不見 張敬軒！！！
完成任務！！
奇妙事不斷有！
恭喜泳兒！
冠軍歌列表：
暫時30強中，二線女歌手好似仲未出現女金迦，環球一姐詠同心姐？
KAYKAY好波！！！
掌聲鼓勵！
祖兒好勁！
得獎名單已出爐！
願你幸福。
你仲信「專家」？
所謂嘅「專家」， 都只不過係炒蝦拆蟹專家。
|
http://cityuge.swiftzer.net/courses/ge1106
|
成個course最好就係好似CCIV咁 gp project 係每個人分開計分嘅 唔洗驚freerider！！！
唔好諗住走堂！除咗頭一兩堂，幾乎堂堂都有quiz/ presentation comment form/ exercise。
呢科頗伏！
GE指南幾年前話有國畫堂，宜家已經唔會有了。
上堂都係睇ppt同聽書，少互動。不過quiz都係open book又可以用電腦search嘅，幾輕鬆。
點解話伏呢？因為個presentation同report都要用英文嘅，但幾乎9成source都係中文，譯死你。揀題目嘅時候要考慮埋英文資料易唔易搵，如果做正同古詩文有關嘅野，真係祝你好運。篇文要寫1500字英文，唔習慣寫英文report或者英文差嘅同學建議唔好reg。
有份individual work要搵5幅圖。
最後，真·individual個份係影5張相然後寫50字嘅簡介形容，非常輕鬆。
|
https://www.bowtie.com.hk/blog/zh/%E9%BA%BB%E7%96%B9-%E7%88%86%E7%99%BC-%E7%97%87%E7%8B%80-%E7%96%AB%E8%8B%97-%E7%96%AB%E6%83%85-%E9%A0%90%E9%98%B2/
|
近日香港嘅麻疹（英文：Measles）疫情持續，令唔少朋友都擔心中招，更有本地確診患者係喺潛伏期期間去過日本，搞到唔少港人驚「返鄉下」都會感染。究竟麻疹有咩病徵？傳染途徑係點？點樣預防？係咪要去打疫苗先至可以放心？打嘅話又應該打幾多針呢？今次Bowtie 醫療資訊團隊一次過幫你話你知，等你唔使估估下，唔使心慌慌：
什麼是麻疹？麻疹有咩病徵？
麻疹有咩併發症？嚴重嘅話會死？
麻疹係點樣傳染嘅呢？
點樣預防麻疹？
係咪要打麻疹疫苗？
根據衞生署衞生防護中心嘅數字，截至2019年6月21日，該中心喺今年一共錄得81宗麻疹個案，患者年齡介乎8個月至49歲。81宗個案入面，有29個患者都係機場/ 航空公司嘅人員，部份發病前曾到訪菲律賓、內地及台灣等地區。此外，當中有2名係醫護人員，有6名係喺尖沙咀同一店舖內工作嘅職員。
當全城都談論緊麻疹，你又知唔知麻疹係一種點樣嘅疾病呢？衞生防護中心指出，麻疹係一種由麻疹過濾性病毒而引起嘅高傳染性疾病，因此唔可以用抗生素直接醫治，但可以處方其他藥物去紓緩病徵。麻疹嘅潛伏期一般約7至18日，甚至長達21日。
麻疹患者係感染初期一般會發燒、咳、流鼻水、眼紅同埋口腔內出現白點。去到3至7日後，患者皮膚會出現污斑紅疹，通常會由面部擴散到去全身，大約維持4至7日，甚至長達3個星期，患者皮膚仲會留有褐色嘅斑痕，或者有甩皮嘅情況。
衞生防護中心話，麻疹病情嚴重嘅話，患者嘅呼吸系統、消化系統同腦部都有可能受影響，最嚴重嘅後果可以係死亡呀！究竟中咗麻疹係咪真係咁危險呢？
美國疾病控制及預防中心嘅資料顯示，大約30%嘅麻疹個案都會出現一種或以上嘅併發症，而5歲以下嘅小朋友同20歲或以上嘅年齡層出現併發症嘅情況係較為普遍。
由以上數字睇到，麻疹聽落雖然得人驚，但對一般健康嘅人嚟講，出現嚴重併發症或者死亡嘅風險唔算好高，所以大家唔使過份擔憂。不過，小朋友同孕婦就要特別小心！
麻疹對BB同小朋友嚟講係特別危險。根據美國疾病控制及預防中心嘅資料，喺2001至2013年期間，5歲以下而曾經感染麻疹嘅小朋友當中，有28％需要入院治療。嚴重嘅個案中，感染麻疹甚至會令小朋友出現併發症，例如肺炎，或者造成永久性腦部或聽力損害。
有傳媒報道引述專家指出，孕婦感染麻疹嘅死亡率會較高，容易出現肺炎或者病毒上腦嘅情況。
衞生防護中心亦有提到，孕婦係唔適合接種麻疹疫苗嘅，而女性懷孕時如果感染麻疹，可能會導致流產、早產同BB出世時過輕等情況，但就無證據顯示會增加BB先天性缺陷嘅風險。
另外，如果孕婦喺生BB前後嘅短時間內感染麻疹，佢嘅初生BB都受感染嘅話，就會有較高嘅死亡同埋出現亞急性硬化性全腦炎(SSPE)嘅風險。所以各位準媽媽要加倍小心呀！
麻疹肆虐，大家當然都唔想中招，咁你就一定要知道麻疹究竟係經咩途徑傳染㗎啦。根據衞生防護中心資料，麻疹可以經由空氣中嘅飛沫，或者係透過直接接觸患者嘅鼻喉分泌物而傳播，但透過被鼻喉分泌物整污糟嘅物件而傳播嘅機會就比較低。
要注意嘅係，麻疹患者係出疹之前4日，至到出疹之後4日內，都可以將病毒傳播開去，所以如果自己或者身邊有親人、朋友、同事出現發燒，或者一啲上呼吸道感染嘅病徵，都唔好掉以輕心。唔舒服就唔應該返工、返學，避免傳播疾病。
要預防麻疹衞生防護中心叫大家留意以下7招！
除咗以上7招，準備旅行或者公幹嘅朋友都要小心！衞生署公佈，因為日本、菲律賓、澳洲、紐西蘭同美國部份地區依家正出現緊麻疹疫情。
如果情況許可，當然暫時唔好去呢啲地區，盡量減低感染風險；如果必須起程，大家都要注意個人衞生，係公眾地方盡量戴住口罩，加強保護。
如果喺麻疹疫區回港之後，出現疑似麻疹嘅病徵，就應該要即刻去睇醫生，亦都唔好接觸對麻疹未必有免疫力嘅人，例如係孕婦同小朋友。
頭先都提過，疫苗係最有效預防麻疹嘅方法。健康嘅人士打咗疫苗之後一般可以獲得長期，甚至係終生嘅保護。
喺香港，目前有個計劃叫做「香港兒童免疫接種計劃」，係為1歲嘅小朋友喺母嬰健康院接種第1劑MMR混合疫苗，呢針預防麻疹嘅效果可以去到93%。
之後，小朋友會喺小學1年班嘅時候接種第2劑MMR混合疫苗，2針加埋嘅預防效果可以提升至97%。97％呢個數字係表示，喺100個打咗2劑MMR混合疫苗嘅人當中，有97個人可以終生對麻疹免疫。
對於小朋友係咪需要喺小一之前提早接種第2劑疫苗，呢樣嘢應該先諮詢家庭醫生嘅意見；而未夠1歲嘅BB就要特別小心，因為佢哋未打任何疫苗，對麻疹無免疫力，所以就唔應該去啲最近有麻疹爆發嘅地方。
現行「香港兒童免疫接種計劃」嘅受眾只係1967年或之後出世嘅人士，而且接種疫苗嘅種類亦都因時間而有所分別，大家最好都係參考返自己嘅「針卡」（免疫接種記錄），或者考慮吓需唔需再要接種疫苗。
據衞生署所講，部份小朋友喺注射疫苗後5至12日內，可能會發燒，但通常會喺2至5日內就會自動退燒，建議家長可以俾小朋友食退燒藥。小部份人接種疫苗之後1至2星期會出紅疹， 但會喺1至2日後自動消失。
極少數嘅人打針後可能出現短暫性嘅腮腺腫脹，頭部或頸部出現淋巴腺腫脹，或者係睪丸炎。 另外，大約有300萬份之1嘅機會會引致腦炎或者腦膜炎，但好返之後多數唔會出現長遠嘅不良影響。
雖然打疫苗係有可能出現以上嘅副作用，但大家要知道打咗之後就會擁有長期嘅免疫能力，加上可以起到群體免疫(Herd Immunity)嘅作用。
根據美國費城醫學院(The College of Physicians of Philadelphia)有關疫苗同群體免疫嘅資料，如果由病毒引起嘅疫症進入一個無免疫能力嘅群體，會有大部份群體成員都「中招」，尤其係自身免疫力較弱嘅小朋友同老人家（上圖）。
相反，如果群體入面有大部份人都已經接種疫苗，有咗免疫力。除咗佢哋自己免疫之外，亦可以間接保護埋無打疫苗同埋打咗疫苗但免疫力不足嘅群體成員，起到群體免疫嘅作用（下圖）。
縱使科學證實接種MMR混合疫苗可提高社區整體嘅防疫能力，但據傳媒報道指出，多年嚟仍然有唔少傳聞指出接種MMR疫苗有可能增加小朋友患上自閉症嘅風險。
傳聞其實源於1998年美國一份醫學報告，報告指MMR疫苗會增加小朋友患上自閉症嘅風險，報告後來被揭發造假。
即使傳聞已被拆穿，美國民眾對MMR疫苗嘅信心似乎仍未全完恢復，令到當地近年再出現麻疹爆發嘅情況。喺網絡資訊氾濫嘅年代，大家都要小心去分析唔同嘅傳言同消息，免得「聰明反被聰明誤」。
當你考慮完，決定係要去打MMR疫苗，都未必即刻有得打，因為依家市面上嘅麻疹疫苗出現供不應求嘅情況。
根據香港電台報道，喺麻疹疫情持續嘅情況下，唔少本地私家診所嘅麻疹疫苗都出現短缺情況，MMRV四合一疫苗（包括麻疹、流行性腮腺炎、德國麻疹混合疫苗及水痘疫苗）價錢高達$1,000-1,300，個別診所甚至收取$1,800一針（以上疫苗價格為2019年3月27日的消息）。
最後，衞生署衞生防護中心提醒，某啲人士係唔可以打麻疹疫苗嘅，包括：
|
https://www.orientalsunday.hk/%E7%94%9F%E6%B4%BB/%E4%BD%9B%E7%B3%BB%E9%9B%B6%E9%A2%A8%E9%9A%AA%E6%8A%95%E8%B3%87-%E4%B9%9C%E9%83%BD%E5%94%94%E5%81%9A%E8%BC%95%E9%AC%86%E8%B3%BA2500%E8%9A%8A%EF%BC%9F-275766/
|
搵錢除左返工、秘撈外，不外乎就係投資，香港人最鐘意嘅投資不外乎炒股、炒樓，甚至炒虛擬貨幣bitcoin等等。不過，話明投資梗係有風險，唔係人人都靠投資賺到錢架。
其實香港都有啲零風險必賺嘅「投資」，就係港元定期存款喇。唔係亂介紹，美國加息步伐持續，香港雖然未跟加息，但唔少銀行已經靜靜雞加左定存嘅利息。
滙豐銀行早前公布，上調港元定期存款年利率，一年期息率高達2厘。半年期定存年息都升至1.8厘；18個月期息率仲高達2.2厘。
而且滙豐唔似其它銀行咁要擺幾十萬先可享有高息率，入場門檻只需存入新資金10,000元。假如打工仔敍造10萬元一年期定存，到期後將可獲得2,000元利息。
恒生喺大行之中算比較進擊，一年期港元定存息率高達2.1厘，高滙豐一個馬鼻。三個月期港元定存都有1.7厘，六個月期定存年息則有1.85厘。假如同樣以10萬元存款嚟計，喺恒生敍造一年期港元定存較喺滙豐敍造一年期定存可多收100元。
中銀定存係大行喺最進擊，可謂睇住恒生嚟打，三個月期定存1.8厘；半年期定存年息1.85厘；一年期息率同樣高達2.1厘。不過，入埸費就高過滙豐同恒生，需要5萬元起。
除左三大行外，其它細行為左搶錢定存息率仲進取。
南商一年期定存息率2.18厘；兩年期定存息率做到2.28厘；入場費就由5萬元起，同樣以10萬元計，擺一年就有得收2,180元利息，較匯豐多180元，較恒生及中銀多80元。
最進取嘅細行非信銀國際莫屬，最近推出3個月期定存，年利率達3.8厘。由於年利率比較高，所以信銀國際設咗存款上限10萬元。假如有10萬蚊閒錢，擺喺信銀國際三個月，咩都唔使做就可以賺936元。同中銀嘅三個月期定存相比，同樣金額10萬元，可以賺多492元。而信銀國際新資金一年期定存最高息率達2.55厘，即10萬元本唔使任何操作，擺一年後可賺2,550元。
|
https://ywycarol.pixnet.net/blog/post/344408417
|
終於寫到最後一日嘅午餐，原本都冇咩特別安排，打算搵下牛肉麵、小籠包食，但諗諗下，又掛住第一日黎過嘅日式丼店 - 壽司爸。
價廉物美，又有意欲喺番香港前回訪，於是我地食完吐司就襯空檔打電話去小店，睇下有冇位。
準時去到，都已經見到5、6個人喺門口等位了！(人氣不是蓋的)有心黎食，真係最好訂位，特別係假日。
餐牌供應魚生飯、熟食丼、壽司、烤物、湯等，事隔兩日再訪，就target啲較平嘅丼飯。
餐牌未有圖文並茂，如果想知丼飯係有咩食材，最簡單當然係問店員或者去ig睇圖參考，哈哈。
烤杏鮑菇都冇失望，切成九片，厚身，加上醬汁、京蔥、七味粉烤，菇汁爽脆多汁 小食相對丼飯當然冇咁平，加少少錢就食到飯喇。
唔知我眼殘定個人太黃，睇落真係好似火灼JJ丼，哈哈…哈。
呢款係熟食丼，裡面嘅魚生都火炙過，三文魚腩、玉子、飛魚籽等，一路製作已經聞到陣陣魚油香。
大約港幣43蚊，莫講話香港啦，喺台北都唔知有冇其他地方食到。裡面有四款生魚片、飛魚籽、玉子，加左好多京蔥。
飯粒酸度適中，唔算好大碗，飯量不少，作為午餐，飽肚有餘。
我諗番到香港每次食魚生飯，都會諗起壽司爸！
|
http://forum.carsc.org/forum.php?mod=viewthread&tid=1761&extra=page%3D1&page=4
|
去東洋山水站補給吓先。
無線電通訊員好重要架！
有香蕉、雪梨、麵飽、寶礦力水特........。
勝利行完東洋山。
今日快咗！
唔駛揾基维爾營龍門架，拆咗嘞。
中繼站，無線電站，水站，一眼見晒。
下一站........獅子亭囉。
由飛鵝山道向獅子亭站進發，近標距柱W041。
近觀音山村路囗，記唔記得有一年喺呢度要改道。
近標距柱W045。
當年山泥傾瀉，今年有加固工程。
2號檢查站----獅子亭就在眼前。
啦啦隊陣容龐大。
獅子亭無線電位置差，各位在通訊時，有冇困難。
專業Suport Team。
歡迎來到2號檢查站。
整頓一下......。
向下一站------九龍水塘前進。
離開獅子亭，落完一大段石級，嚟到涼亭，近標距柱W050，有啲參賽者喺度唞一唞。
您哋跑得好輕鬆，佩服，佩服。
由呢度開始，進入死亡之旅，要行6300米先至到大埔道。如果唔跑，起碼要行1粒鐘。
努力，加油......。
近望夫石呢個彎位，最開揚。
媽咪，我第一次見到苗圃挑戰12小時比賽咋！
呢段路，大家比意志，比耐力。
最好成隊人行，冇咁悶。
係呀！我哋都係成群活動架。
|
http://www.kinseymama.com/2009/11/sanrio-village.html
|
離開360之後，我地就出發去青衣，往去下一個節目進發。
去到青衣城，第一時間就去醫肚先，我地去左稻香打邊爐。不過可能係星期日關係，BOOK左枱都要等成個鐘先有位，仲要限食兩個鐘。我地都唔係任食嗰種，真係唔明白點解要限時間？
同上次影IQ博士一樣，想入去影相就要隨便捐款，同等場地工作人員分批安排入去。
雖然都叫做影晒啲大型公仔，其實仲有好啲嘢都未睇，想睇清楚啲公仔都冇時間。
講真...捐款就冇所謂，不過只係得15分鐘時間入去影，又真係好似太趕啦！
|
https://grassmediaction.wordpress.com/2020/04/17/%E5%8B%9E%E5%B7%A5%E7%B5%84%E3%80%90-%E5%A4%96%E5%82%AD%E5%96%BA%E9%A6%99%E6%B8%AF%E5%86%87%E5%B1%8B%E4%BC%81%EF%BC%8C%E6%89%80%E4%BB%A5%E6%A0%B9%E6%9C%AC%E5%86%87%E5%BE%97%E7%95%99%E5%96%BA%E5%B1%8B/
|
區議員搞鳩外傭、性工作者、露宿者，以及其他人，當然唔會係最後一次。其實上兩個月筲箕灣已經有人搞鳩性工作者，不過唔知點解今次先嚟炎上。可能仇栩欣個page本身多人睇掛。
話說年初一（好似已經係上年嘅事）我地去旺角橋派呢張印尼文/英文防疫單張，我就係特登唔包叫人唔好外出嗰部份。
原因好簡單。外傭喺香港冇屋企，所以根本冇得留喺屋企。佢老闆屋企只係佢老闆屋企，對佢嚟講係工作地點，留多一刻就多一刻有機會俾人使去做嘢。當然，佢地都好可能會選擇減少外出，但結果係會將所有假日要做嘅嘢逼晒落同一日做。嗰個可能係佢成個月唯一一日可以做自己嘢嘅時間，道理人情上都冇得阻止，分別只係點樣因應情況協調下。
1. 1月以嚟你估有幾多印尼人幫手訂口罩？唔知道，數唔到。即使係本地人，佢地訂口罩一樣處處碰釘做到人都癲。做人係要感恩圖報。
2. 宜家印尼瘟疫大爆發，每日加三百幾宗至今四千幾宗嘅官方數字絕對係遠遠低估。呢段時間本地人更加需要外出打工嘅親戚協助。
要勸諭嘅話，反而係勸諭下本區居民呢段時間點樣同佢地請嘅工人夾返工同休息嘅時間，而唔係增加佢地嘅困難。
p.s. 因為已經過咗三個月，圖中嗰張單張已經out晒。如果有相熟嘅工人姐姐，歡迎廣傳下面呢套由移工牧民中心 Mission For Migrant Workers 製作嘅印尼文及英文資料。
Next 越南打壓越鋼受害者 民團：TaiwanCanHelp！
|
https://news.discuss.com.hk/viewthread.php?tid=29835752&tr_h=1004487925607db7997d6307_05371230&tr_des=exh
|
阿富汗無著數攞，又要對付中國……
搞咗20年，除咗害到人民不聊生，老尾得到乜？
美國係太平洋國家最大威脅，中國要小心防狼，避免受狼襲擊！
你美國話窩藏拉登嘅係塔利班喎，所以先派軍打佢。吾係阿爾蓋特呀！
點解好似咁似香港情況嘅！
|
https://wealth.hket.com/article/2411717/%E6%99%82%E9%96%93%E8%AD%89%E6%98%8E%20%E4%B8%80%E8%88%AC%E6%8A%95%E8%B3%87%E8%80%85%E6%9B%B4%E6%87%89%E8%A9%B2%E6%8A%95%E8%B3%87%E6%8C%87%E6%95%B8%EF%BC%9F?mtc=b0017
|
時間證明 一般投資者更應該投資指數？
上期積臣講MPF，其中有講到短期表現MPF嘅基金比指數回報差，但長期係有一小部份MPF基金係跑贏指數嘅，MPF睇落唔係咁差，但前提係你揀啱嗰隻基金，先搭到班順風車。
好多時投資者都會將投資產品拎嚟同指數比較，指數已成為投資產品嘅基準（benchmark）。指數投資近年備受投資者歡迎，其實係多得有「指數基金之父」之稱嘅約翰柏格（John Bogle），而佢係今年1月去世。
喺70件代，約翰柏格一直唔滿意當年美國互惠基金公司推出嘅基金收費太高，加上同當時任職嘅公司有分歧，喺1974年佢自己出嚟創業成立Vanguard Group（領航集團），並喺之後一年推出全球第一隻指數基金，並以低收費招徠，呢隻就係𠵱家Vanguard 500 Index Fund。
𠵱家睇返好似好普通，但當年隻基金係顛覆咗投資市場，因為指數基金唔會主動揀股，投資組合主要跟隨指數嘅成份股而變化。加上佢推出基金之後，仲不斷減價，憾動同行。其實一定有好多人質疑，邊有「基金佬有錢唔搵」。無錯，我覺得呢個基金佬真係有錢唔搵。佢曾提過，投資世界，貴未必是好，平卻一定是正！因為慳到嘅收費係你能夠代落袋嘅錢。約翰柏格亦指，指數基金更適合一般投資者，根據S&P Global SPIVA截至去年底數據，美國只有17.86%主動基金喺過去5年跑贏標準普爾500指數。
領航官網上顯示，截至2019年6月30日，標準普爾500指數基金已經累積4,832億美元資產（約37,746億港元），管理費只有0.14%，遠低於其他同類基金平均費用0.95%。如果投資10,000美元，經過10年，指數基金總費用只係329美元（2,570港元），比買同類型基金慳咗1,826美元（14,267港元）。
時至今日，與指數基金同為被動投資嘅有ETF，ETF大家實聽多得，而世界上第一隻ETF係1993年喺美國交易所上市嘅標準普爾500指數ETF，簡稱SPDR，上市編號為SPY，之後，追蹤道瓊斯指數、納斯達克指數、羅素指數等ETF紛紛問世。ETF好處係可以係證券交易所買賣，快捷方便，而且收費簡單同便宜。
打開格價戰嘅領航又點會唔玩埋ETF一份，而佢隻追蹤標準普爾500指數ETF為Vanguard S&P 500 ETF，上市編號為VOO，費用只係0.03%，比SPY嘅0.0945%更平。Vanguard旗下仲有其他ETF，間唔中就會宣布減價。所以𠵱家投資者真係唔怕無嘢買，至怕買得貴。
港交所𠵱家有129隻ETF同槓桿及反向產品上市，最大市值ETF就係大家熟悉嘅盈富基金 （02800） ，收費係0.09%。
最後都要戴吓頭盔，以上並不構成任何投資建議，僅提供作參考用途，本人並無持有任何以上股份及基金。
|
https://pop-guide.no-ip.biz/hiking-gang/viewtopic.php?f=9&t=209
|
樓下運動埸朝早有馬術表演，兩個司儀車輪咁不停講… 煩到死！
原本今日預咗起身 tune 好個 server，到下午三點零閃去老虎坑游轉水…到頂唔順就提早收工，青大浸潭避避啦！
十二點幾出門口，勁曬！
慢慢行上軍路，結果都係由底濕到上面 見咁熱就唔行古道、改行軍路去。到觀景台見到四疊潭有人，遊繩落到澗即浸。降咗溫繼續上路。
一望，我就唔覺意外囉～ 原來係西域悠民！
悠民今日跟隊行青大，呢隊係三拾徒步。
諗住開完餐慢慢傾，點知我縛住個包唔個幾時跌咗…唯有餓住落水玩，唉！
玩咗無耐就有人叫起程，悠民就話太早，同我留低玩多陣。
就係咁，同悠民浸吓吹吓水，玩到五點零撤退。
後話：悠民話而家渮花好正，問各位大佬幾時搞轉南生圍踩車。
|
https://one.19ga.hk/2020012944531/
|
湊仔有幾忙，做父母一定明。更何況係單親媽？
美國佛羅里達州一位單親媽，喺facebook貼文，講咗一單激氣事。
事緣係主人翁Heather一個人湊住2個年幼細路Milo 同Fin之餘，仲要返工搵食。
報告返小朋友當日情緒、幾點換過尿片、有冇足夠尿片等等。
(媽咪我啲尿片用晒，記得睇字條）。
而且佢接仔嗰陣有職員喺度，點解唔直接提醒而係「寫字」？
Heather用濕紙巾抹咗幾次都抹唔甩，本來帶仔去沙灘玩嘅計劃都要取消。
已經即時被炒。
但因為冇其他選擇，只好打消念頭。
唔少網友都撐Heather，認為咁做好過份。
亦有人認為「不如你搞唔掂就唔好生兩個啦」。
而且十分頭痛，但係唔認同要咁做。
點解要寫大字呢？
|
https://maxxmas.com/2012/06/14/
|
今日帶左阿仔去睇梁醫生。
雖然佢話有D小朋友會頭幾年有, 之後會冇, 但我真係超唔想…..咁樣好辛苦架…….唉!! 都係我唔好………
阿仔第一餐奶係6點, 之後訓到10點幾, 今日冇聞過氣。起身之後佢其實都幾精神架! 係有咳囉! 同埋有D熱熱地, 因為有少少燒。
返到樓下買左個飯, 就同阿仔係屋企開餐。其實佢都冇咩胃口, 食唔多。
尋晚就親耳聽到阿仔扮蟬叫, 好得意呀! 仲有識講”迪仔” (史迪仔)。
|
https://www.toofullforfood.com/2017/12/22/%E3%80%90%E5%87%86%E9%A3%9F%E5%AE%A2%E8%87%AA%E5%B8%B6%E7%81%AB%E9%8D%8B%E6%96%99-%E5%8F%B0%E7%81%A3%E6%B5%B7%E5%BA%95%E6%92%88%E4%BF%BE%E5%9F%8B%E5%86%B0%E7%9B%A4%E3%80%91%E9%A3%9F%E7%84%A6/
|
過埋呢個星期，話咁快就要拜拜2017喇！講到今年嘅飲食界大事，點都唔可以少咗海底撈進攻香港，十月開咗第一間分店啦，你食咗未呢？香港暫時得一間，但喺台灣就已經有5間分店喇，臨近年尾，最近仲爆咗單大消息，就係台灣海底撈喺facebook專頁度公告，開放俾食客自帶任何食品同酒水，係任何呀！即係連火鍋料都唔拘，仲唔會加收任何費用添！
一出po，梗係有人like有人愁！網友同食客們當然激讚，個個留言話要即刻帶嘢食去實測；嬲豬嘅就係邊爐界嘅同行們，話海底撈咁做真係「破壞行規」、「想做爛個市咩」！唔理咁多，呢個星期真係有唔少人睇完個公告之後，就即刻行動去海底撈試吓堅定流！
有網友真係買咗唔少火鍋料去實測喇，有乜呢？有好大分量嘅肥牛啦、帆立貝啦，同埋唔少菇類蔬菜！結果點呢？據網友嘅形容係，店員見到完全冇任何驚訝，反而仲問網友需唔需要幫手用碟放好啲火鍋料，又問佢啲菇菇要唔要洗洗佢。睇返網友po出嚟嘅相，就見到啲肥牛唔止用碟裝好晒，仲細心到有埋冰鋪底，啲帆立貝更加用冰盤擺到靚一靚添！其他網友見到就留言大讚，話海底撈服務真係一流又細心喎！
有樣學樣，個個都自帶食物酒水去海底撈，有網友仲買埋原隻龍蝦去食，夾埋其他配料，用咗千一蚊台幣，即係唔使三百蚊港銀，就咁一餐計，去海底撈就淨係俾咗個火鍋湯底料，二百六台幣，即係六十零蚊港銀搞掂！自帶食物條數，同喺舖頭點火鍋料邊樣抵？真係要自己計清楚喇！
台灣海底撈呢個「創舉」，引來唔少人談論，佢哋嘅發言人就話唔係想破壞行規，其實只係參考大陸海底撈做法啫，仲話喺大陸嘅分店好多都係開放俾食客自帶食物！大陸同台灣係咁，咁香港分店又點呢？小編問咗香港海底撈，店員話可以自帶其他食物，不過火鍋料就因為衛生安全問題，係唔可以嘅！想學台灣網友咁買晒肥牛龍蝦入去食？唔得啦！不過話時話，唔點海底撈嘅火鍋料食，咁去嚟又為乜呢？
|
https://starfruitcayson.blogspot.com/2020/01/x.html
|
一直以嚟我同桃爸都好主張俾阿桃，去試去做，就好似夾公仔咁，佢想試，我地唔介意所謂嘅「浪費金錢」俾佢自己去試，因為我地深信佢必定係過程中有所得著。
店鋪位於紅磡大街，而且門外彩繪顯眼，要搵絕對唔困難！
至於何為「夾公仔過三關」呢？
係主題店入面嘅精選景品會附送抓券卡，憑卡序號打開《抓力全開》APP就可以兌換金幣繼續夾公仔，夾中愈多景品，更加可以係遊戲內換到人氣熱選商品！
一入到嚟我就覺得抓力全開係間佛心鋪，因為佢地係直接用$5硬幣玩，意思即係唔會存在玩唔哂或者用剩代幣嘅情況！
連玩法都有碌波波機，但咁又點值得我推介呀？
記得繼續睇落去呀，好戲在後頭！
一輪功夫，花費左$100，我地就滿載而歸啦！
再上網download 《抓力全開》apps就可以係網上實時夾公仔，令你足不出戶都可以輕鬆減壓！
機台應有盡有，仲超佛系咁有「練習機台」，故明思意係唔需要俾錢就可以無限任夾去練習！
獎品有唔同種類，由日用品到電子產品都有，當然唔少得日本景品同模型喇！
《抓力全開》仲會不定期係《Take Me Out》各分店內快閃大派免費禮包，仲有夾公仔達人教大家夾公仔技巧添！
|
https://maxxmas.com/2016/08/27/%E5%90%8C%E5%B0%8F%E4%B8%B8%E5%AD%90%E5%BD%B1%E7%9B%B8-the-one/
|
呢個暑假都算少同MAX去街啦！星期六本來要上籃球，阿仔話腰前方痛，仲要由９點幾痛到臨出門口前１１點幾！我就叫佢唔好去上堂，休息下。跟住佢１２點幾就話冇事了！於是就同佢去尖沙咀行下、食下野啦！
去到尖沙咀站，阿仔話想去K11，但行左轉都冇咩想食，就出返商埸，兜左個大圈先決定去THE ONE，因為我記得有小丸子，之前約朋友時有諗過黎，所以有印象！結果同個朋友約唔成，今次就等我同MAX 兩個自己影啦！
果度圍住左，要分批咁入去影，所以去到係要排隊先入得去！我地排左幾分鐘左右就入得啦！
呢隻咁可愛既船係大熱！個個小朋友見到都話想影！
點可以唔同小丸子影相架，MAX 真係話唔想同佢影囉！但係我唔會放過佢架….結果原來佢又手多多咁捉住人地個手袋黎影相…我睇返先知。
MAX一開心個表情就係咁！！
影住咁多先！要醫肚啦！我地其實冇咩目標餐廳，都係邊行邊搵，最後就黎左呢度食韓式野，貪佢有位唔洗等！係…因為我最怕等！！
仲有D side dish 都係一般，得Ｄ泡菜係ＯＫ！夠辣但就稍微咸左Ｄ！
MAX一直以為頭先影小丸子果度係有「真既雪糕」食，我都冇為意！食完野後佢不斷提及要食雪糕，我就用雪糕做利誘等佢乖乖陪我shopping！點知買完野之後，去到先發現原來阿仔見到果Ｄ「雪糕」只係放係度俾人影相架咋！！MAX 好失望，因為佢一心想食雪糕，而且仲要係好開心好興奮好期待咁以為有雪糕食….點知俾人呃左！！！
雖然知道係假野，亦由充滿期待變為咩都冇，但係都仍然開開心心笑住影相，呢個就係阿仔可愛既地方！有時真係覺得佢好乖豬好識諗！完全唔會因為冇得食而扭計，最多唔開心一陣。但如果佢嬲、發脾氣時又會覺得點解你咁都唔明白、要嬲、要咁唔識諗？！唉～我呢個阿媽都幾矛盾。
影埋呢張我地就走啦！
我好唔忍心佢咁失望….(阿媽都係心軟多?!) 於是邊行就邊留意有冇咩甜品店，出面又落緊細雨，人又有Ｄ攰想返屋企，我地就慢慢行去地鐵站啦，想話返返去Ｋ１１買MACARON，但其實又幾遠下，好在見到有泡芙賣。由於阿仔一次都未食過而我又好耐冇食，想當年都十分之喜歡食架！於是就買左一個俾阿仔食啦！
|
https://fitz.hk/sports/hiking/%E6%AF%85%E8%A1%8C%E5%82%99%E6%88%B0-%E5%89%AA%E5%B8%B6%E8%A6%81%E6%9C%89%E8%A6%8F%E6%9C%89%E7%9F%A9/
|
唔係話我黑心，只不過係未雨綢繆，一日參加活動，都會有中途退出嘅一日。不過要中途退出毅行者活動，並唔係話剪斷手帶咁簡單。樂施毅行者網站雖然好詳細咁講晒退出過程，不過驚大家唔睇，我講重點啦：
個別隊員退出，最好係去最近嘅檢查站辦理手續。未退出隊員會收到證明書，證明有隊友退出。到終點如果無證明書，又唔見咗個隊友，就隨時畀人取消資格。
如退出隊友未有喺檢查站登記，亦需要盡快致電樂施會（電話號碼印喺手帶上），亦記得將退出隊友嘅手帶交畀繼續行程嘅隊員。而繼續嘅隊員要喺下個檢查站辦理退出手續。
中途退出者，需自行坐公共交通工具離開。但7至8段（即鉛礦坳），以及9號檢查站（大欖水塘）為一般汽車不准入，無車可到。退出朋友要留意。
退出活動後請盡快離開毅行者路徑，以免阻礙其他參加者，及令主辦者樂施會承擔不必要風險。
其實成個退出過程，都係想令大家有交有帶，以及令活動喺更公平環境下進行。你一個唔覺意返咗屋企唔通知人，萬一要人哋拋西瓜搵你就唔好啦。 至於因為咩理由需要剪帶呢？樂施會就梗係唔會講啦，我山雞都係根據眾多聽返嚟嘅經歷，講下必需要剪帶的理由：
有隊友受傷／體力不支，若繼續行程，會令整支隊伍不能在限時內完成活動。
|
https://hk.news.yahoo.com/%E9%99%B3%E8%A9%A9%E6%AC%A3%E9%9E%8F%E5%A7%BF%E5%B8%8C%E5%8D%B8%E5%A6%9D%E6%8C%91%E6%88%B0-%E7%B6%B2%E5%8F%8B%E8%B8%A2%E7%88%86%E5%81%BD%E7%B4%A0%E9%A1%8F-063631360.html
|
陳詩欣鞏姿希卸妝挑戰 網友踢爆偽素顏！
疫情當前，大家盡量都留在家中防疫，百無聊賴下玩到冇嘢好玩，只好「犧牲」色相！陳詩欣同鞏姿希兩位靚女一於玩「卸妝Challenge」，分別喺社交網上載卸妝片，片中佢哋同樣着上小背心，戴上頭套後，毫不留情卸去全面妝容，最後大方以素顏示人，幾乎同上妝後冇分別。
陳詩欣吊帶背心仔同大家玩卸妝。
好多網民都大讃佢哋素顏依然咁省鏡，不過亦有網民直指佢哋係「偽素顏」、「內眼線、植咗睫毛、霧眉，所以落咗妝都靚嘅原因！」更有網民「投訴」佢哋開晒美顏鏡頭，根本就睇唔到真實一面喎。
乜…有唔同咩？
|
https://wealth.hket.com/article/3074537/%E9%A6%99%E6%B8%AF%E7%AC%AC%E4%B8%80%E9%96%93%E9%8A%80%E8%A1%8C%E4%BF%82%E9%82%8A%E9%96%93%E5%91%A2%EF%BC%9F%E3%80%80%F0%A0%B5%B1%E5%AE%B6%E5%8F%88%E5%8E%BB%E5%92%97%E9%82%8A%E5%91%A2%EF%BC%9F?mtc=b0013
|
大家都知道現代銀行係西方嘅產品，咁香港自1841年開埠之後，過咗幾耐先有第一間嘅銀行呢？佢又叫咩名呢？背景又係乜嘢呢？今篇同大家銀行閒談一吓喇！
香港第一間銀行叫咩名呢？
喺1845年，一間當時總部位於印度叫「東藩匯理銀行」（Oriental Bank Corporation）嚟到香港，香港嘅現代銀行史咁就開始咗喇。
東藩匯理銀行1842年喺印度孟買成立，開始嘅時候叫Bank of Western India，1845年將總部搬至倫敦，改名做Oriental Bank，並喺4月喺先後喺香港德己立街同廣州設立分支機構，成為最先進入香港同中國大陸口岸嘅外商銀行。
除咗香港同廣州，喺斯里蘭卡首都科倫波、印度東部加爾各答、上海、新加玻、福州、墨爾本、悉尼、奧克蘭、威靈頓、神戶、橫濱、三藩市等地都可以搵到呢間銀行，唯一分別係銀行個中文名喺唔同地方可能會稍有不同，例如香港叫金寶銀行、福州叫東藩滙兌銀行，上海叫麗如銀行。
Oriental Bank喺1850年收購咗Bank of Ceylon（即係錫蘭銀行，錫蘭紅茶嗰個錫蘭，即係斯里蘭卡咯），並喺1851年改名做Oriental Bank Corporation，亦有份埋下之後悲慘收場嘅伏綫。
講返香港，呢間Oriental Bank都幾威的，除咗係香港第一間銀行，亦係香港第一間發鈔銀行，早喺1845或46年已經印製第一批鈔票，到1851年攞到皇家發行港鈔嘅特許狀（係吖，頭幾年無皇室批准都敢印鈔，係咪好威先），到1857年成為受香港政府庫房接納支付政府費嘅合法貨幣，即係政府都認佢咯。
不妨欣賞吓以下呢張銀紙啦。
根據馮邦彥教授嘅著作，Oriental Bank作為香港首要銀行達20年咁耐，到業務喺1860至1870年代達至頂峰，連當時喺香港已經開業多年嘅滙豐同渣打都完全唔係對手；如果引用Stuart Muirhead嘅講法，當時嘅Oriental Bank係「Most powerful, oldest, and most prestigious Eastern exchange bank」，都幾勁架。
呢間銀行去咗邊？
我幾肯定地球上面經已無人親身接觸過呢間銀行，因為間銀行喺1884年5月經已清咗盤，原因係當年向斯里蘭卡咖啡農（記唔記得話佢收購咗Bank of Ceylon？）同毛里裘斯嘅糖農批出咗大量貸款，但係當年咖啡同糖大規模失收，喺債仔無力償還貸款下周轉不靈要宣布破產收場咯。
之後創辦人W. W. Cangia成立咗新麗如銀行（New Oriental Bank），總行仍然設喺倫敦，但係眾多競爭對手包括滙豐同渣打嘅夾擊下，1892年宣布結業，年底更將上海分行營業大樓賣埋畀渣打銀行嘅前身「麥加利銀行」。
由1845年進入香港計算，只係經歷咗47年，呢間香港第一間銀行就永遠走入歷史檔案入面喇。
|
https://thecmp.com/article/7043/%E3%80%8A%E5%A4%A7%E6%9A%91-%E7%9B%9B%E8%BC%89%E5%B1%AC%E6%96%BC%E4%BD%A0%E6%88%91%E7%9A%84%E5%9B%9E%E6%86%B6%E3%80%8B/
|
雖然去到今日可能你都仲係覺得佢好囉嗦，但係開始要做人長輩嘅你，有冇少少懷念呢份無微不至嘅關心？今次就等忠醫陪你搵返呢份溫暖啦！
大暑對身體影響：
大暑係一年嘅第十二個節氣，烈日高掛丶高溫預警丶雷陣雨同颱風，都係大暑帶嚟嘅天氣現象。暑濕之氣容易令人汗液增多，導致體內陽氣受損，心氣虧耗，好容易引發中暑、熱中風、肩周炎、腸道傳染病等嘅疾病，所以喺大暑時節注意養生實在係相當重要。
情緒影響：
大暑天氣炎熱，暑氣旺盛，容易出現心煩丶失眠等狀況。
仲夏豔陽曬到人大汗淋漓、精神委靡，好似飲成幾公升水都解唔到渴，體內依然燥熱難當，今日推介畀大家嘅就係：
|
https://kongscult.com.hk/%E6%95%B8%E7%A2%BC%E8%BB%9F%E4%BB%B6/%E7%86%B1%E9%96%80vpn%E6%AF%94%E8%BC%83/
|
不過就先簡單介紹下VPN係咩嚟同點解要畀錢買啦！仲會有各間VPN嘅比較，一表幫你揀個啱用VPN。
咩係VPN？
VPN 就好似一條加密隧道咁，可以令你有效地將你自己嘅IP地址偽裝到另一個位置 / 國家，喺入面上網時，無人會拎到 / 睇到你網路瀏覽過、輸入過嘅資料，可以幫助你喺網絡上面匿名無痕瀏覽 / 發佈內容，大大加強個人資料嘅安全。
坊間有咁多免費VPN， 點解要畀錢買呢？
免費VPN 唔單止廣告多，最重要係多數節點由不明來源提供，安全無乜保障，好多喺隱私政策上仲寫明會將用戶數據分享出去，除此之外仲會增加惡意釣魚網站詐騙金錢嘅風險，所以我哋都係建議大家畀多少少錢用收費嘅VPN啦！以下港究專員會介紹幾間安全又抵用嘅vpn推薦大家，幫助大家選擇。
想知更多數碼優惠，歡迎撳入去我哋嘅數碼生活專頁望吓！
港究專員建議大家最好開個新Email嚟登記，唔好用自己私人Email，以防萬一真係track上嚟，對自己私隱都有返份保障。
ProtonMail出晒名係好著重用家資料安全同私隱度，十分推薦大家開返個嚟用。
想詳細了解ProtonMail可以去睇吓ProtonVPN，同場推薦比Gmail更安全嘅ProtonMail。
由於內地網絡限制，以上VPN可能唔可以直接透過App鏈接。港究專員教你手動配置解除限制！
依家NordVPN官網最抵買係2年Plan，佢哋做緊69% OFF優惠，原價USD322.65折到USD99。
港究專員會教大家點樣經回贈網站有多60%OFF (間唔時仲會有80%OFF)，即係1年只需要畀HKD155 (最抵80%OFF優惠仲可以平到HKD77) 就用到，係咪好抵呢？
詳情去睇吓我哋介紹NordVPN嘅文章啦！
Surfshark VPN官網2年Plan做緊81% OFF折扣，平均一個月只需要HKD19.33。
經回贈網站Rebatesme仲有至少40% 現金回贈，平均一個月只需要HKD11.6。
詳情去睇吓我哋介紹Surfshark嘅Post啦！
Ivacy VPN 一個月只需要HKD10咋，依家仲送你2TB Cloudstorage添！
想再抵啲？仲可以用回贈網Rebatesme，最平可以做到HKD7 / 月。
詳情去睇吓我哋介紹Ivacy VPN嘅Post啦！
ProtonVPN官網2年Plan做緊34% OFF折扣，平均一個月只需要HKD58。
除咗介紹ProtonVPN嘅功能外，我哋仲會介紹大家一個比Gmail更安全嘅Email系統ProtonMail。
去睇吓以下連結就有詳情架啦！
TunnelBear VPN官網2年Plan做緊58% OFF折扣，平均一個月只需要HKD33。
PureVPN官網1年Plan做緊47% OFF折扣，平均一個月只需要HKD45。
我哋仲有文章介紹其他可以加強上網私隱度嘅工具想唔洗VPN都可以有加密鏈接仲可以搵下錢? Brave Browser啱曬你心意，大家都不妨去睇下吖！
如果想分享 / 更快收到各種優惠著數，歡迎加入我哋港究Telegram討論區。最新消息，我哋最近仲新增咗多個Kong’s Cult 最新文章Telegram Channel，只要Join Channel，每逢有新文章出爐就會同步收到，勁方便！！仲有唔好漏咗Follow Kong’s Cult嘅Facebook專頁同埋Instagram啊，你哋嘅支持同意見絕對係我哋港究專員繼續發掘著數嘅動力，下次見！
|
https://www.mslhk.com/news_details/fb-%E4%B8%80%E6%A8%A3%E5%92%81%E8%96%AF/
|
一樣咁薯？
蕃薯、薯仔大家都聽得多食得多，究竟佢地係咪親戚嚟？
蕃薯屬於旋花科植物，同科蔬菜有通菜、蕃薯葉。
蕃薯嘅益處分3大類，包括：
豐富維他命A：對滋潤眼睛、維持視網膜健康、預防夜盲症有好重要幫助㗎！
蕃薯嘅纖維含量都比薯仔高：幫助促進腸道蠕動、預防便秘，仲會維持腸道益菌平衡。
蕃薯當中嘅維他命C可以提高身體免疫力、保護牙肉健康，同埋幫助製造骨膠原！
至於薯仔就屬於茄科植物，係同蕃茄、茄子屬於同一科㗎。
薯仔含有：
豐富嘅鐵質同鉀質：鐵質係紅血球原材料之一，幫助運送氧氣；而鉀質就可以幫助我哋去除身體積水，改善浮腫嘅問題。
葉酸：又稱維他命B-9，對維持DNA嘅製造，以及細胞分裂過程有重要作用。
抗性澱粉：結構同普通澱粉質唔同，難被消化吸收，令抗性澱粉同膳食纖維嘅功能相約，包括促進腸道蠕動，亦可以提高飽肚感，減低正餐之間進食零食！
兩種「薯」都有啲共通點啵，分別同屬於優質碳水化合物，所提供嘅熱量亦相近。另外就係兩者都一樣咁好食，菜式配搭亦好多元化！冬天就快到，用薯仔、蕃薯嚟整大餐，咁就又暖又飽肚啦！
|
https://holiday.presslogic.com/article/273088/%E6%B8%AF%E5%A5%B3-%E7%94%B7%E5%8F%8B-blackpink-%E8%BF%BD%E6%98%9F-%E6%94%AC%E6%9E%95-%E9%9F%93%E6%98%9F-%E5%81%B6%E5%83%8F
|
好多少女都有偶像，更會願意為偶像不惜花金錢、時間、精力，不過追星從來唔係女生專屬，男生都會有偶像。近日網上有女網友訴苦稱男友最近追星追到十分狂熱，更花費超過2萬元，令佢相當「勞氣」。
MIRROR之前就掀起全港一陣「追星」熱潮，好多女士為咗見偶像買好多周邊商品、睇演唱會等，更衍生出「前夫群組」。近日有網友就因為男友追星而大為苦惱！
一位女網民喺香港討論區開post指男友平時都有追開韓星，之前中意女子組合Gfriend，最近又迷戀上另一隊女團BLACKPINK。
BLACKPINK有4位成員：Jennie、Jisoo、Rosé、Lisa，佢哋出道5年已經喺亞洲、歐美等多地擁有超高人氣，樓主男友都被佢哋魅力節吸引而成為BLINK（BLACKPINK fans）。
樓主指男友近排中意BLACKPINK嘅泰國籍成員Lisa：「係咁講話Lisa長腿好正、人間芭比」，樓主表示男友間房已經轉哂做Lisa嘅相，喺床邊放咗勁大張Poster，同時亦買咗一堆Lisa周邊產品。
男友仲話佢為咗買以上嘅「追星必備周邊」，已花費超過港幣$2萬，又指有部分係佢用低價買入，能夠慳住錢追星，男友問樓主：「我係唔係好叻？」，但點知樓主就非常不滿，仲直言想打佢！
有網友就認為男友有個人愛好好正常，樓主應該尊重、包容男友。又指香港唔少女生都有中意MIRROR，唔通佢哋嘅男友又要嬲？有網民稱好多女生唔中意男友打機、又唔中意佢追星，但無娛樂又嫌男友悶，認為樓主既然當初選擇男友，相信佢一定有佢嘅優點。
相關文章：周柏豪經歷多次被結婚/MIRROR成員垃圾袋被翻查 盤點8個瘋狂粉絲行為！
唔少情侶最避忌嘅就係前男女朋友嘅話題喇！最近，有位港女就表示男友同前女友分手後依然保持朋友關係，仲經常都聯絡，而男友仲竟然大膽到叫佢陪佢去買前女友嘅生日禮物，令港女非常憤怒！
#港女不滿男友同前女友依然係朋友！
相信唔少情侶應該都試過因為另一半嘅前男友或者前女友而搞到有爭吵！日前，有位港女就表示非常不滿男友同前女友依然保持好朋友關係，因此以「點解男人咁鍾意同前女友做朋友？ 」為題開post，藉此大吐苦水！
港女話男友最近經常都鬼鬼祟祟咁用電話send message，無論睇戲、食飯、行街都經常用電話，而男友初時就解釋話係傾緊公事。不過，港女就發現佢send message嘅時候經常都會陰陰嘴笑，令港女開始起疑心！
#港女揭發傾談對象係前女友！
直到港女有日趁男友行開咗偷睇手機嘅時候，就發現原來男友一直都係同緊前女友聯絡！而內容就只係普通傾計，並冇曖昧或者過份嘅行為，不過港女依然唔理解點解分手後仲要同前女友做朋友。
#男友認為分手後亦是朋友！
港女因為種種事跡而令佢對男友感到十分憤怒，佢表示唔明白點解大部分男仔都鍾意同前女友做朋友，如果係忘記唔到對方，點解當初又要同人哋分手呢，令佢十分不解？！
#網民認為男友十分唔尊重港女！
唔少網民都認為男友嘅行為好似唔太尊重港女，正常應該要對前女友有所避忌，而且明知道港女唔鍾意，就更加要同前女友保持距離；另外有網民就直指要忘記前任並唔容易，認為兩人之間仲存在情誼，不過就唔肯定係友情定愛情喇！
不過，有男網民留言解釋男女對前任嘅諗法的確唔同，好多時男仔都只係唔想「面阻阻」，並非真係想繼續同前任有發展，仲話自己都有同前任保持聯絡！唔知大家又認唔認同佢嘅講法呢？
相關文章：男友投資失利輸晒錢+大洗行為 港女好心勸喻反遭責備 網民：早走早著！
|
https://flyformiles.hk/10867/%E6%9A%91%E5%81%87%E6%90%AD%E7%9A%84%E5%A3%AB%E6%9C%89%E6%8A%98%E5%8F%88%E6%9C%89%E5%BE%97%E5%84%B2%E9%87%8C%E6%95%B8%EF%BC%81%E7%94%A8-mastercard-%E5%96%BA-hktaxi-%E6%90%AD%E7%9A%84%E5%A3%AB%E5%8E%BB
|
AE卡「愛．賞．地道」本地商戶優惠！連斯媽開個間蒸身店都有折！下年6月30日或之前用任何AE卡單一簽賬滿HK$150有高達HK$50！
半價住酒店！booking訂$470減$235優惠連結！
2018年8月1日至8月31日期間，HKTaxi 用戶以 Mastercard call 的士前往機場，即享 HK$50 折扣優惠*。
*注意只有去機場嘅 booking 先有 HK$50 折扣優惠。
由即日至2018年9月30日，成功新增 Mastercard 到 HKTaxi ，可獲兩張HK$25優惠券，車資滿HK$75即可使用。
以電子方式繳付車資，HKTaxi 將額外收取總車資 3% 作行政費。但計返有 HK$50機場優惠、新增 Mastercard 落 HKTaxi 有兩張HK$25優惠券，然後用 Mastercard 又儲到分都係抵嘅！
由於今次優惠淨係 Mastercard 先用到，至於用邊張 Mastercard 俾錢先賺得最多，我就推介：
「HKTaxi」係香港最多人使用，消委會實測 call 車成功率達 98% 嘅 call 的士App，設有 24 小時客戶服務熱線 (5566 9997)。到目前為止，「HKTaxi」已擁超過 120 萬人次下載及超過 5萬註冊司機，處理超過 2 千萬張訂單。
Citi本地/海外網上簽賬優惠！高達HK$700簽賬回贈！
|
http://cityuge.swiftzer.net/en/courses/ge2211
|
唔好揀！伏到喊！！！
做既野其實唔多，係煩。
首先講一講%分佈：
注意地方：
2.每堂最後都有野做，即堂交。可以唔聽書靠自己睇ppt去做。Toni既，記得check好Grammar,兩份我拎B+同A。
3.最後Toni交代要每人寫篇Self Exploration Analysis，個篇因為我有三個地方冇加“”，所以F左。唔好諗住左抄右抄前改後改，其實係吹個人能力有邊到好邊到差，用上堂d筆記去證明自己邊到好邊到唔好係冇用。
4.Janet既Q&A又唔係真係要瘋狂答，其實得5%，你可以當係答5條就ok，佢問d問題全部係哂ppt到揾到哂。你唔想答到得，係最後一堂present既時候問其他組問題（夾定）都得。
6. Group Assignment! 因為我早排F左，所以呢到特別拎多d野做。Freerider出現機會較少，因為你只要將最最最簡單既野俾佢就得，資料性既野全都係Copy冇得改，佢高唔高分純睇佢點Present同份Report。份功課要打埋分工表，所以佢死佢事唔關你事! Janet都會留意表面功夫，所以串錯字既，執位功夫唔可以少! Present記得睇時間，會cut人。最後Present完會有其他組問你，自己做好資料搜集就得。
7.呢個Course有個Talk要take attendance，我有fd take完attendance就閃左，我就聽哂。個Talk可有可冇，純粹睇你幾睇重份Group assignment，因為份Group assignment有分3 parts，第3 part係自由選擇做唔做，做就介紹兩個Web tools（上堂有介紹唔洗驚）+總結係Talk到學到既野。
8.少少提醒! Grp assignment係自己做Reports同ppt，reports提過既野全都要present出黎，所以timing好重要! 我個組因為有綵排過，最後俾Janet cut左，有人present唔到。。。。
最後祝Reg呢科既朋友仔好運，因為俾我揀多次我唔會Reg呢科。
聽人講以為好易讀啦，點知又多野做，個Quiz要溫埋lecture note以外既野，無聽就gg。仲有個pj 都唔易做，搞到C左，真係後悔都黎唔切。
大伏！千祈唔好道聽途說話好grade就走去讀！除非你自覺好有ART sense！workload多到喊！堂堂都上齊，功課做齊，跟指示做，都得哩個grade！只能說作為一個GE course lecturer 要求太高！
|
https://flyerlog.info/2018/03/%E5%84%AA%E6%83%A0%E6%83%85%E5%A0%B1-%E9%95%B7%E6%A6%AE%E8%88%AA%E7%A9%BA%E9%99%90%E6%99%82%E5%84%AA%E6%83%A0-83%E6%8A%98%E5%BE%8C%E4%BE%86%E5%9B%9E%E5%8F%B0%E5%8C%97%E9%80%A3%E7%A8%851190%E5%85%83/
|
用優惠代碼「BIGSALE18」買3月到7月飛台北嘅機票，可以有83折優惠，連稅後最平1190蚊！
睇啱嘅話就好快啲買啦，長榮嘅Facebook Page話優惠代碼使用次數有上限㗎！
長榮航空係台灣嘅傳統航空公司，票價包括機上餐飲娛樂及30公斤寄艙行李限額。
訂飛注意事項：記得要經連結進入長榮官網，並且輸入優惠代碼「BIGSALE18」，先會見到優惠價㗎！
0 個留言於 “[優惠情報] 長榮航空限時優惠 83折後來回台北連稅1190元起”
|
https://runrun.com.hk/%E3%80%90%E6%8F%B9%E6%B0%B4%E4%B8%80%E6%88%B0%E3%80%91%E8%B7%91%E6%AD%A5%E8%A8%93%E7%B7%B4%E7%8F%AD/
|
揹水一戰嘅參加者，除咗為體驗缺水居民生活之外，部份人更加視參賽係一個挑戰自己嘅機會，為成績為時間而戰，唔知你屬於邊一種參加者呢？
如果你想要衝成績，參賽嘅時候或多或少需要夾雜跑步，務求令你更快完成，如果你只想要完成全程或者今次挑戰更長距離，跑步會係最重要嘅訓練項目之一，距離愈長有氧體能力需求就愈大，而跑步就係一個好好嘅訓練工具，幫助你快速提升有氧能力，鍛練身體達到完賽嘅要求，所以大會一共舉辦咗三種訓練班，跑步技術訓練班就係其中之一。
今次跑步訓練班選喺斧山道運動場舉行，星級教練搵嚟今年毅行者破記錄選手及長跑好手梁影雪擔任，過去佢亦曾經多次參加揹水一戰，成績同樣相當亮眼，作為一個越野跑兼長跑選手，訓練班不單止跑步，更多嘅係自身經驗之談！
同其他訓練班一樣熱身當然係打頭陣，動作大多數係針對下肢嘅動態熱身，高抬腳，小跑步，踢腳等等，然後就係慢跑兩三圈，當身體完全熱身之後就進入正式跑步訓練課程。
教練因應運動員參加賽程，所定嘅訓練內容會有所不同，不過基本上訓練主要圍繞住長課同間歇跑，今日會先教參加者間歇跑注意事項及訓練休息比配搭方法。
教練更會就學員所報嘅距離個別指導，特別是42公里就需要完成15次400米衝圈，而30公里則為13次，15公里相對較為輕鬆設定為10次，每次完成一個圈都有兩分鐘休息時間，中間要注意每圈配速唔好下降超過十秒，持續訓練後應該根據自己能力不斷提高難度。
今年揹水一戰一共有三個距離可以選擇，15公里、30公里、42公里，教練有提及過想要順利完賽，在訓練中至少要長課跑達到過接近嘅公里，想要有更好成績嘅朋友就需要訓練到有足夠信心完成路程，當中42公里要落最大苦功，因為最後會有一個上斜樓梯路段，前段適宜保留體力，最後路段切忌人衝你衝，維持自己訓練時嘅速度再視情況臨場配速，成績一定會比跟人亂衝好。
|
https://promo.lotustours.com.hk/brussels
|
有人話，去比利時無食窩夫，就好似無去過一樣。睇落好似簡單平凡，但大部份人喺當地食完都表示驚為天人，名不虛傳！ 食Waffle可以先試原味，再試加糖、加朱古力(又一比利時國民美食！)、加雪糕、加士多啤梨…….，亦可以揀配雞蛋煙肉，嘆返個靚brunch！坐國泰航空全新直飛布魯塞爾航線，清晨就到埗，早午晚各試一款無難道！
「藍精靈，勁中勁，呢班馬騮唔定性」鬼馬活潑嘅藍精靈、同周遊列國歷險嘅丁丁，相信係唔少人嘅童年回憶，咁你又知唔知，佢地嘅故鄉同樣都係比利時呢。比利時以發達的漫畫文化為傲，喺布魯塞爾街頭，仲有好大型彩繪漫畫壁畫。當地政府更設立漫畫博物館，經常舉辦漫畫展，等漫畫迷可以一睹經典原稿。
去到布魯塞爾，有一個人係一定要見一見，佢就係著名嘅尿尿小童喇！佢嘅身世由來，至今仍然眾說紛紜。最廣為流傳嘅版本，就係話13世紀嗰陣，一個男仔解下褲帶貢獻水源，救熄左布魯塞爾嘅一場大火，於是市民就立下雕像紀念佢英勇事蹟喇！而世界各國都會送特色服裝俾尿尿小童，佢大約3日就會換一次衫，有時間記得見多佢幾次喇！
旅程中想離開布魯塞爾市中心去近郊一日遊，大部人都會選擇往北去布魯日、根特沿著運河睇中世紀古老建築，又或者去第二大城安特衛普參觀。而旅遊達人梁彥宗(Chris)就推介大家去距離布魯塞爾市中心只須1.5小時火車車程的南部河邊小鎮－迪南 (Dinant)。佢依山傍水，鳥語花香，仲係色士風之父Antoine-Joseph Sax嘅故鄉，係鎮內有唔少充滿特色嘅巨型色士風雕塑。而鎮內河邊有一道斷崖，崖上就係標誌性建築迪南城堡。
布魯塞爾當然仲有更多精彩景點等你發掘啦！
即刻用你Facebook收到嘅優惠碼，上安達即時訂票系統買國泰直航布魯塞爾機票，每交易即減$200！
|
https://eriediary.hk/2018/09/24/mooncake/
|
今日就係中秋節啦！先祝大家中秋節快樂！唔知大家有冇食月餅食滯到？但我 依莉詩 就仲未！哈哈… 今次介紹幾款呢個中秋我最鍾意食嘅月餅～唔知你哋又有邊幾款心水呢？
年年我都係榴槤BB 嘅捧場客，繼上年嘅榴槤冰皮月餅，今年又有新月餅，就係貓山王水晶月餅！濃郁香醇嘅高山老樹貓山王果肉餡料配上口感清新嘅水晶外皮，未食已經聞到陣陣榴槤香！咬破煙韌嘅水晶皮，入面厚厚嘅果肉好軟滑，好似食緊一舊榴槤咁！
▲ 水晶皮比起上年冰皮更煙韌有口感！
▲ 貓山王果肉勁厚！
另一款我覺得唔錯就係澳門英記流沙奶黃月餅。除咗得意嘅 Snoopy 盒夠吸引，流沙奶黃月餅都充滿鹹香。食之前叮一叮，就更好食！
▲ Snoopy 幾得意㗎！
▲ 比起美心奶黃月餅，呢個更軟滑鹹香！
講到最可愛月餅，一定非 東海堂 冰兔月餅莫屬！一盒有2個紫薯，8個迷你藍莓、芒果、綠茶朱古力 同 綠茶芝士，可以食都好多味道，最啱花心嘅我！
▲ 可愛3D兔仔造型唔捨得切開呢！
▲ 綠茶芝士清香唔太甜，唔會有飽滯感！
|
https://m.review33.com/forum_msg.php?db=4&tstart=0&s=&topic=56190702195728&start=20&sort=1&number=666
|
呢支京都酒，山田錦，精米35%，720 四千円有找，ok la！
宮城名釀！
720，精米19%，好似六千円，值！
#24 福老村道(太子道至衙前圍道一段)有間賣日本酒商店, 我睇過唔算貴選擇算多, 不過我無幫襯過, 因為我只係日本買酒。
網購選擇多，但唔知佢點儲存（部份日本酒要冷藏），又唔知佢尐酒擺左幾耐（日本酒越新越好）。
愛媛縣產，精米步合40%，三千多円，合格。
近年我最喜歡嘅日本酒廠，呢支大約2,000円，好正！
埼玉產，二千多円！
呢支三重縣 作 無濾過 ， 二千円有找，無敵！
#34 havefun兄，香港有尐網購有，不過唔平。
其實我介紹尐酒，香港綱講多數有，只係比我係東京買貴。
#35 蟲兄，買多尐攤分運費吧！
赤武 係岩手縣產，我飲過幾支都覺得幾正，今日呢支五千多円，精米35%，極正！
|
http://www.123chufa.com.hk/2016/04/hotelspecialoffer/
|
想做個孝順仔女，等媽係可以係今個母親節輕鬆下？去本地靚景酒店度假系一個好好嘅選擇！
數碼港艾美酒店位於香港南區，擁有一大片無敵海景，遠離平日市區嘅嘈吵，最啱平日繁忙嘅港人前來度假。
酒店依家推出母親節特別住宿優惠，以$888起就可以入住「智能客房」雙人房一晚，包自助早餐（兩位）、自助晚餐買一送一優惠、母親節特飲一杯及特備母親節小禮物一份等。
客房內有wifi，最啱機不離手，鍾意煲劇嘅媽媽們，另外仲有多項酒店設施可供選擇！
5月6日至5月8日，有興趣為媽咪準備一趟悠閒假期，或者自己想去玩嘅話，就盡快訂房啦！
|
https://mortgagemaster.com.hk/5197/
|
2020上半年可謂多事之秋，新冠肺炎全球爆發、中美磨刷不斷、香港失業率急升。從銀行提供之按揭計劃、優惠及批核準則，我哋可以藉此得知未來短期內銀行對於按揭生意嘅態度積極與否。
2019年10月份政府放寬按保樓價上限，令整個二手市場成交增加。而放寬樓價上限，對於物業面對樓市下行之緩衝亦相對減少，只要樓價跌幅超過一成，物業即時變成負資產，所以銀行於上半年按揭業務亦較以往謹慎。就讓筆者總結一下過去半年按揭市場之變化同趨勢啦。
銀行提供之現金回贈從以往最高超高2%慢慢減至現時最高約1.3%，連同中介回贈最高曾見約2.5%，現時亦回落至不足2%。銀行減少回贈正正反映銀行並沒有像以往積極搶佔按揭市場。相信短期內銀行現金回贈並沒有上調誘因，什至乎有更進一步下調之空間。
一般貸款額為$600萬以下，按息已經增加至H+1.4%，而近半年H按利率由H+1.23%慢慢增加至1.4%。有部分銀行更加上調鎖息封頂上限至2.75%。於美聯儲局繼續維持低利率政策，而香港銀行則上調按揭利率，反映近半年銀行對按揭業務更趨僅慎。
非固定月入客戶申請按揭，連按揭保險最高可做8成按揭。而最近有銀行對於非固定月入人士之入息需要打折計算，部分銀行什至拒批非固定月入客戶之申請。而目前只有小部分銀行收緊對非固定月入客人之申請，若客人屬非固定月入記得做足功課，切勿「坐定粒六」。
除銀行收緊對新造按揭批核，按揭保險公司亦有收緊批核準則之趨勢。過往夫妻二人持有兩個高成數按揭物業，報稱其中一個給父母居住可以成功獲批，不過現時按保公司亦收緊政策較難批出。而因應物業質素，即使客戶年齡及樓齡符合批出30年按揭年期，按保公司亦出現扣減按揭年期，普遍出現最長按揭年期扣減1-5年。
|
http://www.iamtwinklec.com/2019/10/halloween-2019.html
|
香港的2019，未到 Halloween已經夠哂恐怖，血腥，仲需要halloween 嗎？
我覺得要令運動持久，就係要將運動生活化，唔可以俾白色恐怖籠罩住我地，我地要馬照跑，舞照跳，Halloween ？ 照出去，冇心機？ 等我同你做個化妝分享 2019： 親子組＋成人組！
好喇，如果小朋友好似 Paris 咁大少少，唔想血腥，都仲有好多選擇，今次我係化 “貓貓”，但就少少怪異感，唔係可愛 type 嘅，小朋友應該唔會驚。
呢個妝，真係5分鐘完成，係個 base 上面，改一改粉紅色eye shadow，然後就用 eyeliner 勾出輪廓線條，初初唔慣就一條一條線咁畫，左右平衡左先，睇清楚襯返自己面型再修飾。
好痛呀，塊面爛哂，一定係俾衰人追到跌落地整親！
有多少少時間？
Halloween 係要嚇走d 妖，魔，香港太多，大家一齊加油，反抗！
|
https://www.nearhk.com/health/yczz/zy/1958.html
|
種牙修復牙齒，可以俾牙齒恢復到良好狀態，種牙可以獲得與天然牙功能、結構以及美觀效果十分相似嘅修復效果，已經成為越嚟越多缺牙患者嘅優選修復方式。
深圳種牙嘅利與弊？種牙擁有着穩固嘅「人工牙根」，因此穩固、牢靠、使用壽命長受到好多人嘅青睞，但亦有人質疑系否種牙就只有利冇弊呢？深圳維港歡樂口腔醫院種植醫師表示，種牙解決咗傳統假牙戴用異物感強烈、唔夠穩固及固定烤瓷牙缺一顆磨三顆嘅弊端，能俾老人恢復較好嘅咀噍效率，整體而言系利大於弊嘅。
1、種牙精巧美觀，其逼真嘅效果可以達到以假亂真嘅程度。
2、種牙能維持依家臉形。如果恢復咀噍功能，就能維持顎周圍肌肉嘅彈力，所以可以尋回更年輕時嘅樣。尤其系恢復門牙功能陣效果更明顯。
4、種牙嘅咀噍效率接近真牙，咀噍時冇唔便。若系裝假牙每當噍食物時咀噍力便傳到牙齦上引起疼痛，講話或噍食物時經常脫落，所以唔方便。但系植牙就可以完全避免呢種問題。
5、種牙嘅技術已相當成熟，好多品牌嘅種植體系嘅五年掂率都達到咗95%以上，亦就系講只要注意口腔衛生，種牙喺口腔內可以保留相當長嘅時間。
1、對於種牙呢種技術亦唔系任何人都能做嘅，佢本身必須具備一D條件才行。從理論上講，種植修復適用於所有類型牙齒嘅缺失。
2、患者喺做種牙之前要注意，口腔軟組織無明顯炎症、病損者，頜骨、牙槽骨手術需要等骨缺損已恢復，種植床骨形態及質量良好者，先可以進行種牙。
種牙作為深圳維港歡樂口腔醫院嘅特色診療項目之一，喺醫生團隊同技術上占據優勢：
深圳維港歡樂口腔溫馨提醒：有啲口腔機構缺乏必要嘅衛生消毒條件、種牙材料來源不明抑或質量低劣、種植手術過程處理不當等都有可能導致口腔組織發炎，引起牙齦紅腫、出血，造成正常牙體組織受損，牙齒松動，從而使患者喺健康與經濟兩面都受損。因此，喺進行種牙修復時，患者要選擇正規嘅口腔機構同專業嘅種牙醫生，以保證種牙手術嘅安全順利進行同種牙效果嘅穩定同耐用。
下一篇：深圳半口種牙效果點樣？
|
https://holiday.presslogic.com/article/318666/%E6%89%93%E5%B7%A5%E4%BB%94-90%E5%BE%8C-%E8%8B%B1%E6%96%87%E5%B7%AE-email-%E9%A6%99%E6%B8%AF%E8%A8%8E%E8%AB%96%E5%8D%80
|
返工好多時都要用email溝通，唔少公司更習慣打英文。近日有網民喺討論區指90後同事英文都好差，更列出幾個例子，直言睇見都燥，點知反而被笑佢嘅英文都唔好得去邊！
打工仔返工點都要學識一啲email常用嘅英文句子傍身，不過有時啲詞語可能都會用錯。有網民喺香港討論區發文「發覺90後員工英文普遍都係好差」，引起熱議。
亦有人指應該係樓主間公司對入職員工要求太低，如果見工要全英文做筆試、再小組討論、最後由高管單對單，相信請返嚟嘅人英文唔會差。有網民認同樓主指90後英文唔好，仲直言其實佢哋中文都好差！
樓主稱90後英文普遍差，又舉咗幾個例子，但就被網友指出佢英文都唔好得去邊！樓主表示90後「borrow notebook」唔啱，應該用「lend」，但其實借入用「borrow」，借出先用「lend」，所以90後用borrow係無問題。
相關文章：余文樂被笑英文差晒字典力證無串錯字！「bra」仲有呢個意思？！
港男入職半年瘋狂改英文名！公司行政超麻煩！網友懷疑有古惑：關唔關風水事？！
依家喺職場同事多數都係以英文名互相稱呼，近日就有網民喺討論區開post指有同事入職半年就改咗幾次英文名，令公司行政、待客等都非常麻煩。有網友表示佢改咁多次英文名相當有可疑！
香港唔少公司都係用英文名稱呼同事，仲叫中文名嘅少之又少，即做係顧客都多數會叫返英文名。可以話大部分香港人都要改返個英文名，方便他人稱呼。
有網民喺香港討論區大呻公司有一位同事入職半年，就已經改咗幾次英文名，令佢覺得十分麻煩，亦相當不解。
樓主表示同事初入公司時叫「Peter」，但一過試用期就表示要改名做「Ben」，希望其他同事都會改口稱呼佢做Ben。本來改一次半次英文名唔係啲咩值得大驚小怪嘅事，但估唔到件事仲未完。
果然，改完名再隔一個月後，呢位同事又又改英文名，今次佢叫「Thomas」，係咁改名搞到連上司都忍唔住出聲叫佢唔好再改，因為會搞到公司行政上多咗負擔。
因為佢每改一次名就要通知一次HR，好多資料要更新返嘅同時，email都要轉，最麻煩嘅係仲搞到啲顧客。樓主憶述有顧客見email個下款改咗即時十分緊張，以為個project轉咗人接手，點知發現都係同一個人負責，只係佢個英文名由「Peter」轉做「Ben」，真身仍係同一人。
樓主抱怨：「大佬呀，當自己依家仲讀緊中學咩，每隔一陣就話要改英文名」，認為佢應該要揀好先改，又表示依家喺公司已無人會叫佢英文名，叫係佢「姓氏+仔」就算。
有網友懷疑樓主同事改英文名改得咁密有「古惑」，可能係每交往一個女朋友就改一次名：「溝幾條女用唔同名」、「三個英文名，三個女朋友」，又笑言樓主可以就咁叫佢「呀邊個」。
有網民則表示：「關唔關風水事？」，但即被反駁要改都係改中文名啦。
相關文章：港男打工10年僅1萬月薪憤而辭職！last day無買散水餅竟被同事串：西餅都買唔起呀？！
|
https://www.shikoto.com/articles/249824/252594.html
|
敵人舉起手，準備想發炮。
就算雙臂劇痛，Mike亦只有執起長劍，正面對抗，心入面有啲後悔幫左摩迪加。
「長毛怪！冰水攻擊！」美國鷹嗌出心中嘅指令。
下一秒，長毛怪口中發射出水炮。
凍水淋落高溫嘅鋼鐵上，發出「jaja聲」，鐵馬騮全身蒸發出白色嘅水蒸氣。
緊急關頭，好在美國鷹及時記起，隻長毛怪係識得射水。
俾啲凍水猛咁淋，隻鐵馬騮無曬「火氣」，熱力被徹底削弱。
「Mike ！出招啦！」美國鷹大嗌。
Mike強忍痛楚，瘋狂揮劍猛擊。
鐵馬騮再射出嚟嘅炮火同光波，已經變得好弱，Mike可以盡情咁近距離劈殺。
長劍一下又一下，將敵人個身劈到逐忽裂開。
最後，Mike用盡全力，把劍一橫，切斷鐵馬騮個頭。
倒地後，鐵馬騮全身爆炸，化成廢鐵。
「Yeah！好嘢！」Vincy、阿蚊同Suki見到Mike打贏左，開心得拍手大嗌。
敵人終於被解決，Mike放開把劍，灼傷嘅雙手痛得不自控咁顫抖。
診所雖然已經倒塌，不過張醫生連同Suki三個女仔，落手落腳咁喺廢墟中揾藥水同膠布。
子瑜抱住摩迪加行過嚟，見到Mike手臂甩曬皮，都feel對方嗰種痛。
「咪又係因為幫你，家下你個仇家就香左，咁你係咪應該遵守承諾，幫我地穿越離開呢個時空？」Mike問。
「首先，本大爺多謝你幫手解決左隻嘢，其次就講聲唔好意思，本大爺根本唔識咩穿越，由始至終只係一個大話，講嚟呃你地幫我對付隻嘢。」摩迪加講出真相，承認自己唔識穿越。
「咩話！你呃鳩我地？」Mike情緒激動，好想捏死隻嘢，但雙手已經痛到舉唔起。
「你放心啦，本大爺爭你呢個人情，我一定會還！」摩迪加實牙實齒咁講。
「話左架啦，喺我印象中，摩迪加根本就無穿越能力。」美國鷹拖住兩隻外星人，拎住一碌鋼炮行埋嚟。
呢支炮正是鐵馬騮嘅烈焰炮。
美國鷹覺得好神奇，打完隻怪居然仲有得執裝備，佢以前玩嗰隻格鬥game都無呢啲嘢。
過左一陣，張醫生同三個女仔揾到所需醫療用品，就行過嚟幫Mike消毒傷口，以及包紮。
子瑜見到Mike咁樣，覺得有啲自責。
頭先係佢叫Mike信摩迪加一次，結果俾死人熊仔呃左，仲間接令到對方受傷。
「得啦，你係負責探路架嘛。」美國鷹回答佢話。
由於診所已經被摧毀，佢地咁多人要再揾地方落腳。
等到Mike包紮完成後，眾人就重新出發。
「係囉，我都想親眼睇下摩迪加嘅真正形態。」美國鷹幫口。
「咁你又有道理嘅。」美國鷹表示理解。
其他人都無乜意見，於是，雙手包到好似木乃伊咁嘅Mike，就將隻熊啤啤放喺路邊。
摩迪加嘅說話慢慢淡出，Mike等人亦漸漸走遠。
|
https://kestrelkwan.blogspot.com/2015/04/blog-post_29.html?showComment=1430570696054
|
之前都已經跟過兩個食譜去整韓國年糕，但始終都係唔夠滿意，質感硬係差啲，原來整嚫韓國食品最好都係跟番 Maangchi 姨嘅方法比較穩陣，包無失手，今次即管又試吓跟佢嘅做法，果然一擊即中，完全就係跟賣返嚟嘅年糕一模一樣咁煙韌！
睇番 Maangchi 姨個網頁，有更加詳細解說資料，原來整年糕一定要用短身米至整得到，唔可以用長身米，短身米即係珍珠米、上海米之類；而長身米就係粘米、絲苗、泰國香米之類，難怪上兩次用粘米粉整唔到啦！！呢次醒咗喇，跟 Maangchi 姨用珍珠米打成米粉，之後再整成年糕，真係估都估唔到原來自己都可以做得到咁幼細嘅粉。至於之後整年糕，佢就係教用樁嘅方法去做，我當然無佢咁好精力慢慢樁啦，用麵包機代勞咪得囉，快靚正呀！！
- 先將米洗乾淨，然後用清水浸過夜。
- 翌日將浸發好嘅米倒入篩內，徹底瀝乾水份。
- 將米放入攪拌機內攪打成幼細粉狀，過篩即成。
- 先將水煲滾；與此同時，將米粉同鹽混合好。
- 滾水倒入米粉內，邊倒邊攪拌，直至拌成粉糰。
- 用微波爐保鮮紙包好攪拌碗，留一缺口疏散水蒸氣，放入微波爐用高火加熱 2 分鐘。
- 將粉糰反轉，輕輕攪拌，再加熱 2 分鐘，之後放入麵包機內攪拌成光滑粉糰。
- 取出粉糰，放上已塗麻油嘅枱面上，搓成粗身長條狀，然後切片即可。
攪拌機內攪打呀，否則就會黏成糰！
過篩後剩落嚟嘅粗粒可以放番入攪拌機內再打成粉狀。
都唔易呢，因為一切就變形，好樣衰哦！
煮韓式年糕，韓國辣椒醬係當中嘅靈魂哦！
等 Maangchi 姨親自教大家啦！
- 做好嘅米粉及年糕可以放冰格保存，年糕用之前需蒸熱至軟身，方便做形。
- 最好先預先留起少部份水，唔好一次過全部倒入，因唔同米種會有唔同受水性。
- 粉糰亦可以放入已墊紗布嘅蒸籠內蒸約 25 分鐘，但水用量需增至 240 毫升。
- 大家亦可參考另外兩個較容易做的方法，但質感有異：
上海人用糯米磨粉整， 黏性重D。
係？但係用糯米粉整咪會好軟身，好似湯丸、糯米糍質地？我仲以為係用上海米整咋！
嘩~~你有咩唔係自己整架，連米粉都係，太強啦！
哈哈，妳又唔好講到我好似好怕用街買現成品咁，只係一來貪得意，二來經濟好多呀，依家買包韓國年糕都廿幾三十蚊包，我覺得唔多值囉！
配鹹豬手一齊食嘅酸椰菜我就無辦法整喇！！
咁又唔好咁講，我最多都只係比妳較為有多點心機啫，唔算係強，比我強十萬倍嘅人多的是，如果妳都有心機整的話，一定都可以做到，甚至好過我哦！
您真係好叻呀！
哎呀，妳唔好咁講啦，我都只不過係專揀啲容易做嘅嘢去試整咋！
其實真係唔難㗎，有麵包機幫手就更加輕鬆哦！
|
https://www.hotnewsinhk.com/archives/%E9%9B%BB%E5%BD%B1lol%EF%B8%B3%E7%AD%89%E8%B6%B316%E5%B9%B4-the-rock%E6%BC%94dc%E9%9C%B8%E6%B0%A3%E5%8F%8D%E6%B4%BEblack-adam-%E9%A0%90%E5%91%8A%E7%89%87%E7%99%BB%E5%A0%B4/
|
荷里活大隻佬The Rock（Dwyane Johnson)絕對係一線巨星，但係點解佢開到聲想做一個角色，要等足16年？
是咁的，DC漫畫入面，有位反派叫Black Adam，生於5千年前，係一個神秘國度嘅奴隸，死咗之後得到巫師沙贊賜予法力而復活。然後嚟到現代，少年Billy同樣得到沙贊嘅力量，亦同時喚醒埋Black Adam。
話說喺2006年，DC敲定開拍《沙贊》，而The Rock就向電影公司自薦想演Black Adam，但係呢個PROJECT無咗下文。到2014年，華納同DC開始傾一系列電影同MARVEL抗衡，The Rock向外界回應依然對角色念念不忘，果然必有迴響，華納真係搵The Rock喺《沙贊》演Black Adam。不過呢壇嘢擺埋2年後，華納決定將沙贊同Black Adam 2個角色分成2套戲嚟拍。
到底Black Adam幾時出場，之前都傳過N次，結果喺《沙贊》只係以holography形式出現；又有傳2018年嘅《自殺特攻》會見到，結果條橋被ban。到2018年Black Adam電影劇本寫好，The Rock又接咗2套戲要拍，到2020年7月先開鏡，然後都係嗰句「因為疫情影響」而延期到舊年4月先拍，終於7月煞科，今年10月上畫。足足搞咗16年先拍得成睇得到！
DC早2日釋出Black Adam預告片，見到戲中Black Adam霸氣十足，金句包括「英雄唔殺人…但係我會」、「而家我唔會向人下跪」，仲會同戰鬥機同步飛行兼一嘢轟爆機翼，型到喊。fans睇完已經收貨，仲話Black Adam足以拯救成個DC漫畫英雄宇宙！
|
https://kestrelkwan.blogspot.com/2016/02/
|
如果頭腦清晰兼無老人癡呆的話，咁你都應該會知道我家有個習慣，就係人日唔知點解會煲粥煎糕食！？雖然唔多明白點解會咁做，但我依舊年年照做，因為想將媽咪所做嘅嘢一路 keep 落去。
呢個粥係之前睇電視嚴浩導演其中一條方，係一個健脾開胃養生粥，當時我只係抄低咗材料，無記低點整，所以我都係純粹用自己個方法去煲咋！導演條方原本係有落到瘦肉，但我就無喇，只係用香菇粉提味，我仲加埋原片燕麥一齊煲㖭。
早幾日煮咗個韓式泡菜湯，因為新正頭買餸唔方便，所以最好就係用啲屋企本身已有儲備嘅食材，加上依家買菜貴都阿媽都唔認得，買白蘿蔔就最啱，又平又合時，正所謂冬食蘿蔔夏食薑，中醫角度天冷食白蘿蔔對健康有益㖭！加幾隻韓國生蠔，夠哂美味喇！！
原本一心係買豆腐整嘅，不過初三嗰日街市好多檔口都未開，而且我教完琴都已經夜，有開檔嘅豆腐檔都已經買哂，咁就唯有改用初一煮南乳齋用剩嗰棵津菜代替啦！
整雪芳蛋糕因為要用多額外一隻蛋白，但我又唔想開多隻蛋，所以我習慣係解凍冷宮嘅蛋白加落去，但因為無整得耐，完全無咗呢回事，所以唯有迫住開多隻蛋！
夾硬開多隻蛋，自然就多咗個蛋黃出嚟，所以就連埋班蘭汁撇出嚟嘅水整咗 pancake；用剩嘅椰漿同整烤雞沙律剩低落嚟嘅金不換就用嚟燜南瓜，一啲都唔浪費㗎！
往年媽咪喺度時，大年初一就一定食齋，年初二就會食番肉，印象中好似會有雞、海參，間中會有 zaak6 年嘅煎釀鯪魚。但係依家自己煮就好少會煮肉喇，前幾日初二貪得意又食肉開年，不過都係簡單一件雞扒啫！
呢個沙律其實係好耐之前睇 Gordon Ramsay 個節目度學番嚟，不過就自己改咗少少嘢，因為原本某啲食材唔易買得到呀！
以往過年玩 "交換禮物"，大家都係以長輩為目標去買嘢，但呢幾年老表就改咗買嘢俾我，因為知道我老竇都唔知有無機會享用到，與其係咁，倒不如索性買啲我啱用嘅嘢更加實際。
恭喜發財，新年快樂！！
聽日就係農曆大年初一，我諗家家戶戶都會好忙，忙住攪呢樣攪嗰樣，又要忙煮餐團年飯。我自己今年就相對無咁多嘢迫埋一、兩日內做，因為今年多時間量地同拍烏蠅，所以可以將啲嘢分開好幾日去預備，而且又唔使團年，又唔使 "年廿八"，噚晚收工返到屋企攪掂哂就浸定少少初一煮齋要準備嘅材料，今日全部洗乾淨哂，聽朝就變相無咁多嘢要做，應該趕得切午時前上供。除此之外，今日仲整定個蛋糕聽日帶過去老表家團拜。
今年收到兩位老友 Louisa 同 Ernest 媽咪送嘅新年禮物，全部都係 Louisa 間烘焙學校嘅出品。
見雪櫃仲有啲秋葵同 1/4 個洋蔥喺度，諗住買包四季豆返嚟炒埋一碟，點知貴到唔捨得買，差唔多貴一倍咁滯！其他蔬菜都要起碼二、三十蚊斤，問勻哂成個菜檔所有蔬菜嘅價錢咁滯，都真係幾得人驚，簡直係天文數字，無樣買得落手，好彩同個菜檔阿姐熟，如果唔係問完哂都唔買的話肯定俾佢 bing2 鑊甘兼粗口問候！！
|
https://flyagain.la/107056/
|
隱藏玩法？一卡在手，照價再減！文華東方套房／XOVĒ優惠同時延長，即教你點樣再抵玩啲！
文華東方兩大優惠同時延長！原來可以再抵玩啲？
原來而家美國運通（AE）卡就限定優惠！AE卡持有人只要入 呢個網址 登記文華東方優惠，洗夠HK$3,000，即減HK$600！
入住期間所有消費都計，亦都唔使一次過用晒HK$3,000，分幾次都得！但留意要係前台俾錢先有呢個優惠，prepaid不適用，建議大家book之前問定酒店先！睇返今次優惠都唔係prepaid，套房優惠一次已經過咗HK$3,000！XOVĒ優惠都有指定日子已過！如果唔夠既，去酒店餐廳食餐飯，或者訂貴啲嘅房型，儲夠HK$3,000都一樣得呀！
*減完HK$600之後，最平連加一HK$3,118就住到套房包lounge包HK$500餐飲額啦！so jeng！
每晚價錢：
*一至四海景客房HK$2,780+10%起，剛過HK$3,000！仲抵過就咁住柴房！
NO MORE KIDS！只限一晚！樂高探索中心「成人之夜」每位$370，包門票+飲品+紀念品！
|
https://www.tgifpost.com/single-post/agoda-feb2019-promo
|
無錯，唔經唔覺2019已經過左一個月喇，係咪仲未去過旅行？係咪開始身痕？係咪開始覺得抖唔到氣喇？唔洗驚我相信係香港唔係剩係得你係咁，連小編我都係，好彩既係，小編下星期又飛喇lol 唔係岩岩放完新年個長假都唔知點樣叫自己努力d 番工呀。而家又多個藉口俾自己放埋下星期個假先再勤力d 番工啦！
不過話時話，香港既天氣真係唔係好岩小編，生存左都廿幾年，無啦啦都可以對眼敏感既，搞到變左恐龍眼，諗起都覺得麻煩！希望去一去旅行，去下其他地方休息完就好番哂喇！
講左咁耐其實係想話俾你地聽Agoda又有10%off 優惠，你地快d 去睇下有無邊間酒店岩啦。
都係果句～我係你就Book 定先喇，因為佢今次個入住日期到2019年12月尾。快d睇埋下面d details book 左先啦！
2. 優惠適用於由2019年2月13日香港時間00時01分開始，至2019年2月26日香港時間23時59分結束 (「推廣期」) 。入住期適用於由2019年2月13日至2019年12月31日。於推廣期內，於Agoda App (應用程式) 使用優惠券預定「適用推廣優惠」酒店即可享折扣。
|
https://blog.yinggoidim.com/many-countries-block-travel-from-uk-%E2%A6%81-%E5%A4%9A%E5%80%8B%E5%9C%8B%E5%AE%B6%E6%9A%AB%E5%81%9C%E6%AF%94%E8%8B%B1%E5%9C%8B%E5%87%BA%E7%99%BC%E5%98%85%E4%BA%BA%E5%85%A5%E5%A2%83
|
愛爾蘭：星期日開始已經暫停比英國客運航班及船隻進入。
法國：由星期日開始48小時，唔俾任何從英國出發嘅人進入。
德國，比利時：由星期日開始已經唔俾所有英國嘅航班及火車入境。
保加利亞：封英國關直至1月31日。
荷蘭：封關直至到1月1日。
意大利，奧地利：詳情未公布，但會拒絕比英國嚟嘅人入境。
以色列：唔俾非居民從英國入境。
香港：12月12日已經停止英國航空航班到港，直至12月25日。
|
https://www.shikoto.com/articles/204409/204416.html
|
「如我知錯，可否乃念最初~」，我叫阿矢我同平時一樣聴住歌返學，我諗好似我呢啲A0仔都唔會有女仔好似歌詞入面咁管我架啦。
呢個煩人就係我好兄弟阿生。
返到學校證實咗真係林sir做我班主任。
痴線架一開學就整好份坐位表，呢啲嘢唔係開學後一星期先做架咩。
嘩!頂你呀，坐老師枱前面，咁咪無得瞓覺，右邊就係個傘架，只能夠希望坐我左邊嗰個係女啦。試問有邊個唔想隔離係女神呀。
咦，個女仔幾靚喎，搞錯唔係。喂，坐我隔離條友遲到喎，咁都唔方係啲咩好學生啦。
條女都勁喎第一日就遲到，但係佢睇落去唔多似壞學生喎。
咦，佢過緊嚟喎，竟然係佢坐我隔離。
佢望咗我一眼之後即刻望返前面，避開我嘅眼神。
雖然講係咁係講，但係我都唔識校花，咁點溝啊。
|
https://www.ufinancehk.co/school-guide/a0%E7%95%A2%E6%A5%AD%E7%9A%84%E9%99%B3%E4%BB%94
|
「就Grad啦喎，唔係A住Grad咁陰公呀？是但搵條女先啦。」現年22歲嘅陳仔最近成日聽到朋友咁同佢講，既心酸又唏噓。搵到佢一早搵咗啦，駛鬼佢哋講。大學出唔到pool，返咗工梗加唔駛搵，自己啲同事睇怕都係仔嚟，無了無了。「過咗去啦，我返唔到轉頭，唔通而家臨急臨忙搵件豬扒咩。」陳仔只好咁覆佢朋友。
終於到影畢業相嗰日，其他人成雙成對，得閒又咀幾啖，左一句「BB」，右一句「好愛你」，自己就淒淒慘慘戚戚咁抱住隻畢業公仔——老竇老母送嘅畢業公仔。唔緊要，好彩有班朋友啫，佢哋WhatsApp話就到嘅。
陳仔着住畢業袍，開開心心咁行去大學後花園。離遠已經見到一大班花生友喺晒到，陳仔幾乎要跪地多謝班親朋戚友。但望幾望，唔對路喎，隔離碌柱綁住條紅底黃字banner，兩行字大大隻寫住︰「熱鬧祝賀陳XX A0畢業，保得處男身！」。
陳仔忍唔住「嘩」咗聲，心諗：「唔鬼係咁大整蠱呀，畢業搞啲咁嘅嘢」。說時遲那時快，班友仔眼尖喵到陳仔，不壞好意咁衝埋去圍住佢，以OCamp Dem Beat咁高嘅分貝一齊大嗌：「A0陳仔，A0 Grad！一日A0，一世A0！」陳仔唔駛望都知隔離左右實恥笑緊佢。
佢哋嗌完仲七嘴八舌，扮晒記者咁「採訪」：「喂，A0 Grad咩感想先？」「我哋真係整咗條banner，有冇好感動？」感動你條命，唔係想我同佢合照呀？
「我X？！」陳仔一腳踢開張被，嚇到標晒冷汗，望住黑晒嘅房，佢下意識地郁一郁隻左手，好彩女朋友仲喺到，好彩畢業禮仲有一排。雖然A0 Grad係慘啲，雖然大家都就Grad想搵伴，將就下唔難搵啫，都唔駛講到唔搵好折墜會一世A0呀。呢個社會係咩事，A0 Grad就畀人笑，年紀再大啲就畀人話剩男，被逼婚。
咁將就嘅人生，唔要都罷。
不如畀大家多啲時間，慢慢揀個大家真係鍾意，真係想一直一齊嘅人，好嗎？
|
https://lifestyle.fanpiece.com/blackholemini/Dry-Aged%E9%AD%85%E5%8A%9B-Bifteck-c1413226.html?feature=next
|
放假既日子多左時間，今日可以過海搵食，係行山前去QRE既扒房試試Dry Aged既魅力。
新位處23樓既好處就係可以望到背後既翠綠山景。
麵包跟上味噌口味既牛油，食落味噌香味十足。
頭盤既Daily Fresh Sushimi Ceviche食落很日式刺身feel，如果再加多d酸汁就更有南美ceviche既感覺。
另一個頭盤Steamed Blue Mussels送上，澳洲青口夠大隻亦肉質鮮美。
主菜之一叫左medium rare既Belgium Dry Aged 35 days Sirloin，出黎色澤吸引，肉汁都不少而食落軟熟，不過可能因為食得太慢，隻碟既熱力將最底既西冷煮熟左變成medium，食落口感差少少。
另一個同樣叫左medium rare既US Dry Aged 25 Hanger Steak，就咁睇未知如何，落刀一切裡面同樣火喉對板，食落肉味更濃郁，相信係Dry Aged左25日既功勞。
最後既甜品由Roasted Soy Flour Cake及軟滑Tofu Ice Cream作結。
|
https://yokaka.com/multi_relationship10/
|
一念無明，無人會明。
係，我係讀HigherDip EE，即高級電訊工程系。
唉！Share Taxi 去到佢屋企，「順便」上去「好快」睇一睇，好快其實又1､2個鐘！轉眼天光，其實我知我係勁但都會眼睏架，大小姐！
佢果D扮晒楚楚可憐扮柔弱嘅技量完全被我睇通晒！
唔夠人講道理就用水汪汪紅淚眼以退為進嘅策略，三分顏色上大虹扮大牌扮大小姐嘅任性公主性格，慳啲啦Baby，呢啲事大家未必知未必信。
不過，呢度唔係法庭，我雙眼就係証據！
記得有次深夜放工，佢又係類似「電腦Speaker 無聲叫我上黎睇原來無插電」嘅問題；攪到我身水身汗又要爬低落書枱又要開箱又要鑼絲批。
佢著OL牛仔裙踎低幫我開箱，後來佢發現好似唔係咁好意思，話想換件衫先至再開箱。
頂！咁熟，咪玩啦！
攪掂完你唔訓，我都要返屋企訓啦；仲玩換衫，攞個十字鑼絲批過黎啦！
我上得去做深宵IT維修員，基本上全家都訓晒。
我過門都係客，就梗係留俾女班長當主人家親自招呼我啦！
咁！咪瀨野囉！
佢係廚房界真係公主黎架，唔識煲水架，翻熱呢啲咁深奧嘅技術，無十年八載俾佢係學唔識架，洗野會好d，佢有潔癖，用半支洗潔精洗幾隻碗，真係勁乾淨！
將啲湯翻熱，佢用「淨蒸翻熱法」！
即係「碗隔水蒸湯」！
我咁大個仔從來未見過呢個方法！
係從來，從來，係從來無見過！
經典！一絕！拍手！
如果佢當年用「紅燒鐵鑊無水焗熱法」，睇怕大家都睇唔到我寫呢段野俾大家睇。
|
http://chun2a.blogspot.com/2022/07/blog-post.html
|
上胎分娩一年多後，因經期亂了，需要睇中醫調理身子。誰不知今胎又係分娩一年後經期亂了，加上容易半夜醒床，影響睡眠質素，所以決定睇中醫調理一下身子。只係疫情下，自己都想避免到人多既場所。而且，自己需要照顧2位小孩，實在有點分身不瑕。所以，想試試中醫視象面診，節省輪侯及外出既時間。
最後，我用左「開心醫館」！預約同診症都係係個app入面進行，不涉及第三方通訊軟件，更加可靠同保障到病歷私隱。係app入面有多位醫師可以選擇，唔單止清晰列明每位醫師既診金係幾多外，重可以睇埋每日最低藥費，咁就更加明碼實價，有晒預算啦！
整個預約過往好簡單！首先下載「開心醫館」app。
登記開戶後，就可以揀想睇既醫師預約。等醫師接受預約要求後，就可以係預約既時間係app到直接同中醫師視象面診。
面診當日，中醫師都好詳細，有問清楚我有咩問題，知我訓得唔好，會加入安神既藥材。除左藥材外，亦有建議我煲d咩湯水，焗d咩水黎飲。服食中醫同時加埋食療，相輔相成！
完成視象面診後，一樣可以提供返病假紙 (如適用)同收據，亦可以睇返處方。當日我係朝早進行視象面診既，官方係講藥粉會係3個工作天內送到。不過，我係同日黃昏已經收到喇！而且，收費如預約前既列表一樣，就係診金+每日最低藥費x3+運費。
好似我咁打算調理身子既，重可以繼續定期預約視象面診跟進返情況。透過視象面診，咁我就慳返d輪候同往返時間，多左時間黎做其他事啦。
|
https://no.tripadvisor.com/ShowUserReviews-g294217-d12620783-r810716980-Tandoori_Junction-Hong_Kong.html
|
“大坑印度菜之正宗印度餐廳及酒吧”
喺大坑有好多嘅食肆，呢次就試咗呢間正宗印度餐廳及酒吧，佢哋用左藍色同黃色作主調，乾淨又光猛，坐得都幾舒服。
餐前小食：胡椒薄脆，佢仲提供左4款不同口味嘅醬汁。
咖喱角：印度嘅咖喱角同香港嘅好唔同，佢哋係無咖喱味，同埋大隻好多。佢哋呢度係即點即炸，所以每隻都新鮮熱辣，佢哋有兩款分別係羊肉或者雜菜。外皮酥脆，入面包住滿滿肉汁嘅羊肉碎，可以加佢哋提供嘅印度特色嘅醬汁。
瑪沙拉咖喱雞：嚟到印度餐廳就當然要食咖喱啦！佢有好多款不同口味嘅咖喱，亦可以配不同嘅肉類或者雜菜，我哋呢次就叫左客瑪沙拉咖喱雞，講起瑪沙拉其實係一種混合嘅香料，各家各戶嘅配方都會有所不同，而用瑪沙拉整嘅咖喱更為一絕，只要用薑黃、椰奶同埋瑪沙拉同埋雞就能結合出濃醇辛香的咖哩雞。
蒜蓉薄餅：即點即烤，喺薄餅入面有陣陣蒜味，用嚟蘸咖喱就最啱。
|
https://www.dentalzh.com/ycmb/cjwt/611.html
|
點解牙痛仲會引起發燒呢？
牙痛發燒係比較常見嘅事，可大可小，如果唔及時處理，會引起更大嘅問題。咁點解牙痛仲會引起發燒呢？究竟係乜原因呢？
1、牙齒根尖周炎發炎引起發燒。平時患牙遇冷熱會有刺痛感，夜晚會自發疼痛，呢d症狀都可能同根尖周炎有關，時間拖耐咗，炎症就會引起發燒。
2、嚴重牙周膿腫引起發燒。患牙牙周有囊泡、食野牙痛等都屬於牙周膿腫症狀，及時睇牙醫，避免發燒。
3、牙槽膿腫伴菌血症引起全身炎症反應，導致發燒。
4、智慧齒發炎引起發燒。智慧齒橫生，無法萌發，加上平時清潔唔夠，細菌積累滋生，導致炎症發生，疼痛難耐。
以上就係「點解牙痛仲會引起發燒呢」嘅具體介紹，如有疑问，可以通过WhatsApp&WeChat+85362124305同我哋嘅專家進行一對一嘅咨詢，提前預約免問診金、免排隊、報銷來回車費同埋打九折優惠。
上一篇：2019年珠海牙醫收費究竟係點樣呢？
下一篇：寶寶的乳牙和恒牙，該點取舍？
|
https://eatwo.info/?tag=%E5%B1%AF%E9%96%80%E9%BB%83%E5%BA%97
|
齊柏林品牌係廣為人知嘅售賣熱狗嘅連鎖店，而兩餸飯掀起熱潮，「齊字頭」近月更涉足兩餸飯行列，到目前為止已經開設4間分店，主要分佈於新界，最新消息亦有於九龍設下分店，莫非想打造兩餸飯連鎖店？今次編輯就挑選其中屯門一間分店，再帶大家拍拖前往屯門海旁草地野餐，兩個人飽餐之後再探索吓當中革命之地嘅一級歷史建築物，園內隱約仍可感覺到一股熱血。
最近，本地人搵食愈來愈艱難，單單堂食定外賣都要作出選擇，將食物外賣又要擔心拍拖去邊度食好，倒不如兩個人試吓去野餐，一於跟假日休息嘅「姐姐」隨時隨地隨意去吓野餐啦！雖然「姐姐」通常會選擇天橋底、天橋內，又或者隧道內等地方，但事實上我哋要野餐亦可以有更多選擇嘅，大家可以揀選有草地、有風景嘅野餐地方，唔少野餐地更可享海景。同時，無需擔心野餐點離食肆距離遠，令食物、飲品冷卻，皆因唔少都係靠近鬧市同食肆，絕對可以安心隨時野餐！編輯搜羅咗唔少本地野餐地點，會持續為大家推介本地野餐好地方，更會將行山路線同野餐點融合，將會包含九龍區、新界區、港島區，甚至大嶼山及離島區，可以行到邊食到邊，享受伴隨郊遊嘅野餐。
屬於香港人嘅食堂愈來愈多，屯門華都商場向來平價美食眾多，當中就有一間本地飯堂，每日有唔同菜單，由店名已經提醒大家唔好忘記手足嘅犧牲，兩個人有良知嘅話，拍拖食飯都要識揀。
屯門紅橋比市中心有更多好嘢食，呢間小店似足文青cafe，可以慢慢食，慢慢坐。
好掛住「鄉下」日本？屯門有一間居酒屋似足日本屋台，既有串燒、清酒，更有日式牛肉飯、鰻魚飯，的確係有水準。
大家掛住日本嗎？屯門有一間本來主打甜品嘅日式餐廳，近月加入午市套餐，提供日式鹹食，款款材料簡單，整體有大阪街頭風味。
屯門藏於屋苑內嘅小店，以芝士為主打，款款加入邪惡之首嘅芝士，一定係芝士迷之選！
|
https://www.heshekids.com/post/4%E6%8B%9B%E6%95%99%E8%AD%98%E5%AD%A9%E5%AD%90%E5%90%9E%E8%97%A5%E4%B8%B8%EF%BC%81
|
4招教識孩子吞藥丸！
小孩子病咗要食藥，但孩子因為唔同原因而無法正常地吞藥丸，令家長頭疼不已。事實上，吞藥丸同其他技能一樣都需要練習，家長可以幾時教孩子吞藥丸呢？而且點樣教小朋友吞藥丸？
幾時學吞藥丸？
孩子學習吞藥丸嘅最佳年齡因人而異。盡量避免將孩子與其他孩子比較。孩子至少應該係6歲以上先適合學習吞藥丸，並且孩子要處於看起來很合作、有動力學習新技能嘅階段。家長可以先從小嘅東西開始比小朋友吞嚥，例如維他命丸。練習時要係冇任何干擾嘅情況下進行，並唔好指望孩子係一夜之間就學識呢種技能。每天練習5-10分鐘，持續2星期左右。
點樣學習吞藥丸？
如果小朋友要食藥，家長可以示範點樣服用藥丸（如維他命丸）。輪到孩子吞藥丸時，即使第一次做得唔啱，家長都要保持冷靜和積極嘅態度去讚美孩子。亦要避免讓孩子留下與藥丸有關嘅負面體驗。
假若家長偷偷把藥丸塞進孩子嘅食物裏，被孩子發現，可能會適得其反，造成孩子對你嘅不信任。
吞藥丸時，孩子應該：
坐直身體向前看、挺直腰。
將頭向後仰，只需將頭向後仰一點。過度後仰會使孩子們更難吞嚥。
喝幾口水「練習」吞嚥。
把藥片放在佢哋嘅舌頭上，然後再飲水。
如果藥丸太大，孩子無法吞嚥，請詢問藥劑師係咪可以將藥丸切成小塊。
|
https://www.cleanskincare.com.hk/blog/2020/04/clean-blog-%E6%BF%80%E5%85%89%E5%8E%BB%E6%B7%BA%E5%B1%A4%E6%96%91%E4%B8%80%E6%AC%A1%E8%83%BD%E5%8E%BB%E6%99%92%E5%97%8E%EF%BC%9F.html
|
CLEAN Blog – 激光去斑一次能去晒d淺層斑嗎？
當面上剛剛出現色斑時，如果唔係好多同好深色既話，一般可以用化妝品遮到，但係當色斑越黎越深色，範圍越黎越大，咁就好想快d一次過整走晒佢，如進行激光療程係咪就可以一次過去晒？想知既就閱讀全文啦：
淺層斑係指色素停留係皮膚表層而形成既色斑，而激光去淺層斑既原理係利用能量穿透皮膚並激碎黑色素細胞 (即係令黑色素細胞分解)，經過數日後已分解既黑色素會因新陳代謝推向上層並和『痂皮』一拼脫落，情況就好似曬傷後會甩皮一樣。之後就慢慢回復原來既膚色。
一次既激光去斑療程就可以將淺層斑處理掉嗎？
一般淺層斑既療程會建議做3次或以上，因為係同一位置既色斑需要做1-3次激光去斑療程先能夠將黑色素徹底擊碎，而每次都會分別係唔同既位置同顏色深淺黎處理，原因係主要考慮到顧客皮膚既安全如：
所以係第一次既療程時會先進行皮膚分析，之後皮膚顧問會因應皮膚既狀況而決定療程既範圍和數量哦，如果想了解更多有關淺層激光去斑療程或想了解下自己既皮膚狀況同檢查下皮膚有冇色斑既話，歡迎用以下方式聯絡我地預約一次30分鐘既免費皮膚分析，另外我地中心亦為第一次光臨既顧客提供一次$675激光療程試做，如果今個月成功登記可以多揀一款激光療程哦，即係一個價錢試做兩款激光療程（比如激光去斑 + 激光嫩膚），而且係療程後更會送您一支30ml既透明質酸B5 / B3補濕精華哦，快d㩒入下面👇🏼連結了解更多啦：
Previous: CLEAN Blog – 暗瘡係點形成既？
Next: CLEAN Blog – 激光去斑安全嗎？會唔會反黑㗎？
|
https://www.mysishop.com/73264.html
|
女生至愛Set 頭神罕有大減價！GHD人氣造型夾低至香港門市價44折！
直寄香港運費要HK$260 (無限件數)；或者可以俾一次性年費HK$420任寄。
純黑色款Platinum+ Styler 智能型髪夾係GHD人氣大熱款式之一，網上超多好評架！佢最大嘅賣點係可以根據頭髪粗幼同夾頭髮嘅速度自動調節局部溫度，讓發熱板可一直保持在185 °C既「最佳溫度」，能快速拉直或夾捲頭髮，兩用好勁！設計簡潔，操作容易，使用上絕對無難度，15秒就能由0度升至185度，朝早趕時間都無有怕，先進設計一推出已經超人氣啦！Selfridges只售HK$1,360，香港賣緊HK$2,580，而家52折就買到啦！
呢款風筒機身細小輕巧之餘仲可以摺疊，方便攜帶又唔霸位，效能一樣咁好， 1200W風力夠強，可以快速吹乾頭髮及定型，佢仲有負離子功能，可以減少毛燥。而家網站只係HK$670咋，想帶私家風筒就即買啦！
ghd難得係英國百貨有減價同直寄，平時香港賣好貴架，快手睇下有咩岩心水啦！
← 超人氣熱話新袋，今季秋冬必買See By Chloé新色Mara馬鞍袋 + 免運費！
|
https://openholidays.hk/%E3%80%90%E6%97%A5%E6%9C%AC%E3%80%91%E6%9D%B1%E4%BA%AC%E6%9C%80%E9%AB%98%E5%B1%95%E6%9C%9B%E5%8F%B0%E3%80%8Cshibuya-sky%E3%80%8D360%E5%BA%A6%E7%84%A1%E6%95%B5%E5%A4%9C%E6%99%AF%E4%BD%A0%E4%B8%80/
|
東京最高展望台「SHIBUYA SKY」開幕！澀谷又多一個必去嘅地方啦！
高230公尺嘅展望台係成個澀谷最高嘅，上到最頂可以望到360度嘅無敵夜景！
好高好闊啊！
呢個位真心靚到癲！
同個天空好近啊！
大家一定一定要嚟！
|
https://app.onmygrad.space/question/30
|
點樣可以入行做投資分析員？
我細細個就想做分析員呀。
你細細個就想做，咁都應該相當多嘅認識。
除左正路交CV入大firm之外，如果學校有mentorship計劃既話，睇下有無D老行尊炒家可以R intern做。
佢地咁多年經驗，外內功都有咁上下。仲會聽到好多舊時估仔聽添。
其實聽講都唔係好難，因為市場上都有大有細，有大行大基金，亦布好多唔同大大小小fund house炒房。佢地間唔中都應該會請人，如果真係有興趣，就唔好咁睇重人工，揾到就試下做啦。
分析員又其實又有分sell-side / buy-side research。Sell-side research (e.g. ibank / security firm) 寫報告，啲sales就靠你既報告去叫啲buy-side (fund / asset management) 做買/賣咁。
Buy-side research 就係喺fund入面做research，去support最後個execution。至於點入行，就唔好聽人講讀一個CFA就得，CFA係good but not enough。最直接係你可以由intern走去啲ibank / security firm做research department，先認識financial modelling先。
而最基本你要對excel有足夠熟悉，financial knowledge又夠，識得accounting，見工諗定一兩個investment thesis，以前做過咩投資，based on咩原因買，PE/PB定係其他原因，講下啲行內術語。呢行係好competitive，好多big4都會半途出家同你爭offer，所以基本你先入咗個場，唔理大細，中資外資都好，去試下，咁先有機會真係入到呢行。
|
https://www.soup4health.com.hk/blog/posts/httpswwwsoup4healthcomhkblogposts%E9%9D%9A%E6%B9%AF%E5%AA%BD%E5%AA%BD%E6%B8%85%E8%83%8E%E6%AF%92
|
我本身係熱底，係生完第一胎變咗寒寒地。其實陀住個小朋友係會積聚好多毒素喺個胎同身體入面，如果唔清熱毒，BB就好容易會出現過敏情況。通常會有嬰兒瘡疹，同埋比較容易有濕疹同奶癬。
大仔LaxsBB嗰陣皮膚已經好靚喇，我都好羨慕！
我自己通常6、7個月開始就清胎毒，飲吓啲去胎毒湯水（即係我地嘅去濕湯），通常用嘅湯料有土茯苓、紅菜頭、鑽地老鼠呢幾種。開頭無飲咁密嘅，之後自己慢慢加同調節，同埋會食一啲中醫角度屬於比較寒涼嘅瓜果，例如西瓜、苦瓜、青瓜等等都無問題。
一般人都知啱啱陀BB嘅時候唔好食沙律，有啲穩陣啲嘅媽媽連生果都唔食！始終每一個對清胎毒嘅反應都唔一樣，試過有啲媽媽9個月都唔敢食寒涼嘅野清一清毒！其實最緊要係留意自己身體，就住自己調節飲食，唔好一味跟足一個時間表，因為個個身體都唔一樣架！
咁我係點睇到自己有無胎熱嘅呢？
如果無出現呢啲徵狀，就唔洗清胎毒喇，不過都要注意飲食同作息時間，留意住身體變化，相信自己嘅感覺！
有咩會引起胎熱呢？
|
https://blog.menclub.hk/jerryliu/2017/10/30/2199/
|
黑咖啡唔單止可以幫到你提神，仲可以提高身體代謝，不過要留意含糖、奶嘅咖啡反而會易致肥。
食零食並唔一定係壞事，但前題係要識選擇。例如開心果就係一個唔錯嘅選擇，蛋白質、纖維素含量高有助增加飽腹感。另一個重點就係開心果要續粒續粒剝殼，可以減慢你嘅進食速度。
一杯啤酒大約有125卡，會造成多餘卡路里吸收，而且身體會優先分解酒精而忽略脂肪分解，令到體脂更容易積聚。
首先要知道唔係所有脂肪都係壞人，適量攝取單元不飽單脂肪反而有助你修身減肥，單元不飽單脂肪不但可以增加飽肚感更可以降低身體內壞膽固醇含量。
其實你每日攝取嘅糖份比想像中多，除左戒汽水、糖果類等垃圾食物，仲要留意白麵包、調味料、醬汁等暗藏大量糖份嘅食物，因為佢地相比汽水食起黎無咁甜，好易令你唔知唔覺食多左糖。
|
https://www.babydiscuss.com/t/topic/2391
|
姜b想問各位媽媽接唔接受到婚前同居？
姜b想問各位 婚前同居會有咩問題？對女仔係咪唔係太好？
姜b又見到你！
姜B 好活躍！
唔同居就結，到時先發現有問題點算？
我同咗n年先結，結完更加相處好好。
姜b覺得及早了解係好事！
姜b表示認同！
姜b想問你同居後發現唔岩？
姜b都認同！
多謝支持姜b! 姜b好認同！
姜b祝你繼續幸福！
姜b祝福你！
多謝支持姜b!相見好同住難！
婚前試愛幾好呀！可以摸下底先，好過結左婚先發現對方咁多壞習慣。
|
https://onesportpro.hk/soccer-life/%E3%80%90%E6%AD%90%E8%81%AF%E3%80%91%E7%88%86%E5%86%B7%E5%A4%9C%EF%BC%81%E6%9B%BC%E5%9F%8E%E6%94%B6%E8%B5%B7%E5%A4%8F%E8%98%AD%E7%89%B9%E5%8D%B3%E5%88%BB%E5%86%87%E6%B3%A2%E5%85%A5-00%E5%92%8C/
|
爆冷夜！曼城收起夏蘭特即刻冇波入 0:0和哥本哈根 祖記輸埋畀弱旅 分組賽玩完？
周三凌晨，歐聯上演第4輪分組賽，冷門連環爆。曼城畀艾寧夏蘭特抖抖，即時冇波入，以寡敵眾下，作客0:0悶和哥本哈根；皇家馬德里去到補時先入波，以1:1迫和薩克達；祖雲達斯最曳，作客以色列竟被海法馬卡比完爆，輸0:2，出線渺茫。
曼城本周日英超要對利物浦，加上G組3戰全勝，可以留力，領隊哥迪奧拿決定收起艾寧夏蘭特，畀呢位皇牌射手休息。
曼城冇咗殺神，攻力大打折扣，期間洛迪卡斯簡迪入咗球世界波，可惜隊友手球在先，加上30分鐘即有沙治奧高美斯被逐，踢法轉為保守，馬列斯亦唔爭氣，曾經射失12碼，最終同哥本哈根打和0:0。
雖然失分，但有10分嘅曼城，仍率先出線16強。事關同組嘅多蒙特1:1迫和西維爾，7分排第2，晉級機會亦非常高企；西維爾、哥本哈根都只有兩分。
曼城打少個，悶和哥本哈根。
F組皇家馬德里，作客薩克達前亦係3戰全勝，可能分心周日西甲打吡對巴塞隆拿，今場皇馬踢落勁度不足，46分鐘更先失1球。皇馬之後強烈反撲，全場共製造14次射門，直至補時5分鐘魯格迪破網，追和1:1。
魯迪格幫皇馬搶番1分。
皇馬保住唔輸，非常關鍵，4戰10分排F組榜首，餘下兩仗攞多1分搞掂。RB萊比錫作客2:0挫些路迪，6分排第2，薩克達功敗垂成，5分排第3，墊底嘅些路迪則只得1分。
H組祖雲達斯陷入更黑暗時刻，作客0:2負海法馬卡比，爆出全日最大冷門，迪馬利亞踢24分鐘即傷出，超級黑仔。近9場賽事，祖記只有2勝，球會史上第一次喺歐聯分組賽輸3場，但領隊阿里基帥位依然穩陣，因為球會缺水，所以暫時唔會賠錢換人。
祖記同海法馬卡比都係3分，聖日耳門喺美斯缺陣下，主場1:1和賓菲加，兩隊以8分領放。只剩兩輪，落後5分，祖記想追落後反先出線，機會不大。
麥總入12碼，可惜PSG最終都被逼和。
海法馬卡比爆冷贏波。
阿里基，點搞呀你？
E組賽事，車路士作客2:0挫AC米蘭，喺紅黑兵團身上連攞6分，樸達延續上任後強勢，4戰得7分，升上榜首。
A米中堅湯姆利，21分鐘犯規，輸12碼兼被逐，造就車仔輕鬆贏波。佐真奴操刀極刑，先開紀錄，奧巴美揚連續3場入波，34分鐘射成2:0，保持優勢至完場。
湯姆利魯莽攔截領紅。
奧巴美揚又入波，狀態幾好。
薩爾斯堡作客1:1和薩格勒布戴拿模，6分排第2，AC米蘭同薩格勒布戴拿模都係4分。E組4隊都有爭出線機會。
|
https://mamidaily.com/article/41864/%E4%BF%9D%E8%AD%B7bb%E7%94%B1%E5%AE%B6%E5%B1%85%E5%81%9A%E8%B5%B7-7%E5%80%8B%E5%AE%B6%E5%B1%85%E5%AE%89%E5%85%A8%E5%A5%BD%E7%89%A9
|
爸爸媽媽緊係擔心自己仔女嘅安全，出街好似做保鏢咁帶住BB左閃右避。
但係屋企都千其唔好鬆懈啊，因為好多時意外就發生係屋企入面，可能係一個唔留神，BB就撞到、跌到或者夾到。
所以我地要由屋企方面做起，準備好一切家居安全嘅用品，咁BB要點玩、爬去邊都得啦！
尤其夏天，開住窗、風扇好容易吹到道門自己閂埋，用左唔洗驚小朋友嚇親，又可以防止BB錯手閂門夾到，亦唔怕小朋友反鎖自己。
當BB開始學行個時，要扶住周圍嘅嘢行。萬一扶住左門縫，唔為意就好容易夾到手仔。
即使用左門夾，門縫都有機會摺到好埋，所以用埋就萬無一失啦！
一種只係包住角位；一種係長型，可以用係牆角度。
爸爸媽媽要盡可能為屋企每一隻角位都包上防撞膠，咁就可以比BB周圍摸、爬，比佢地探索多啲，對佢地嘅發育都好啲架。
當BB開始大，會慢慢識得點樣開閂櫃桶，仲會將櫃桶入面嘅嘢同你倒哂出黎。
如果唔想執到傻嘅話，記得裝返個鎖喇。
不過千其唔好係BB面前裝同開，因為BB學嘢實在太快喇，好快就會跟住你咁開。
BB好奇心強，越污糟、越危險嘅嘢，佢地就越有興趣。
萬一佢地手仔濕笠笠仲掂落啲電制度就危險喇，又或者佢地將啲電線當牙膠咁咬就大件事喇。
所以整理好啲電線係一個盒入面就唔驚吸引到BB玩啦。
BB係遊戲墊玩親都會玩到出哂界，又唔想佢摸到地板，或者唔知佢爬左去邊，就要加上圍欄喇。
而家好多圍欄都設計到有唔同玩樂功能，可以確保BB係安全範圍內之餘又唔驚悶親佢啦。
有時行開行埋都會放BB係大人床度玩下，或者有時BB都會係大人床度小睡一下，驚佢醒左會周圍碌、碌落床，唔係就咁用幾個枕頭疊高就阻到佢地架，最安全起見當然係裝返個床欄，咁行開一陣都唔會心掛掛喇。
|
https://flyday.hk/category/%E4%BF%A1%E7%94%A8%E5%8D%A1%E5%84%AA%E6%83%A0/
|
優惠加推！6月30日前新客戶經Flyday 申請任何Citibank 信用卡 (不適用於HKTV mall、八達通卡、TheClub 及學生卡)，批卡後30日內簽夠$1,000 (增值PayMe/Alipay/WeChat都得) 即送沖繩/福岡來回機票！無其他額外要求！記得填form 揀禮品！
滙豐EveryMile卡係近期儲里數必備信用卡之一，除咗指定商戶簽賬低至$2/里，其他本地及海外簽賬都有$5/里，仲包免費旅遊保險同每年6次免費入機場lounge！喺Agoda訂酒店有85折優惠！平時賺到嘅「獎賞錢」(以下簡稱 RC) 仲可以用嚟兌換15+種飛行里數或酒店積分！
成日入環亞貴賓室 (Plaza Premium Lounge) 留意啦！記得同時申請埋 Smart Traveller App (Arrture Card) 儲積分！用黎換野Lounge Pass、升級至First Lounge (指定地方有開)，或者換禮品，還掂都免費記得申請埋！尤其是宜家好多信用卡都入到Lounge，順便儲埋積分，第時可以換其他禮品。
國泰再度推出額外Bonus轉里數優惠，由指定酒店集團轉分至亞洲萬里通，有高達55%Bonus里數，IHG、香格里拉、凱悅都有份！另外亦有推出特選客戶信用卡轉換優惠，只要限期前賺夠 (指定分數將信用卡積分轉換) 里數，就可賺取高達4,000額外里數，包括Citibank花旗銀行、美國運通American Express等都可以轉換。記得要登記再換先有額外里數呀！
AE 美國運通白金卡啲優惠多到眼花撩亂，但呢個優惠記得唔好miss，完全免費！係NET-A-PORTER & MR PORTER買野可以有100%回贈，每半年有$400，全年有成$800回贈，可以買衫又得、買日用品又得，唔少大品牌如Aesop、Byredo、Diptyque都有，記得登記左先呀！
|
https://hkgamesone.com/archives/2944
|
克羅埃西亞隊喺世界杯上嘅第三個前三名有一個“黃金層”，老闆茲拉特科·達利奇（Zlatko Dalic）表示，佢球隊系無附加賽中戰勝咗創造歷史嘅摩洛哥隊。
達利奇隊波四年前攞過法國隊嘅亞軍，並喺1998年嘅比賽首騷中再次獲得第三名，從而確認咗佢哋，作為精英足球國家之一嘅地位。
喺一場瘋狂嘅開場中，喬斯科·格瓦迪奧爾喺7分鐘時以一記出色嘅頭球破門畀克羅埃西亞領先，但兩分鐘之後，阿奇拉夫·達裡近距離頭球破門扳平比分。
中場休息前三分鐘，米斯拉夫·奧爾西奇（Mislav Orsic）通過門柱為克羅埃西亞隊奉獻咗咗個華麗嘅第二秒，並喺中場休息後一腳勁射偏出龍門。
下半場冇辦法同激動人心嘅開場階段相媲美，摩洛哥隊未能揾到扳平比分嘅機會，因為一場有錢成效嘅比賽以連續失利告終。
達利奇話：“我哋贏得咗銅牌，佢有一個金色嘅層，好似我地今晚贏得咗金牌。
“爭奪第三名無附加賽而輸球將一場災難。呢個系一個循環嘅結束，一段旅遊嘅結束。我籃不遺餘力，呢就系我地嘅標的。”
呢一場冇球隊願意共嘅比賽，但最終克羅埃西亞呢個人口唔夠400萬嘅國家，將對喺全球舞台上嘅另一場出色表現覺得好滿意。
球隊嘅核心系有影響力嘅隊長盧卡·莫德里奇，37幾歲嗰陣，佢第162次代表國家隊出場，但好可能系佢喺世界杯上嘅最後一次出場。
達利奇話：“由於年齡羅，呢個系我嘅啲籃嘅最後一屆世界杯。”。“但系我哋隊中有後生籃，克羅埃西亞隊有好大嘅希望。我哋有好多後生籃坐喺替補客席上。年長嘅籃畀佢哋系度注入曬信心。”。
“克羅埃西亞對未來冇咩可擔心。呢個系一個時代嘅尾呀？我相信唔會，我哋就喺2024年舉辦國家聯賽同歐洲錦標賽。我相信克羅埃西亞有個靚嘅未來。”
克羅埃西亞隊嘅首戰就喺訓練場上，伊萬·佩裡西奇一腳任意波凌空咁飛入遠角，畀格瓦迪奧爾精彩嘅射門擊中。
但摩洛哥隊喺達入面嘅幫助下即刻扳平咗比分，一個循環波由幾碼遠嘅地方落入佢龍門，並喺看台上引發咗喧鬧嘅慶祝活動。
後生中場比拉爾·埃爾·坎努斯（Bilal El Khannouss）喺18歲嗰陣首次亮相摩洛哥隊，表現出自信嘅觸波，但克羅埃西亞隊嘅第二個入樽，喺自己半場將個波送出，最終交出咗勝利。
馬爾科·利瓦賈將個波傳畀咗奧西奇，奧西奇第一次靚噉完成咗射門，越過咗門將亞辛·布努令人絕望嘅射門，並通過門柱入網。
塞維利亞前鋒尤瑟夫·恩內西里（Youssef En Nesyri）系摩洛哥隊扳平比分嘅最佳機會，佢迫使人篩賽十二碼英雄多米尼克·利瓦科維奇（Dominik Livakovic）近距離大力撲救，並喺傷停補時沖上咗絲網頂。
瓦利德·雷格拉圭（Walid Regragui）隊波整左歷史，成為第一支打進半決賽嘅非洲球隊，佢哋熱烈嘅籃同粉絲點亮呢場比賽。
佢哋嘅追隨者喺成套比賽中唱歌擊鼓，即管喺四強中畀衛冕冠軍法國隊擊敗，喺呢度畀克羅埃西亞隊擊敗，但佢哋將帶住大好嘅嘢回顧自己喺今屆賽事中取得嘅成就。
雷格拉圭話：“喺呢場比賽之前，個個人心中都有疑慮，但系我哋已經超出咗預期，噉重唔夠。呢要為未來樹立人辦。
“畀我感動嘅系，當我睇到仔們嘅相時，因為足球畀人發夢。我地令仔們發夢，我哋畀啲美繼續存在。
“摩洛哥同世界各地仔都美住贏得世界杯，呢對我嚟講過贏得世界杯上嘅任何比賽都重要。
「我哋取得咗個巴閉成就，但系我哋希望再次取得噉嘅成就，如果我哋可以保持常規嘅半決賽或者四分之一決賽，總有一日我哋會贏得世界杯。”
|
https://www.kenmerry.com/2017/10/Conrad-Lobby-Lounge.html
|
影呢張相時，上圖碟Scone我要放係自己大脾！
底層：個鴨肝多士上面鋪咗莓果啫喱，清新嘅莓酸抵銷咗鴨肝嘅膩，好有驚喜！
中層：無乜特別，但味道又ＯＫ。。。
頂層：最正係粒黑莓，又大又鮮甜。。。梨撻底個檸檬醬酸到盲嘅都開眼。。。支膠Tube液體啜咗少少，苦到我求生不得求死不能！！！診所櫻桃味藥水苦度乘１０００！！！
✨⭐🌟１２月１２日去金鐘運輸處攞車牌，順便用埋剩返果張ＣＯＵＰＯＮ。比起上次坐行人通道，今次坐窗邊光線充足，影起相黎靚好多！
|
https://tapnow.com/zh-HK/detail/daukee-cantonesecuisine
|
米芝蓮星級食府新斗記火山石即燒乳豬遠近馳名，現低至8折即可享套餐，包乳豬半隻外，更有老火湯、炒龍躉球、精美糕點等。皇牌乳豬利用火山石燒爐燒製，令豬皮香脆鬆化，肉質鮮美幼嫩，呢個招牌菜式，讓人一試難忘！另外，仲有人均$147套餐，包燒鵝皇例牌、老火湯、生炒骨、精美糕點等，適合小型家庭晚飯小菜。
▲ 火山石乳豬手工粵菜宴 8位套餐，有老火湯、乳豬 半隻、西蘭花炒龍躉球、清蒸鮮龍躉頭腩、欖角冰梅骨、啫啫芥蘭煲，以及精美糕點，適合農曆新年團年飯，或商務聚餐。
▲ 燒鵝皇手工粵菜宴 4位套餐，有燒鵝皇例牌、老火湯、生炒骨、栗米大魚塊、啫啫唐生菜煲、精美糕點，讓人垂涎欲滴。
▲ 多年榮獲米芝蓮星級推介的中菜食府，九龍灣MegaBox新店座位寬敞舒適。
▸ 立即預訂 TapNow x 新斗記優惠套票，歎米芝連粵菜！
|
https://hkofficedaily.com/%E5%85%AC%E5%8F%B8%E8%A3%81%E5%93%A1%E4%BA%A4%E4%BA%BA%E9%A0%AD-%E5%90%8C%E4%BA%8B%E5%A4%BE%E5%9F%8B%E7%84%97%E6%88%91%E8%B5%B0/
|
早排全公司同事都收到風要裁員，消息話每個department最少交一個人出嚟，至於裁邊個就由dept head決定。
我：「吓？」唔係話賴死唔走，但係由同事點名問我會唔會走，個感覺好奇怪。
我條team有5位同事，佢哋咩背景都有，當中有兩男兩女未結婚，廿幾歲，有個男嘅就結咗婚，30幾歲，冇小朋友，我自己就single，28歲。雖然我嚟得半年，係佢哋班人裡面做得最短時間嗰個，但年齡並唔係最細，亦唔係最老，更加唔係fresh grad，只係遲入職，冇佢哋幾個私底下咁friend啫。
同事嘅反應令我好失望，再重申一次，我唔係賴死唔走，係唔明點解要畀平起平坐嘅同事決定我命運。
之後連續幾日，班同事都有意無意咁畀說話我聽，節錄最誇張嗰幾句：
唯一結咗婚嗰位同事就冇乜出聲，反而佢開聲我冇咁難受，始終佢有家庭。我明白自己入嚟只有半年，冇佢哋幾個咁好感情，但係三句唔埋兩句喺度焗我走，個心真係好難受，亦體驗到職場嘅醜陋。
雖然唔忿氣，但我都主動搵咗dept head話走，dept head算交足戲，雖然佢冇立場想邊個走，不過都叫做安慰下我，又話將來有咩需要幫手可以搵佢，是但啦！我自己舉手係因為對班同事好失望，唔阻你哋自己友圍爐。
所有人都覺得好驚訝，包括我。
我聽完個心更加沉，原來我係全team人工最低嗰個，應該同其他人仲有啲距離添，肯定唔止差一千幾百，否則老細唔會咁拘泥話未夠數。
本身都冇咁堅定，Dept head講完呢句「公司玩自然流失，少兩個人就唔會請返，到時做死佢哋」之後，我更加決意要走，係呀，就係想咁之嘛！
Dept head開會後叫我留低私下討論，我都唔兜圈喇，直接話對班同事好失望，之前日日有說話聽，唔想再留喺度做，dept head冇我符，講咗幾次叫我唔好鬥氣，唔使講喇，鬥氣又好，唔忿氣又好，話我小器都好，我淨係知留低係冇骨氣。
雖然結局係反轉，但我覺得今次呢單嘢好受傷，或者我都要反省下自己人緣點解咁差，不過點都好啦，呢段時間看盡人情冷暖，希望下一份工會更好。
😟 喺咩原因令你喺公司愈嚟愈沉默？
|
https://forum.tvb.com/viewforum.php?f=1600&st=0&sk=t&sd=d&sid=d9d90960699064d010e3a4886bdfbb00&start=3725
|
２０２０年＜反黑路人甲＞同＜香港愛情故事＞受歡迎反映ＴＶＢ嘅新路線成功！
嘩！全港社交網、媒體尋晚到而家俾ＴＶＢ萬千星輝夜洗哂版！
嘩！萬千星輝頒獎典禮好成功240萬港人睇電視直播！
最近10年視后下落 只剩李佳芯唐詩穎留TVB 其餘去晒邊？
有啲媒體水準有問題，王浩信攞獎喺表揚佢成就，關佢老婆表現乜事！
|
https://www.edigest.hk/tag/%E5%8A%A0%E6%8B%BF%E5%A4%A7%E7%A7%BB%E6%B0%91/
|
移加港男求職信變「404」 4個月悟出搵工殺手鐧：無連登仔講到咁易！
港人移民炒貴樓？英國、新加坡「有升無跌」 加拿大樓價失控擬禁外國人買樓！
移民加拿大| 移民配額加到41萬 遍地工作機會 10大工種最等人用！
加拿大揾工｜餐廳年薪30萬搶洗碗工 學歷0要求 貴過大學生！
海外華人炒貴樓價爆民怨 杜魯多押注「辣招」爭取連任：未來兩年禁止外國人買樓！
|
https://www.zwap.hk/%E5%AD%B8%E7%94%9F%E7%90%86%E8%B2%A1/%E7%AE%A1%E7%90%86%E8%82%A1%E7%A5%A8%E5%9F%BA%E9%87%91%E4%BD%A0%E5%8F%88%E8%AD%98%E5%B9%BE%E5%A4%9A/
|
投資途徑有好多，有啲人會選擇透過網上股票交易戶口或證券公司買入較為出名同可靠嘅大型企業股 (藍籌)。亦有啲投資者，特別係無咩時間研究股況嘅投資者，傾向買入管理股票基金以投資於股票。
咩係管理股票基金？
管理基金會將所有投資者嘅資金匯集埋一齊，再投資喺一個由專業投資經理監察嘅股票投資組合。市面上有多種管理基金可供選擇，並可分為兩大類：
主動型管理基金嘅典型例子包括：
地區基金，例如亞太基金可投資喺香港、新加坡、中國同澳洲上市嘅股票，但唔可以持有歐美上市的嘅股份。同樣，國家基金只會投資喺該國家上市嘅股票。
投資個別行業嘅基金，例如科技或消費品。
呢啲基金主要投資喺達到某個規模以上嘅大型公司，相對於小型發展中公司嘅表現更為穩定，並且比較有機會定期派息。
呢類基金主要投資於喺規模較細嘅公司，增長潛力通常高於規模較大而且歷史悠久嘅公司。
下一篇 瞓晏覺就一定係因為懶？
|
https://hkmdi.com/blog_content.php?id=572
|
延續上次題目，兩位HK Romance Dating創辦人Anita同Yubi日前上咗ViuTV，接受《智富可通》嘅《有几可成》訪問，今次佢地會分享多啲行內秘密，又會講下行業發展前景。
近兩年各行各業都因為疫情受影響，HK Romance Dating喺疫情初期都大受影響，少咗好多人參加活動，公司同時都響應政府呼籲減少聚會。因此，當時HK Romance Dating轉搞Zoom Dating，最後我地發現活動比想像中受歡迎，好多人都喜歡呢個模式。另外，疫情放緩後，因為始終參加人數有限額，我地唯有多搞唔同主題活動，又增加人手同日多搞場活動。
可能好多人都認為玩交友軟件又方便又免費，Speed Dating應該會冇乜市場，但原來唔係架，我地有好多客人都經歷過網戀失敗，最後轉為參加我地服務。平時新聞大家可能聽得多，好多平時工作精明嘅律師，到遇上網上騙子時都會失去理智，被騙幾百萬，所以參加我地單對單約會服務真係穩陣好多。
我地要求所有單對單約會客人提供身份證明文件、糧單、物業證明，曾受洗嘅要提供埋相關文件，可見我地嘅安全程度係高好多。又因為門檻高，客人認真程度都較高，所以拍拖成功率都好高。加上呢個服務好貼心，例如曾經有加拿大回流人士都想搵同一背景對象，咁樣第日退休大家都有共同目標番家鄉生活，呢樣我地都可以幫到手。
Anita同Yubi表示2015年創業時相對容易，好快就有好多人參加活動，但近年同類型公司增加，所以我地都要不斷進步，例如提供各類型輔導服務，又成立業界協會，希望提高行內水平。我地仲搵黎心理咨詢師教育同事，等我地更識幫助客人解困。
|
https://www.dental853.com/dyg/by/865.html
|
下面將為您介紹拔牙都用手就可以了？論牙周炎的危害……的相關內容，這將會花費您約兩到三分鐘的時間進行瀏覽，感謝您的閱讀：
最近喺網上流傳咗咁一張相，標題係——嚴重嘅牙周炎，拔牙都用手就得咗啦。
睇到咁樣酸爽嘅牙齒，你肯定唔想自己嘅牙齒有朝一日會變咁樣，而且牙周疾病破壞嘅唔止係你嘅笑容。我哋再睇一張牙周炎嘅終極形態。
喺現實中，好多人嘅牙齒可能唔至咁嚴重，但都有可能係咁樣嘅。
首都醫科大學附屬北京朝陽醫院最近做嘅研究發現，牙周病對呼吸系統嘅影響特別唔可以忽視——牙周炎越嚴重，病人嘅肺功能就越差。慢性阻塞性肺病（COPD）嘅急性發作頻率同口腔內剩餘牙嘅數量、牙菌斑嘅數量以及是否定期清潔同治療有關係。
呢個係國際上第一次發現牙周疾病嘅情況同慢阻肺嘅急性發作有關係。
喺一個包含1200多個案例嘅對照研究度，課題組發現，幾乎100%嘅慢性阻塞性肺病患者都有唔同程度嘅牙周疾病。喺穩定期嘅慢性阻塞性肺病患者，經過治療佢哋嘅牙周疾病之後，經過兩年嘅觀察，佢哋嘅住院日數減少咗，急性發作嘅頻率大幅度減少。數據顯示，接受牙周治療嘅慢性阻塞性肺病患者，急性發作嘅頻率係15%～30%；而冇接受任何牙周治療嘅患者，急性發作嘅頻率高達66%。
研究發現，慢阻肺患者嘅呼吸道入面嘅病菌同牙周疾病嘅致病菌係有同源性嘅。最簡單同直接嘅方法就係，致病菌有可能被吸入肺入面，而且牙周炎患者嘅牙周袋內嘅壁上皮經常有好多細小潰瘍，致病菌同埋佢嘅毒素可以透過潰瘍進入血液循環，從而引起感染，導致慢阻肺嘅急性發作。
所以如果患者可以好好控制牙周疾病，就可以減少慢阻肺嘅急性發作次數。
由美國馬薩諸塞州波士頓塔夫茨大學醫學院公共衛生和社區醫學教授Dominique Michaud領導嘅研究包括近7,500名接受過牙科檢查嘅個人，其中超過1,600人發展成癌症。研究結果顯示嚴重嘅牙周炎同癌症風險24%嘅增加有關，肺癌同結直腸癌嘅風險最高。
呢個發現於2018年1月12日喺National Cancer Institute上綫發表。
呢個研究係牙齦疾病同癌症風險之間嘅最大研究，喺癌症診斷之前使用牙科檢查嚟確定牙齦疾病。仲需要進一步嘅研究嚟評估牙周疾病嘅預防同治療係咪有助於減低癌症嘅發病率，同時減少某啲類型嘅癌症致死嘅人數。
而嚟自芬蘭赫爾辛基大學同赫爾辛基大學中心醫院嘅研究人員Timo Sorsa博士同佢嘅同事，檢查咗超過68,000名成年人嘅註冊數據，呢啲人已經做咗一次基本牙科保健。
呢個研究指出牙周炎同整體癌症死亡率之間嘅相關風險增加咗33%。胰腺癌患者同牙齦疾病有關嘅死亡風險就高得多，增加咗兩倍多。
呢個研究係喺2018年1月11日喺"International Journal of Cancer"上發表嘅。
Sorsa博士同佢嘅同事亦提到佢哋最近喺"British Journal of Cancer"上發表嘅另一項研究，呢個研究顯示喺胃腸道腫瘤中亦會出現同牙周炎有關嘅細菌致病因子。
呢啲研究首次證明牙齦疾病下嘅中央致病細菌嘅毒力因子可以從口腔擴散到身體其他部位，最有可能同細菌結合，參與中央機制同癌症有關嘅組織破壞。
因此，牙周炎嘅預防同埋早期診斷唔單止對口腔健康重要，仲對整體健康非常關鍵。
牙周炎可以完全治療嗎？
牙周炎，而家臨床牙醫嘅方法都唔太好，一般嚟講就係幫患者洗牙，做龈下刮治，再配合一啲消炎藥臨時緩解下。牙周炎嘅病理影響，如果唔重視護理就會導致牙齦出現局部營養功能障礙，牙齦就無法透過消化吸收到足夠嘅維生素同養分，長期處於營養不良嘅狀態，令牙齦萎縮。
牙床出血係診斷牙床炎嘅金指標，亦係活動性牙周炎嘅預測指標。如果經常出現牙床出血，或有紅腫、退縮、肥大增生、口臭等問題，就要警覺返，即刻去睇牙科。等到牙齒鬆動移位、咀嚼無力嘅時候，通常就已經發展到較嚴重嘅程度。
控制牙周病，首先要戒除啲口腔內嘅促發因素，例如吸煙、唔良口腔衞生習慣、食物塞卡、唔良修復體、牙齒擁擠等。其次，牙刷、牙線、定期檢查同洗牙係三樣珍寶。
養成良好嘅口腔健康習慣，要從細路開始。寶寶出世後，就可以喺飲奶後用棉球蘸清水幫佢清潔口腔。長出牙齒後，就應該開始牙齒清潔保護工作。最初嘅時候，家長可以用手指套幫寶寶清潔，之後慢慢過渡去用牙刷刷牙，培養細路每日刷牙嘅習慣，細路刷牙要喺家長幫忙或者監督下進行，確保有效清除牙菌斑。
以上就係拔牙都用手就可以喇？論牙周炎嘅危害……嘅所有內容，多謝您嘅閱讀，如果仲有其他問題，歡迎向我哋嘅專業醫生查詢。
上一篇：從到，看看牙齒是怎麽下崗的？
下一篇：漲姿勢：點解下晝唔可以拔牙？
|
https://partyoom.com/%E4%BF%9D%E6%8C%81%E8%BA%AB%E5%BD%A2%E7%A7%98%E5%AF%86-%E6%88%91%E6%9C%83%E6%8F%80-pretty-beauty-%E5%87%B1%E8%A9%A9%E7%BE%8E%E5%AE%B9/
|
Pretty Beauty 凱詩美容CelluReon II 瓷溫消脂療程結合科技減肥嘅醫學力量，通過遠真空給力強烈震動模式，將脂肪層細胞震碎，再由新陳代謝帶走，即使瞓住喺度，都可以成功瘦身。
以前，大家都話要節食減肥，但係好多人都已經證實呢個方法唔work，最快消耗嘅其實係肌肉而唔係脂肪。反而導致越減越唔健康，越減就越容易令人抑鬱。
我之前都唔以為唔食嘢就減到肥，結果反彈最厲害。用咗最有效嘅減肥方法，用咗Pretty Beauty 凱詩美容 CelluReon II 減肥再唔係可怕嘅食物選擇題，而且仲係增肌減脂嘅好幫手，唔會影響到我平時做運動努力建立返嚟嘅肌肉。
而且，儀器仲有養生功效，具備百種按摩模式包括敲、揉、扣、拍、捏和搓等，模擬人手按摩方法使肌肉反覆收縮和放鬆，可以舒緩淺層及深層肌肉繃緊外，仲可以刺激皮膚底層5mm 嘅血管，促進血液、淋巴循環，幫助新陳代謝，排出有害物質。
我最容易肥係肚腩位置，通過 Pretty Beauty 凱詩美容 CelluReon II 幫手呢一年我都可以一邊食嘢，一邊維持身形嘅秘密。真係減少咗好多無形嘅壓力。而且喺過程入邊唔會痛，又唔使出汗，做完之後仲冇任何不適感覺，就可以等於做30分鐘嘅GYM，真係開心好多！
|
https://www.bigfuntrip.com/%E4%BA%94%E6%98%9F%E7%B4%9A%E6%96%B0%E8%88%AA%E9%96%8B%E5%BF%83%E5%83%B9%EF%BC%81%E9%A6%99%E6%B8%AF%E4%BE%86%E5%9B%9E%E6%96%B0%E5%8A%A0%E5%9D%A11152%E3%80%81%E5%B3%87%E9%87%8C%E5%B3%B61507/
|
五星級嘅新航推出新優惠，航點除左新加坡，仲有大家like 爆嘅度假天堂蘇梅同馬爾代夫添！出發日期至2017年2月19日 (視乎航點)。
[經由新加坡轉飛] 峇里島$1,507 (連稅$2,375)、蘇梅$1,733 (連稅$2,648)、馬爾代夫$2,349 (連稅$4,417) 起。
峇里島、蘇梅需二人同行，其餘航點可以一人成行。
優惠可以免費中途停留新加坡，順係喺新加坡玩多幾日，實行一票玩兩地。例如去馬爾代夫，反正轉機時間唔短，不如玩埋新加坡！
如買淨來回，上Ctrip 買最平，如需中途停留新加坡，上Zuji 買最平 (用「多航點/中途停留」搜尋)。
提提大家，於2017年3月31日前係新加坡樟宜機場轉機前往其他新航或勝安航空營運之目的地嘅旅客 (需由香港出發持有新航來回機票)，即可換取價值新幣20元 (約港幣$113) 嘅機場購物劵。
經測試：香港來回馬爾代夫，10月10日去，10月16日返，來回連稅只需$4,417。
Next article樂桃vs港航！飛沖繩樂桃單程$390、港航來回$1,300！究竟邊間抵啲？
|
https://bb.weweweb.net/phpBB3/viewtopic.php?f=2&t=147&sid=a3b3f2ef369bf64a4a30244c7264a06a
|
有時, 人就係咁奇怪。當你忙到七彩既時候, 我反而會上去game room睇吓你係唔係到。有時見唔到你, 心裡面有啲失望。但宜家到你復出既時候, 我反而忍住唔上去game room。因我之前曾經同你講過, 驚自己chat到唔捨得走。哈哈哈, 我都頂我自己唔順。
雖然我唔係一個勤力既學生, 但係你暫別既時候, 我有練習XWord架。其中有1舖XWord, 我已放咗99個tiles, 最後仲差一個“Z”英文字搞唔掂, 最終只能投降, 不過分數方面已有進步, 嗰舖game約有四百幾分。唉, 自己同自己玩一舗XWord所需時間唔少, 現階段要1個多鐘頭。到目前為止, 我最勁只能放99個tiles係個game board到。
我宜家同份minutes搏鬥緊, 已經寫咗六千幾字, 但估計至少會有八千字。雖然老細無設定個deadline俾我, 但開會至今已有一星期, 所以我鐵定咗今日之內一定要交份草稿出嚟。
哈哈哈!!! 睇見你哋對肥膏呢個話題咁有興趣, 真係好搞笑, 我都想發表吓意見。不過, 我宜家真係無時間再講嘢, 希望今晚可以覆你哋既msg。
Professor Pot小休復出後, 狀態依然大勇, 好多時都一摘千分。噢, 誇張咗!!!應該係一摘幾十分 (Professor Pot好勁架, 每次只係用咗好少既tiles, 就可以攞幾十分)。
好可惜, 當我同Professor Pot切磋XWord既時候, 我就越嚟越退步。大家請勿誤會, 我既退步同Professor Pot無關。其實, 佢都不斷塞錢落我袋, 但無奈地, 我呢個學生就係衰心散。玩XWord既時候, 我好笨手笨腳, 一手攞住約二十頁既2-letter & 3-letter list, 一路又要搵有乜嘢字啱用, 跟住又要諗吓點樣攞高啲分。但最攞命既係.........Professor Pot一向講嘢勁好笑, 我掛住睇吓佢講乜, 之後自己係到狂笑, 跟住又諗吓點搭嘴。結果, 每個round既2分鐘就咁閃走咗, 我啲tiles好多時都原封不動。
所以, 我決定下次有機會同Professor Pot 切磋時, 就會少說話多用腦, 不過仍會係到笑, 同埋間唔中搭吓嘴。
|
https://moneymoney.hk/category/moneymoney%E7%8D%A8%E5%AE%B6%E5%84%AA%E6%83%A0/
|
2月底前經MoneyMoney鏈結申請國信證券並成功開戶即送HK$500 HKTVmall現金券！新人開戶獎賞合共拎高達HK$2,200迎新禮遇！
華盛同大家過肥年🧧！2月經MoneyMoney平台成功開戶兼完成指定開戶條件可享迎新4重賞！！！MoneyMoney額外加碼送出HK$800 Klook禮品卡 + HK$500 HKTVmall 現金券！！！
3月經MoneyMoney鏈結喺老虎證券成功開戶立即送你HKD$400 HKTVmall 現金券！開戶即享美港股免佣*！新人開戶獎賞合共拎價值高達HK$1,720迎新禮遇！！！
3月經MoneyMoney成功開戶兼入金HK$10,000最高可獲迎新4重賞！首次轉倉賞您iPad mini 6 / iPhone 15 Pro Max！MoneyMoney額外再送HK$200 HKTVmall 現金券！獎賞合共高達HK$19,000！
2月經MoneyMoney開戶即享高達HK$9,000獎賞！留存資金再拎HK$800蘋果股票！完成首筆交易再賺HK$200交易券！完成首次轉倉賺HK$6,800獎賞！！！
WeWa銀聯信用卡迎新優惠抵到癲！！！全年預訂機票酒店有高達4%現金回贈！啱晒去旅行！
成功申請「EarnMORE銀聯信用卡」送你OTO按摩椅+ $200免簽賬回贈！！！
Money Money作為一隻打工狗，目標係要做個有錢人！立即Follow我哋，幫你搵出全城抵玩抵食抵買優惠 + 信用卡及銀行開戶最新優惠，幫你慳到盡！至理名言：記得儲錢同時都要識享受生活！有冇錢都可以任性！
|
https://holiday.presslogic.com/article/118470/%E5%BC%B5%E7%B9%BC%E8%81%B0%E5%90%8C%E6%97%A5%E6%9C%AC%E8%97%9D%E4%BA%BA-%E6%92%9E%E6%A8%A3-%E6%9C%AC%E5%B0%8A%E9%83%BD%E9%A9%9A%E8%A8%9D-%E4%B8%96%E7%95%8C%E4%B8%8A%E5%8F%A6%E4%B8%80%E5%80%8B%E6%88%91
|
人有相似唔出奇，但如果有個唔同國籍嘅人同自己似樣到兩兄弟咁，就真係好有緣啦！張繼聰近日就搵到疑似「世界上另一個自己」，似樣到佢「成個人亂晒」！係咪真係咁似先？
張繼聰今日喺IG Post咗張爆炸頭相，但仔細一睇，相中人原來唔係阿聰，而係日本藝人賀來賢人！驟眼睇真係令人傻傻搞不清！
似樣程度搞到本尊都好激動，佢仲寫道：「唔屎有人send相俾我，話阿邊個同我好似樣，但係基本上大家只係一樣有鬚。 但係今日收到呢張相，我就嚇一跳！ 因為完全冇印象影過呢張相，但係我都覺得呢個係我！我依家成個人亂晒」。
佢仲Hashtag#「世界上另一個我 or 我係世界上另一個佢」！
大家再睇多幾張賀來賢人嘅相，睇下佢同張繼聰到底邊個似邊個？
其實早喺前年阿聰IG上載長髮相時，都有Fans留言話佢似木村。睇嚟阿聰喺日本都幾多「失散兄弟」喎！
|
https://onesportpro.hk/soccer-life/%E3%80%90%E6%AD%90%E9%9C%B8%E3%80%91c%E6%9C%97%E5%96%AE%E5%88%80%E5%94%94%E5%85%A5%EF%BC%81%E6%9B%BC%E8%81%AF%E8%B4%8F%E6%B3%A2%E5%94%94%E5%A4%A0%E6%95%B8-%E5%90%8C%E7%BE%85%E9%A6%AC%E5%81%9A%E5%B0%8F/
|
歐霸盃打晒全部分組賽，曼聯、羅馬最後一輪雖然贏波，但都只能做小組第2名，要踢附加賽，隨時抽中對巴塞隆拿、祖雲達斯或歐霸之王西維爾！
歐霸盃上年起行新例，每組首名直入16強，每組第2名要踢附加賽，抽籤對歐聯各組第3名，晉級球隊先至可以躋身16強。附加賽抽籤下周一同歐聯16強一齊搞，明年2月16號踢首回合。
今次歐聯第3名，實力相當強勁，巴塞隆拿、祖雲達斯已經不得了，仲有西維爾、阿積士、利華古遜等，所以喺歐霸排小組第2，其實係相當惡啃。
曼聯作客皇家蘇斯達，要凈勝兩球或以上，先可以直接出線。佢哋其實有個好開始，18歲阿根廷小將加拿祖被派做正選同C朗合作攻堅，後生仔不負所託，17分鐘已接應其偶像C朗傳送、先開紀錄。18歲251日，加拿祖取得曼聯一線隊首個入球。
去到41分鐘，更有擴大比數嘅黃金機會，但C朗未能把握皇蘇後衛失誤，單刀挑射高出。之後皇蘇稍為主動，曼聯又係靠迪基亞連環神救，先至保住不失，最終小勝1:0完場。
C朗助攻加拿祖。
可惜挑射失機。
麥佳亞尾段客串中鋒。
曼聯要踢附加賽。
皇蘇、曼聯同得15分，對賽成績相同，皇蘇以較佳球差成為E組首名，直接晉級16強，曼聯要踢附加賽，睇吓對邊隊歐聯第3名。
阿仙奴主場對蘇黎世，贏波即肯定壓倒燕豪芬，成為A組首名。阿仙奴繼續用半主力半後備陣容出擊，最終由基蘭泰亞尼射入全場唯一一球，直入16強。
阿仙奴直入16強。
羅馬主場對保加利亞球隊盧多格德斯，必需贏波至可以做第二名，和都會出局，因為貝迪斯晨早已肯定首名出線。羅馬今場坐過山車，上半場先落後，下半場憑兩個有爭議性12碼反先，跟住對手慘食詐胡，到最後辛尼奧路射成3:1完場，羅馬有運全取3分。
羅馬獲次名踢附加賽資格。
另一支意大利球隊拉素，真正慘情出局，F組4隊同得8分，飛燕諾、米迪蘭特藉較佳得失球差晉級，拉素需降格踢歐協聯。
Prev上一篇36歲33日！基奧特一個玩晒 AC米蘭大炒薩爾斯堡 相隔9年再入16強！
|
https://hk.ulifestyle.com.hk/activity/detail/20026553/%e6%b7%b1%e5%9c%b3%e8%8c%b6%e9%a3%b2-2024-4%e9%96%93%e5%85%a7%e5%9c%b0%e7%88%86%e7%b4%85%e6%89%8b%e6%90%96%e6%8e%a8%e4%bb%8b
|
港人北上飲咩好？😆即睇《社群》達人精選：主打茉莉茶底「茉莉奶白🌿」、特色蔬果茶「茶救星球🌎」、源自雲南茶葉「霸王茶姬🫖」及古法現煮米麻糬「阿嫲手作👵」！
來自廣州嘅茶救星球主打蔬果茶，以苦瓜檸檬茶為招牌🍋，並且標榜為「全國首創」、「廣州製造」，將苦瓜嘅微苦同檸檬嘅酸爽結合，令到整體飲落十分清爽💧。
《社群》介紹深圳2024最新熱點？
《社群》成為您嘅最強大腦，記住每個精彩時刻！《社群》全新「深圳」主題！網友旅行足跡一覽無遺，一覽貼地最新大灣區旅遊資訊！
用App睇片‧賺積分‧換獎賞！
認住 U Fun 標誌「 」， App內睇文同睇片可隨時捕捉U Fun彩蛋， 換領現金券及禮品！
開啟 App 成為會員賺U Fun！
|
https://www.gotrip.hk/columns/%E6%88%91%E6%87%B7%E7%96%91%E5%A5%B3%E6%9C%8B%E5%8F%8B%E6%94%B6%E5%9F%8B%E4%B8%80%E5%A1%8A%E6%9C%88%E4%BA%AE%E5%92%81%E5%A4%A7%E5%98%85%E9%9D%A2%EF%BC%8C%E5%A6%82%E6%9E%9C%E5%94%94%E4%BF%82%E9%BB%9E-91944/
|
哇！又會咁抵都有嘅！
其實係咪唔洗錢架？
傻咗呀你個蠢呠呠，唔洗錢都講得出！
…… …… -_-”
有請黑月亮！
佢甚至唔比我上飛機。。。
你問我依家咩心情？
P.S下次一於帶佢去日本，叫佢扮波多野結衣拍返套愛情微電影！
上集提要：
|
https://www.fun-japan.jp/hk/articles/10278
|
大家知道喺長島渡假村入面有座「巨型海水泳池」嗎？喺佔地約75,000平方米嘅範圍內，有唔同種類嘅泳池，同埋刺激好玩嘅滑水梯，堪稱日本最大，甚至世界最大規模嘅海水泳池。無論係大人定細路都可以盡情咁玩水。呢個海水泳池係夏天限定。今次就為大家介紹呢個水上樂園裡面其中一個刺激度爆錶嘅水上遊樂設施SUPER EXTREME RIVER「超急激流」，保證令大家驚叫連連。
水流速度係一般滑水梯嘅三倍！！
SUPER EXTREME RIVER「超急激流」喺2018年夏天登場。池側邊圍哂椰樹同岩石，以峽谷啲激流為主題。所以一面可以眺望著懸崖峭壁嘅山谷景色，同時享受(?)刺激嘅急流衝擊，係一般水流嘅3倍速度，所以會不斷濺起水花(巨浪)，完全盡享夏天玩水嘅樂趣！真係十足十好似急流泛舟咁。
只要著上專屬嘅泳圈同埋救生衣，無論係大人、小朋友定青少年，都可以一齊玩。就連平時唔運動嘅人都唔駛驚，照樣可以體驗急流舟啲樂趣。一定要嚟試試呢項夏天先有遊樂設施，過一個清涼嘅夏日！
※設施使用限制：
身高120厘米至130厘米，必須著救生衣。
身高於130厘米以上，建議著上救生衣。
|
https://holiday.presslogic.com/article/52808/%E7%8B%97%E5%B9%B4%E7%9B%9B%E5%AE%B4%E6%8E%A8%E5%87%BA%E9%A6%96%E5%80%8B-%E8%BF%AA%E5%A3%AB%E5%B0%BC%E6%96%B0%E6%98%A5%E5%B8%82%E9%9B%86-%E5%85%85%E6%BB%BF%E9%A6%99%E6%B8%AF%E7%89%B9%E8%89%B2%E5%9C%B0%E9%81%93%E5%B0%8F%E9%A3%9F%EF%BC%8B%E7%8D%A8%E5%AE%B6%E8%B3%80%E5%B9%B4%E7%B2%BE%E5%93%81
|
狗年盛宴推出首個「迪士尼新春市集」～充滿香港特色地道小食＋獨家賀年精品！
就黎又到農曆新年啦，去到迪士尼除左都一眾換上賀年衣著嘅迪士尼卡通人物影相之外，當然唔少得食一餐充滿新年味道嘅豐富餐飲，大家可以福氣滿滿賀狗年呀嘛！
狗年將至，香港迪士尼樂園度假區將由2018年1月18日到3月4日呈獻新春慶祝活動，整個樂園由早到晚都充滿幸運福氣，小編已經率先試食左同一眾迪士尼朋友影相，比大家先暏為快啦！
除左賀年宴會，當然唔少得情人節宴會同精品啦！
提提大家，精品唔洗入酒店睡公主宴會廳，係園區都可以買到架！
遲下香港迪士尼仲會推出首個「迪士尼新春市集」，入面有充滿迪士尼特色嘅香港地道小食，同多款獨家賀年精品。
另外，樂園仲會係大年初一到年初五（2月16日至2月20日）向樂園賓客派發全新設計嘅狗年主題福氣利是一封，入面仲有寓意金銀滿屋嘅朱古力金幣同購物優惠券添呀！
|
https://onlineshopmy.com/%E7%B6%B2%E8%B3%BCpaul-joe%E7%BE%8E%E5%A6%9D%E7%94%A2%E5%93%81%E4%BD%8E%E8%87%B3%E9%A6%99%E6%B8%AF%E5%83%B9%E9%8C%A253%E6%8A%98%E5%85%8D%E8%B2%BB%E7%9B%B4%E9%81%8B%E9%A6%99%E6%B8%AF%EF%BC%8F/
|
美妝品牌Paul & Joe既產品主打可愛包裝，相信每個女仔見到都會少女心大爆發！今次小編係美妝網BeautyBay搵到有得上網平買佢地既產品，輸入埋promo code就仲有額外9折優惠～有產品分分鐘仲低至香港價錢53折！快快催入手喇！
Paul & Joe彩妝出曬名勁可愛！包裝上面勁多好精緻既花卉、貓咪圖案～今次呢盒化妝盤係屬於新推出既旅行貓咪化妝Voyageuse Du Monde 2020系列！專門打造為旅行人士設計既妝容盤，上高拼出貓貓享受陽光假期圖案，一盤已經可以化曬全面！
屬於同系列既貓咪造型變色唇膏，只要擦上嘴後就會同嘴唇表面既水分產生獨特作用，形成個人獨有既粉紅色調！ 配方用色持久，等你可以唔洗成日補妝都仲可以keep住柔美既粉紅色澤！就咁望都令人少女心大爆發！
Paul & Joe既唇膏獨特在於用家可以按自己需要配搭唔同唇膏盒！每款貓貓唇膏盒設計唔同，但都十分可愛！今次要介紹既呢個杏色唇膏盒上有勁多花花同貓貓大頭圖案～真係勁可愛，絕非平時見到既唇膏可比！
購買超過HK$240就可以免費直運香港啦！買多幾件就有啦！
|
https://www.kamadelivery.com/blog/posts/%E6%9C%89%E6%95%88%E6%B8%9B%E8%82%A5%E6%96%B9%E6%B3%95%E5%B0%8D%E6%B1%BA-%E6%9C%89%E6%B0%A7%E9%81%8B%E5%8B%95-%E7%84%A1%E6%B0%A7%E9%81%8B%E5%8B%95/
|
做運動減肥咁基本，究竟有氧運動定無氧運動對減重有效？今日同大家研究一下最有話題性既減肥法。配合上篇既斷食法，以達到更有效既減肥法，所以今次我地先講解一下最健康，最需要持之以行既減肥法，就係老生常談既做運動減肥方法，大致有分為2款：帶氧運動（英文：Aerobic Exercise，或稱有氧運動）；無氧運動（英文：Anaerobic Exercise，或稱缺氧運動）。
帶氧運動係指提高身體心率既任何一種運動，屬於較溫和嘅中低強度運動，運動果陣呼吸會喘，但唔至於喘到講唔到野，係可以維持到一段時間既運動，最少要持續30分鐘以上，先會見到消脂效果。例如散步、慢跑、踩單車、健身舞、游泳同瑜珈等，呢啲運動心跳率維持係60-80%，最大心跳率是指以220減去實際年齡。帶氧運動主要係身體經帶氧代謝 (Aerobic Metabolism) 所產生的能量，從而消耗脂肪和肝醣 (Glycogen)，通常用於訓練心肺功能同燃 燒脂肪，運動要達到有規律，就每星期至少要運動三日。
無氧運動即係短時間內進行既高強度運動，運動期間無法講話同呼吸順暢，所以無法長時間運動，時間通常每次45- 60秒以內，心跳率達到最大心跳率 85-90%以上既運動，一 般大概做持續做 10 分鐘就足夠。例如負重量訓練 (Weight Training)、短跑、伏地挺身、深蹲運動 (Squat)，懸吊式阻抗訓練 (Total Body Resistance Exercise，簡稱TRX)。可以於短時間內消耗熱量，仲可以幫助鍛鍊肌肉。
想達至最佳減肥效果，一般會建議先做完無氧運動，再做有氧運動，咁就可以加速代謝、增肌減脂。因為減肥最需要既就係將熱量消耗，唔單止要消脂肪，仲要提升基礎代謝率BMR (Basal Metabolic Rate)，而BMR必須由增加肌肉量去達成，即係變相要靠 無氧運動。但值得留意既係，有臨床研究證實，有氧運動持續太長時間反而會減少肌肉，意思係當脂肪減少到一定既程度，同時補充唔足夠營養，身體就會開始消耗肌肉。 當肌肉組織變少，代謝就會跟住變低，如果運動量又停止，反而仲容易變胖。
總結一下，有氧運動可以直接幫助消耗人體大量熱量，而無氧運動則可以幫助增加肌肉比例，同時促進消耗熱量的速率。為左達到最好減肥效果，兩種運動必須要做。太耐無做運動，或者少做運動既人，心肺能力比較弱，建議可以先做有氧運動，一邊消耗脂肪，一邊增強心肺能力。去到停滯期，或者平台期，再加入無氧運動，增加肌力和代謝率，從而提升返有氧運動的效率。
有咩運動可以做？當然以最為人熟悉既HIIT (High Intense Interval Training)高強度間歇運動，同TABATA間歇訓練 (Tabata Training)，例如開合跳，深蹲等，亦可以跳有氧減肥舞蹈Zumba。
之前小編講左斷食法，宜家又講埋做運動嘅減肥法，唔知大家又點樣先揾到自己可以堅持Keep Fit既方法呢？不過講到尾，減肥瘦身都係要持之以恆先見到成效，大家千奇唔好亂咁嘗試坊間一啲奇怪又未經證實嘅減肥偏方，分分鐘會有反效果架！小編係度祝願想減肥嘅大家可以成功修身，擁有好嘅身體，先可以食更多好食嘅食物！我哋Kama Delivery一直都提供好多唔同既食物俾大家，當中不乏多款健康美食，首推小型聚會都適合享用嘅迷你素食田園套餐，等大家食好西嘅同時可以越食越Fit！
|
https://www.kenmerry.com/2017/04/taipo-bike.html
|
台山四寶台柱之一阿ＫａＫａＭａ即時玩失蹤囉！
我呢Ｄ肥鬼，畢業後都無去過大大埔踩單車，當然係去到先租車啦。
Ｈｏｎｅｙ Ｒｏｏｍ Ｓｅｒｖｉｃｅ～ Ｃｏｆｆｅｅ ｏｒ Ｃｏｆｆｅｅ？
食午餐先？定踩單車先？班友仔意見不一，好恐怖！我都係自己打個底先穩陣Ｄ～橫掂早咗到習合點。
香港回歸紀念塔前面租車，租車還車都有Ｄ問題！有Ｄ少爭辯，最後老闆娘開竅，退讓了結。
還車：飲下午茶都飲咗１個鐘，回程大家仲想再踩去大埔海濱公園，中途經過單車店再問清楚半日租，老闆娘見到架單車就話「優質車」唔係我剛才比的價錢，我即刻話：我頭先唔係要租呢架車。老闆娘見勢即轉身閃人。
再三問清楚「半日租」價錢，最後都係唔清唔楚！真的有刻意隱瞞成份！到５：３０真係還車時，居然話我一開始係斷鐘計，就一定係斷鐘計，唔可以轉半日計！ＷＨＡＴ？！
其實１００蚊半日我都覺得貴，唔怪得佢地３個都買私家單車。
又其實老闆娘所言非虛，架單車真係幾優質，上隧道完全不費吹灰之力，睇見成村人上到一半就落車推，內心有點爽，嘿嘿，好衰。
貓兄一開波就炒車。路過嘅高手好好人，停車係佢身後保護佢免被後來的車車到，見佢起返身無大礙先叫佢泊返架車上行人路先。
踩唔夠１個鐘就去到科學園食下午茶。餐廳個ＶＩＥＷ真係幾正。
就憑佢凍飲要加３蚊，我斷定佢唔係高級餐廳，極其量只係貴價茶餐廳。
食物味道一般啦，唔難食。
吹陣水，繼續向沙田方向前進。
回程見到沿途好多人ＰＫ流血受傷，救護員同警察都出動埋，條路好窄人多到爆，新手難免受傷，ＨＯＮＥＹ唔適合黎呢度玩，都係去返圓山花博安全Ｄ。
臨尾想影張單車大合照啫，呢對情侶想點呀？我地４個其實已圍起個ＣＯＲＮＥＲ，佢地係都要ＺＩＰ入去。仲拍戲咁，ＮＧ咗好耐先肯出返黎。
ＣＵＴ！全世界收工！
老友聚頭，暴食吓都好正常啫！龍宅私房菜。
飯後甜品—秘制Ｖ仔韓國年糕！
晚安！謝謝款待！
|
https://holiday.presslogic.com/article/77465/%E6%B1%9F%E5%98%89%E6%95%8F%E8%88%8C%E6%88%B0%E5%A4%9A%E4%BD%8D-%E7%BE%8E%E5%A5%B3%E5%BB%9A%E6%88%BF-%E8%A9%95%E5%88%A4-%E7%8E%A9%E5%88%B0%E8%A9%95%E5%88%A4%E9%83%BD%E8%A6%81%E4%BD%A2%E9%81%93%E6%AD%89
|
江嘉敏舌戰多位《美女廚房》評判 玩到評判都要佢道歉！
啱啱過咗去嘅星期六做嘅《美女廚房》竟然出現「爆炸性」火花？放心～唔係再出現吳雨霏燒廚房嘅情節，而係作為後輩嘅江嘉敏竟然公然串前輩曹永廉，搞到啊廉火都嚟！！
江嘉敏係拍《親親我好媽》，飾演乖乖學生妹，同同樣飾演學生哥嘅何廣沛青梅竹馬，互生情愫。大家都大讚江嘉敏喺劇入面演得好好，喊戲亦演得好真！不過，唔知係咪佢有一對淚汪汪嘅眼，所以成日同一齊拍劇嘅男主角傳緋聞，何廣沛、王浩信等等......更有傳聞指王浩信同陳自瑤因為佢而嘈到要離婚。估唔到，大家都有幸欣賞到佢淚眼嘅威力！
上集嘅《美女廚房》未出，已經有Trailer影住江嘉敏炒住餸 咁喊，向鏡頭大呻評判們當住佢面，講佢壞話，嚇到拍檔劉穎璇唔知點算好！好彩，原來佢唔係真係喊，而係炒緊洋蔥～一出街，仲發現佢舌戰咁多位嘅評判！
佢喺節目入面都承認自己串嘴，但強調自己唔係冇禮貌～呢啲嘢，見仁見智咖啫！
第一輪試食嘅時候，咁多位評判都覺得啲魚有浸膠味，啊廉就搞笑話，依家啲海洋生物食咗太多膠袋落肚，所以煮出嚟都有膠味！呢個時候，江嘉敏又發功！
到第二輪試食環節嘅時候，啊BOB問佢哋：「點解咁大隻麵包蟹得咁少肉？」江嘉敏又好牙尖嘴利咁答：「我近視冇戴眼鏡，sorry！」連出名串嘴嘅啊BOB都忍唔住話佢串！睇嚟江嘉敏之後要謹言慎行喇～得罪前輩就唔係幾好！
咁串嘴，逼到啊BOB當眾要佢道歉！
佢串都唔係第一日嘅事啦～有傳佢上年因為接拍ViuTV嘅《三一如三》、工作態度有問題，同埋揀Job等等嘅問題，比TVB輕微雪藏咗一排！有記者之前問佢，有冇比TVB簽做親生女？佢自己就話：「一入嚟（無線）已經係親生女！」不過，TVB正值一線小生花旦離巢期，又點會捨得雪佢咁耐啊！
|
https://www.gameover.com.hk/news/tag/%E6%96%B9%E4%BE%BF
|
好嘅設計唔止實用，仲好美觀，好似日本最近有網民放咗呢個食物杯上Twitter，好快就喺網上熱傳，佢嘅好處係螺旋紋嘅杯可以攤開變成一個紙盤，食起上嚟就更方便。之後唔少網民回應，原來有啲餐廳都會用佢嚟裝沙津、裝意粉都得，Amazon都有得買，入嚟有link。
早前英女皇出嚟發表講話，有眼利網民發現佢當日著咗綠色衫，即係好適合好方便改圖啦！好快網民就出手幫佢換咗件衫，punk punk哋都幾襯佢，即時後生咗，之後連尼古拉斯基治都出埋，入嚟有多啲圖睇。
夏天雪櫃長期都要有冰水解暑，如果係冰茶就更好嘞！日本Suntory最近宣傳緊呢款超濃縮麥茶「GREEN DA・KA・RA 濃縮麦茶」，一罐180克嘅麥茶直接倒入1-2公升嘅水入面，就即時可以稀釋飲得，慳返沖泡時間，睇落幾正，4月16日發售，去開日本可以買返幾罐自用或者做手信，入嚟有得睇埋CM，兩個小妹妹好可愛呀。
萬字夾除咗夾文仔，仲可以掛耳環？日本有網民分享咗佢嘅DIY作品，簡單將個萬字夾扭兩扭，就變成一個迷你衣架，可以將啲夾耳環扣上去，再加條繩就可以掛起晒佢哋，超方便，快啲分享俾你身邊成屋都係耳環嘅朋友啦。
日本人嘅設計一向有心思，好似呢款產品，表面睇係一盒火柴，其實係一盒「10分鐘嘅香氣」，單睇個名都充滿佛味。加埋一塊不可燃嘅墊，人哋食煙嘅時候你可以喺旁邊釋放香氣、午飯後好大陣飯味可以用、有人放屁後都用得，香氣仲維持到10分鐘，隨身攜帶幾方便。
呢個日本網民分享嘅食薯片方法好值得參考！平時食薯片最怕要伸晒成隻手入個袋度，黐到成手都係薯片碎。將個袋摺成一半就唔同嘞，放喺枱面輕輕鬆鬆就可以隊晒成包薯片，爽！好啱星期六日試呀。
|
Subsets and Splits
No community queries yet
The top public SQL queries from the community will appear here once available.